cyanic-selkie/wikianc huggingface dataset:
ᱜᱟᱡᱤᱭᱟᱵᱟᱫᱽ
ᱜᱟᱡᱤᱭᱟᱵᱟᱫᱽ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱟᱨ ᱫᱤᱞᱞᱤ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱑᱗,᱒᱙,᱐᱐᱐ ᱦᱚᱲ ᱥᱟᱶ ᱯᱟᱪᱮ ᱩᱛᱚᱛᱨ ᱯᱨᱚᱫᱮᱥ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱜᱟᱡᱤᱭᱟᱵᱟᱫᱽ ᱱᱚᱜᱚᱨ ᱱᱤᱜᱟᱢ ᱫᱚ ᱕ ᱡᱚᱱ ᱨᱮ ᱦᱟᱹᱴᱤᱧ ᱟᱠᱟᱱᱟ ᱼ ᱥᱤᱴᱤ ᱡᱚᱱ, ᱠᱚᱵᱤ ᱱᱚᱜᱚᱨ ᱡᱚᱱ, ᱵᱤᱡᱚᱭ ᱱᱚᱜᱚᱨ ᱡᱚᱱ, ᱢᱚᱦᱟᱱ ᱱᱚᱜᱚᱨ ᱡᱚᱱ ᱟᱨ ᱵᱚᱥᱩᱸᱫᱷᱚᱨᱟ ᱡᱚᱱ ᱾ ᱱᱚᱜᱚᱨ ᱱᱤᱜᱟᱢ ᱨᱮ ᱑᱐᱐ ᱣᱟᱨᱰ ᱥᱮᱞᱮᱫ ᱢᱮᱱᱟᱜᱼᱟ ᱾ ᱥᱚᱲᱚᱠ ᱟᱨ ᱨᱮᱞ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱠᱚᱧᱮ ᱥᱤᱧᱚᱛ ᱞᱟᱹᱜᱤᱫ ᱛᱮ ᱢᱤᱫ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱾
ᱱᱤᱭᱟᱹ ᱫᱚ ᱚᱠᱟᱼᱚᱠᱟ ᱡᱷᱚᱜ "ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱪᱮᱫᱟᱜ ᱪᱮ ᱱᱚᱣᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱩᱬ ᱰᱟᱦᱟᱨ ᱴᱷᱮᱱ ᱱᱟᱶᱟ ᱫᱤᱞᱞᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱠᱟᱹᱢᱤ ᱠᱟᱱ ᱤᱫᱤ ᱛᱮ ᱥᱚᱦᱚᱨ ᱫᱚ ᱥᱤᱴᱤ ᱢᱮᱭᱟᱨ ᱯᱷᱟᱣᱩᱸᱰᱮᱥᱚᱱ ᱥᱟᱨᱵᱷᱮ ᱤᱫᱤ ᱛᱮ ᱡᱮᱜᱮᱛ ᱨᱮ ᱫᱚᱥᱟᱨ ᱟᱹᱰᱤ ᱞᱚᱜᱚᱱ ᱩᱛᱱᱟᱹᱣᱟᱜ ᱥᱚᱦᱚᱨ ᱞᱟᱹᱭ ᱟᱠᱟᱱᱟ ᱾ ᱪᱮᱛᱟᱱ ᱜᱟᱝ ᱨᱮᱱᱟᱜ ᱴᱟᱺᱰᱤ ᱨᱮ ᱢᱮᱱᱟᱜ, ᱥᱚᱦᱚᱨ ᱨᱮᱱᱟᱜ ᱵᱟᱨᱭᱟ ᱢᱩᱬ ᱰᱤᱵᱤᱡᱚᱱ ᱦᱤᱸᱰᱚᱱ ᱜᱟᱰᱟ ᱤᱫᱤ ᱛᱮ ᱵᱷᱮᱜᱟᱨ ᱟᱠᱟᱫᱟ, ᱱᱚᱣᱟ ᱠᱟᱱᱟ ᱯᱟᱪᱮ ᱨᱮ ᱴᱨᱟᱸᱥᱼᱦᱤᱸᱰᱚᱱ ᱟᱨ ᱥᱟᱢᱟᱝ ᱨᱮ ᱥᱤᱥᱼᱦᱤᱸᱰᱚᱱ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱡᱮ ᱜᱟᱡᱤᱭᱟᱵᱟᱫᱽ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱒᱓,᱕᱘,᱕᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱒,᱕᱖,᱗᱘᱓ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱑,᱐᱑᱗᱔᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱙᱓.᱘᱑% ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱠᱟᱱᱯᱩᱨ ᱛᱟᱭᱚᱢ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱤᱱᱰᱟᱹᱥᱴᱨᱤᱭᱟᱞ ᱥᱚᱦᱚᱨ ᱠᱟᱱᱟ ᱾
ᱥᱤᱲᱚᱠ
ᱜᱟᱡᱤᱭᱟᱵᱟᱫᱽᱼᱫᱤᱞᱞᱤ ᱥᱤᱢᱟᱹ ᱟᱨ ᱰᱟᱥᱱᱟ ᱛᱟᱞᱟ ᱚᱥᱟᱨ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱔ (NH-24) ᱫᱚ ᱯᱩᱱ ᱠᱷᱚᱱ ᱜᱮᱞᱯᱩᱱ ᱞᱮᱱ ᱫᱷᱟᱹᱵᱤᱡ ᱚᱥᱟᱨ ᱞᱟᱹᱜᱤᱫ ᱛᱮ ᱫᱚᱦᱚ ᱟᱠᱟᱱᱟ ᱾ ᱰᱟᱦᱟᱨ ᱫᱷᱟᱨᱮ ᱨᱮ ᱟᱹᱰᱤ ᱜᱟᱱ ᱚᱲᱟᱜ ᱟᱨ ᱠᱚᱢᱮᱨᱥᱤᱭᱟᱞ ᱯᱨᱚᱡᱮᱠ ᱵᱮᱱᱟᱜ ᱠᱟᱱᱟ ᱾
ᱨᱮᱞ
ᱱᱚᱣᱟ ᱥᱚᱦᱚᱨ ᱫᱚ ᱜᱟᱡᱤᱭᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱮᱵᱟᱭᱟ ᱾
ᱫᱤᱞᱞᱤ ᱢᱮᱴᱨᱚ ᱨᱮᱱᱟᱜ ᱞᱤᱞ ᱟᱨ ᱟᱨᱟᱜ ᱞᱟᱭᱤᱱ ᱫᱚ ᱜᱟᱡᱤᱭᱟᱵᱟᱫᱽ ᱨᱮᱱᱟᱜ ᱮ ᱥᱮᱵᱟᱭᱟ ᱟᱨ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱫᱤᱞᱞᱤ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱟᱨᱟᱜ ᱞᱟᱭᱤᱱ ᱨᱮᱱᱟᱜ ᱥᱟᱢᱟᱝ ᱴᱚᱨᱢᱤᱱᱟᱞ, ᱥᱚᱦᱤᱫᱽ ᱥᱴᱟᱞ ᱢᱮᱴᱨᱚ ᱥᱴᱮᱥᱚᱱ, ᱱᱚᱣᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱮᱴᱟᱜ ᱥᱴᱮᱥᱚᱱ ᱨᱮ ᱦᱤᱸᱰᱚᱱ ᱜᱟᱰᱟ (ᱱᱚᱣᱟ ᱨᱟᱡᱽ ᱱᱚᱜᱚᱨ ᱮᱠᱥᱴᱮᱱᱥᱚᱱ ᱨᱮ ᱠᱟᱹᱢᱤᱭᱟ) ᱟᱨ ᱢᱚᱦᱟᱱ ᱱᱚᱜᱚᱨ ᱥᱮᱞᱮᱫ ᱟᱠᱟᱱᱟ ᱾ ᱞᱤᱞ ᱞᱟᱭᱤᱱ ᱥᱴᱮᱥᱚᱱ ᱫᱚ ᱵᱟᱭᱥᱟᱞᱤ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱥᱟᱶ ᱵᱚᱥᱩᱱᱫᱷᱚᱨᱟ ᱟᱨ ᱤᱱᱫᱤᱨᱟᱯᱩᱨᱚᱢ ᱨᱮ ᱦᱚᱸ ᱠᱟᱹᱢᱤᱭᱟ, ᱟᱨ ᱠᱚᱣᱥᱟᱢᱵᱤ ᱥᱴᱮᱥᱚᱱ ᱫᱚ ᱠᱚᱣᱥᱟᱢᱵᱤ ᱴᱚᱴᱷᱟ ᱨᱮᱱᱟᱜ ᱮ ᱥᱮᱵᱟᱭᱟ ᱾
ᱩᱰᱟᱹᱱ
ᱦᱤᱸᱰᱚᱱ ᱩᱰᱟᱹᱱ ᱰᱟᱹᱦᱤ ᱫᱚ ᱜᱟᱡᱤᱭᱟᱵᱟᱫᱽ ᱨᱮ ᱥᱮᱵᱟᱭᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱫᱚ ᱚᱠᱴᱚᱵᱚᱨ ᱒᱐᱑᱙ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱦᱤᱸᱰᱚᱱ ᱩᱰᱟᱹᱱ ᱰᱟᱹᱦᱤ ᱫᱚ ᱱᱤᱛᱚᱜ ᱯᱤᱛᱷᱚᱨᱟᱜᱚᱲ, ᱩᱛᱚᱨᱟᱠᱷᱚᱸᱰ ᱟᱨ ᱦᱩᱵᱽᱞᱤ, ᱠᱚᱨᱱᱟᱴᱚᱠ ᱮ ᱥᱮᱱᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱟᱡᱤᱭᱟᱵᱟᱫᱽ, ᱩᱛᱛᱚᱨ ᱯᱨᱚᱫᱮᱥ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱫᱟᱸᱛᱚᱱ ᱒ ᱵᱚᱱᱚᱛ
ᱫᱟᱸᱛᱚᱱ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱫᱟᱸᱛᱚᱱ ᱒ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ ᱡᱚᱱᱚᱠᱯᱩᱨ 21.89129°N, 87.37564°W ᱨᱮ ᱢᱮᱱᱟᱜᱼᱟ ᱾
ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱱᱟᱨᱟᱭᱚᱱᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱯᱚᱴᱟᱥᱯᱩᱨ ᱒ ᱟᱨ ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱫᱟᱸᱛᱚᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱮᱫᱤᱱᱤᱯᱩᱨ ᱠᱷᱚᱱ ᱫᱚ ᱕᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱘᱕.᱕᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱑᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱒᱘ ᱜᱚᱴᱟᱝ ᱢᱚᱣᱡᱟ, ᱑᱑᱘ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱵᱮᱞᱫᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱷᱚᱱᱮᱥᱚᱨᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱕᱕,᱐᱑᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱙,᱕᱔᱓ (᱕᱑%) ᱠᱚᱲᱟ ᱟᱨ ᱗᱕,᱔᱗᱔ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱗,᱙᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱓,᱘᱒᱘ (᱘.᱙᱒%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱐,᱘᱖᱑ (᱗.᱐᱑%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱛᱩᱨᱠᱟᱠᱟᱥᱵᱟ (᱑᱖,᱒᱘᱐), ᱠᱷᱚᱸᱰᱨᱩᱭ (᱖,᱐᱑᱔), ᱥᱚᱵᱽᱨᱟ (᱑᱖,᱒᱘᱐) ᱟᱨ ᱯᱚᱞᱟᱥᱤ (᱔,᱔᱖᱓) ᱾
ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱛᱟᱞᱫᱟᱨᱛᱚᱱ (᱒,᱕᱗᱘), ᱡᱚᱱᱚᱠᱯᱩᱨ (᱓,᱔᱑᱘) ᱟᱨ ᱯᱩᱨᱩᱞᱰᱟ (᱓,᱕᱘᱖) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱑᱓,᱐᱔᱐ ᱜᱚᱴᱟᱝ (᱘᱒.᱔᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱒,᱖᱗᱕ (᱘᱙.᱐᱗%) ᱠᱚᱲᱟ ᱟᱨ ᱕᱐,᱓᱖᱕ (᱗᱕.᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱓.᱕᱙% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱖.᱖᱘% ᱫᱚ ᱵᱟᱝᱞᱟ, ᱔.᱗᱐% ᱫᱚ ᱠᱷᱳᱨᱴᱷᱟ, ᱔.᱒᱐% ᱫᱚ ᱥᱟᱱᱛᱟᱲᱤ ᱟᱨ ᱓.᱒᱘% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱥᱮᱪᱮᱫ
ᱜᱚᱵᱷᱚᱨᱢᱮᱱᱴ ᱡᱮᱱᱮᱨᱟᱞ ᱰᱤᱜᱽᱨᱤ ᱠᱚᱞᱮᱡᱽ, ᱫᱟᱸᱛᱚᱱ ᱒ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱒᱕ ᱥᱟᱞ ᱨᱮ ᱠᱟᱥᱢᱩᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱔᱔ ᱵᱮᱰ ᱟᱨ ᱗ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱓ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱠᱷᱚᱸᱰᱨᱩᱭ ᱫᱮᱦᱟᱛ ᱟᱥᱯᱟᱛᱟᱞ, ᱠᱷᱚᱸᱰᱨᱩᱭ, ᱯᱤ ᱳ ᱛᱩᱨᱠᱟᱜᱚᱲ ᱨᱮ ᱓᱐ ᱵᱮᱰ ᱟᱜ, ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ: ᱥᱚᱵᱽᱨᱟᱫᱷᱚᱱᱮᱥᱚᱨᱯᱩᱨ (ᱯᱤ ᱳ ᱠᱷᱟᱠᱩᱨᱫᱟ) (᱔ ᱵᱮᱰ ᱟᱜ) ᱟᱨ ᱯᱚᱭᱟᱱ (ᱯᱤ ᱳ ᱜᱚᱲ ᱦᱚᱨᱤᱯᱩᱨ) (᱑᱐ ᱵᱮᱰ ᱟᱜ) ᱾
ᱛᱮᱣᱟᱨᱤᱫᱟᱜ, ᱪᱤᱛᱚᱨᱯᱩᱨ (ᱡᱷᱟᱨᱠᱷᱚᱸᱰ)
ᱛᱮᱣᱟᱨᱤᱫᱟᱜ (Tewaridag) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱪᱤᱛᱚᱨᱯᱩᱨ ᱵᱚᱱᱚᱛ (block), ᱨᱟᱢᱜᱚᱲ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱘᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱒᱙ ᱜᱚᱴᱟᱝ ᱠᱚᱲᱟ ᱟᱨ ᱒᱖᱗᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱑.᱙᱒ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱔ᱹ᱘᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱘.᱘᱘ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱟᱨᱳᱵᱤᱝ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱪᱤᱛᱚᱨᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱪᱤᱛᱚᱨᱯᱩᱨ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱨᱟᱢᱜᱚᱲ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱪᱤᱛᱚᱨᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱪᱤᱛᱚᱨᱯᱩᱨ
ᱵᱟᱴᱚᱢ
ᱵᱟᱴᱚᱢ ᱞᱟᱜᱟᱣ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱥᱤᱸᱫᱷᱩ ᱜᱟᱹᱴᱤ ᱥᱚᱵᱷᱚᱭᱛᱟ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱱᱚᱶᱟ ᱨᱮᱱᱟᱜ ᱯᱟᱹᱛᱭᱟᱹᱣ ᱢᱳᱦᱚᱱᱡᱳᱫᱽᱲᱳ ᱞᱟ ᱨᱮ ᱧᱟᱢ ᱞᱮᱱᱟ ᱾ ᱱᱟᱜᱟᱢᱤᱭᱟ ᱠᱚᱣᱟᱜ ᱢᱮᱱᱫᱚ ᱠᱟᱱᱟ ᱡᱮ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱒᱐᱐᱐ ᱥᱤᱹ ᱢᱟᱨᱮ ᱯᱟᱹᱦᱤᱞᱨᱮ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱦᱩᱱᱟᱹᱝ ᱾ ᱞᱟᱹᱭᱚᱜ ᱠᱟᱱᱟ ᱡᱮ ᱦᱚᱲᱯᱯᱟ ᱨᱮᱱ ᱦᱚᱲ ᱠᱚ ᱦᱚᱨᱚᱡ ᱮᱢᱟᱱ ᱠᱚ ᱧᱮᱞᱛᱮ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱟᱨ ᱱᱚᱶᱟ ᱫᱚ ᱵᱟᱹᱲᱛᱤ ᱮᱞᱠᱷᱟ ᱡᱽᱭᱳᱢᱮᱴᱨᱤ ᱥᱟᱭᱤᱡᱽ ᱞᱮᱠᱟ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ᱾ ᱥᱮᱞᱠᱷᱚᱲᱤ ᱧᱩᱛᱩᱢᱟᱱ ᱫᱷᱤᱨᱤ ᱨᱮᱱᱟᱜ ᱜᱚᱲᱚ ᱛᱮ ᱚᱱᱠᱟ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱾ ᱛᱮᱦᱮᱧ ᱠᱷᱚᱱ ᱵᱟᱰᱟᱭ ᱞᱮᱠᱟᱛᱮ ᱕᱐᱐᱐ ᱥᱮᱨᱢᱟ ᱢᱟᱲᱟᱝ ᱠᱷᱚᱱ ᱜᱮ ᱱᱚᱶᱟ ᱠᱚ ᱨᱮᱱᱟᱜ ᱵᱟᱰᱟᱭ ᱛᱟᱦᱮᱸ ᱠᱟᱱᱟ ᱾
ᱫᱤᱞ ᱠᱟ ᱨᱤᱥᱛᱟ
ᱫᱤᱞ ᱠᱟ ᱨᱤᱥᱛᱟ ᱒᱐᱐᱓ ᱨᱮ ᱵᱟᱱᱟᱣ ᱟᱠᱟᱱ ᱦᱤᱸᱫᱤ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱫᱩᱞᱟᱹᱲ ᱠᱟᱹᱦᱱᱤ ᱯᱷᱤᱞᱢ ᱠᱟᱱᱟ᱾ ᱱᱚᱶᱟ ᱯᱷᱤᱞᱢ ᱨᱮ ᱚᱨᱡᱩᱱ ᱨᱟᱢᱯᱟᱞ ᱟᱨ ᱮᱭᱥᱣᱚᱨᱭᱟ ᱨᱟᱭ ᱟᱥᱚᱞ ᱯᱟᱯᱟᱴᱤᱭᱟ ᱨᱮ ᱢᱮᱱᱟᱜ ᱠᱤᱱᱟ ᱟᱨ ᱤᱥᱟ ᱠᱚᱯᱤᱠᱚᱨ, ᱨᱟᱠᱷᱤ, ᱯᱚᱨᱮᱥ ᱨᱟᱣᱚᱞ ᱟᱨ ᱯᱨᱤᱭᱟᱸᱥᱩ ᱪᱚᱴᱚᱨᱡᱤ ᱜᱚᱲᱚ ᱯᱟᱯᱟᱴᱤᱭᱟ ᱨᱮ ᱢᱮᱱᱟᱜ ᱠᱤᱱᱟ᱾ ᱱᱚᱶᱟ ᱯᱷᱤᱞᱢ ᱨᱤᱱ ᱜᱚᱲᱚ ᱵᱟᱱᱟᱣᱤᱡ ᱮᱥᱷᱣᱚᱨᱭᱟ ᱨᱟᱭ ᱨᱤᱱᱤᱡ ᱵᱚᱭᱦᱟ ᱟᱫᱤᱛᱭᱚ ᱨᱟᱭ ᱠᱟᱱᱟᱭ᱾ ᱯᱷᱤᱞᱢ ᱨᱮᱱᱟᱜ ᱥᱮᱨᱮᱧ ᱟᱹᱰᱤ ᱜᱮ ᱥᱚᱨᱮᱥ ᱟᱨ ᱠᱩᱥᱤ ᱵᱟᱰᱟᱭ ᱛᱟᱦᱮᱸ ᱟᱠᱟᱱᱟ᱾
ᱵᱟᱴᱚᱢ
ᱥᱤᱸᱫᱷᱩ ᱜᱷᱟᱹᱴᱤ ᱥᱚᱵᱷᱚᱭᱛᱟ ᱨᱮᱱᱟᱜ ᱪᱤᱱᱦᱟᱹ ᱠᱚ
᱑᱓ ᱯᱟᱹᱦᱤᱞᱨᱮ ᱯᱩᱭᱞᱩ ᱫᱷᱟᱣ ᱵᱟᱴᱚᱢ ᱫᱚ ᱵᱮᱯᱟᱨᱤ ᱞᱮᱠᱟᱛᱮ ᱡᱚᱨᱢᱚᱱᱤ ᱨᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱱᱟ, ᱡᱟᱦᱟᱸ ᱫᱚ ᱥᱩᱛᱟᱹᱢ ᱜᱩᱛᱩ ᱞᱟᱹᱜᱤᱫ ᱵᱷᱩᱜ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ᱾ ᱑᱓ ᱥᱮᱱᱪᱩᱨᱤ ᱨᱮ ᱢᱩᱪᱟᱹᱫ ᱟᱨ ᱑᱔ ᱥᱮᱱᱪᱩᱨᱤ ᱨᱮᱱᱟᱜ ᱮᱛᱚᱦᱚᱵ ᱦᱟᱹᱵᱤᱡ ᱱᱚᱶᱟ ᱥᱟᱱᱟᱢ ᱡᱟᱭᱜᱟ ᱭᱭᱨᱳᱯ ᱨᱮ ᱯᱟᱨᱥᱟᱞ ᱞᱮᱱ ᱛᱟᱦᱮᱱᱟ ᱾ ᱱᱮᱛᱟᱨ ᱢᱟ ᱢᱮᱬᱦᱮᱫ, ᱯᱞᱟᱥᱴᱤᱠ, ᱠᱟᱴ ᱟᱨ ᱟᱭᱢᱟ ᱚᱱᱠᱟᱱ ᱱᱟᱶᱟ ᱡᱤᱱᱤᱥ ᱠᱚ ᱠᱷᱟᱸᱰᱥ ᱮᱢᱟᱱ ᱠᱚ ᱨᱮᱱᱟᱜ ᱵᱟᱴᱚᱢ ᱠᱟᱹᱢᱤ ᱨᱮ ᱦᱩᱭ ᱤᱫᱤ ᱮᱱᱟ ᱾ • ᱪᱤᱱ ᱨᱮᱱᱟᱜ ᱡᱷᱮᱡᱤᱭᱟᱝ ᱯᱨᱥᱱᱛ ᱨᱮᱱᱟᱜ ᱠᱤᱭᱳᱴᱩ ᱥᱚᱦᱚᱨ ᱥᱟᱱᱟᱢ ᱡᱮᱜᱮᱫ ᱨᱮ ᱮᱠᱞᱟ ᱖᱐% ᱵᱟᱴᱚᱢ ᱨᱮᱱᱟᱜ ᱠᱟᱹᱢᱤ ᱠᱚ ᱞᱟᱹᱜᱤᱫ ᱥᱟᱝᱜᱮ ᱦᱩᱭᱩᱜ ᱠᱟᱱᱟ ᱾ ᱚᱱᱟᱛᱮ ᱱᱚᱶᱟ ᱡᱮᱜᱮᱫ ᱨᱮᱱᱟᱜ ᱵᱟᱴᱚᱢ ᱨᱟᱡᱽᱫᱷᱟᱱᱤ ᱦᱚᱸ ᱠᱚ ᱢᱮᱛᱟᱣᱟᱜ ᱠᱟᱱᱟ ᱾ ᱱᱚᱸᱰᱮ ᱥᱟᱱᱟᱢ ᱥᱮᱨᱢᱟ ᱜᱮ ᱑᱕ ᱵᱟᱲᱟᱭ ᱵᱟᱴᱚᱢ ᱨᱮᱱᱟᱜ ᱠᱟᱹᱢᱤ ᱠᱚ ᱦᱩᱭᱩᱜ ᱛᱮᱜᱮ ᱛᱟᱦᱮᱱ ᱠᱟᱱᱟ ᱾
ᱫᱤᱞ ᱠᱟ ᱨᱤᱥᱛᱟ
ᱛᱮᱛᱮᱫ
ᱡᱚᱭ (ᱚᱨᱡᱩᱱ ᱨᱟᱢᱯᱟᱞ) ᱢᱤᱫ ᱠᱤᱥᱟᱬ ᱡᱩᱣᱟᱹᱱ ᱦᱚᱲ ᱠᱟᱱᱟᱭ᱾ ᱢᱤᱫ ᱫᱤᱱ ᱩᱱᱤ ᱟᱡ ᱨᱮᱱ ᱜᱟᱛᱮ ᱟᱱᱤᱛᱟ (ᱤᱥᱟ ᱠᱚᱯᱤᱠᱚᱨ) ᱥᱟᱶᱛᱮ ᱜᱤᱫᱟᱹᱨ ᱠᱚ ᱟᱥᱲᱟ ᱨᱮ ᱥᱮᱴᱮᱨ ᱞᱟᱹᱜᱤᱫ ᱮ ᱥᱮᱱᱚᱜ ᱠᱟᱱ ᱛᱟᱦᱮᱱ, ᱡᱟᱦᱟᱸᱭ ᱩᱱᱤ ᱥᱟᱶᱦᱟ ᱧᱚᱜ ᱨᱮ ᱛᱟᱦᱮᱱ ᱟᱭ, ᱡᱟᱦᱟᱸ ᱨᱮ ᱜᱩᱫᱟᱹᱨ ᱠᱚᱭ ᱥᱮᱴᱮᱨ ᱮᱫ ᱠᱚ ᱛᱟᱦᱮᱱ ᱚᱱᱟ ᱟᱥᱲᱟ ᱨᱮ ᱚᱱᱰᱮ ᱩᱱᱤ ᱢᱤᱫ ᱢᱟᱪᱮᱫ ᱴᱤᱭᱟ (ᱮᱭᱥᱣᱚᱨᱭᱟ ᱨᱟᱭ) ᱥᱟᱶ ᱧᱟᱯᱟᱢ ᱦᱩᱭᱩᱜ ᱠᱟᱱ ᱛᱟᱭᱟ, ᱩᱱᱤ ᱞᱟᱹᱜᱤᱫ ᱵᱷᱟᱵᱽᱱᱟ ᱦᱮᱡ ᱟᱫᱮᱭᱟ, ᱩᱱᱤ ᱡᱟᱦᱟᱸ ᱱᱟᱜ ᱪᱮᱠᱟ ᱮᱫ ᱛᱟᱦᱮᱱᱟᱭ ᱩᱱᱤ ᱮ ᱜᱚᱲᱚ ᱟᱭ ᱠᱟᱱ ᱛᱟᱦᱮᱱᱟ, ᱴᱤᱭᱟ ᱦᱚᱸ ᱩᱱᱤ ᱜᱚᱲᱚ ᱞᱟᱹᱜᱤᱫ ᱛᱮ ᱨᱟᱹᱥᱠᱟᱹᱭ ᱟᱹᱭᱠᱟᱹᱣ ᱮᱫ ᱛᱟᱦᱮᱱ᱾ ᱡᱚᱭ ᱫᱚ ᱩᱱᱤ ᱥᱟᱶ ᱛᱟᱦᱮᱱ ᱞᱟᱹᱜᱤᱫ ᱮ ᱨᱤᱠᱟᱭᱟ᱾ ᱫᱚᱥᱟᱨ ᱛᱮ ᱴᱤᱭᱟ ᱟᱡ ᱨᱮᱱ ᱥᱚᱨᱮᱥ ᱜᱟᱛᱮ ᱢᱮᱱᱛᱮᱭ ᱮ ᱨᱮᱵᱮᱱ ᱟᱭ ᱠᱟᱱᱟ᱾ ᱡᱚᱡᱷᱚᱱ ᱟᱡᱟᱜ ᱵᱷᱟᱵᱽᱱᱟᱭ ᱥᱚᱫᱚᱨ ᱮᱫ ᱟ, ᱢᱩᱪᱟᱹᱫ ᱨᱮ ᱴᱤᱭᱟ ᱟᱡ ᱡᱟᱶᱟᱭ ᱨᱟᱡᱽ (ᱯᱨᱤᱭᱟᱝᱥᱩ ᱪᱚᱴᱚᱨᱡᱤ) ᱭᱟᱜ ᱠᱟᱛᱷᱟᱛ ᱞᱟᱹᱭ ᱟᱭ ᱠᱟᱱᱟ᱾ ᱟᱨ ᱩᱱᱤ ᱨᱟᱡᱽ ᱥᱟᱶ ᱵᱟᱯᱞᱟ ᱦᱩᱭᱩᱜ ᱠᱟᱱ ᱛᱟᱭᱟ ᱟᱨ ᱢᱤᱫ ᱥᱮᱨᱢᱟ ᱦᱩᱭ ᱛᱟᱭᱚᱢ ᱢᱤᱫ ᱟᱝᱥᱩ ᱧᱩᱛᱩᱢ ᱟᱱᱤᱡ ᱠᱚᱲᱟ ᱜᱤᱫᱟᱹᱨ ᱮ ᱦᱩᱭᱩᱜ ᱠᱟᱱᱟ᱾ ᱥᱟᱱᱟᱢ ᱯᱮ ᱦᱚᱲ ᱠᱚ ᱦᱩᱭ ᱮᱱ ᱨᱮᱝᱜᱮᱡ ᱜᱮᱭᱟ ᱠᱚ ᱢᱮᱱᱠᱷᱟ ᱠᱩᱥᱤ ᱨᱟᱹᱥᱠᱟᱹ ᱥᱚᱨᱮᱥ ᱡᱤᱭᱚᱱ ᱨᱮᱠᱚ ᱛᱟᱦᱮᱱ ᱠᱟᱱᱟ᱾ ᱢᱤᱫ ᱥᱮᱨᱢᱟ ᱠᱚᱨᱮ ᱡᱚᱭ ᱫᱚᱭ ᱵᱟᱹᱲᱤᱡᱚᱜ ᱠᱟᱱᱟ ᱪᱮᱫᱟᱜ ᱥᱮ ᱴᱤᱭᱟ ᱟᱹᱰᱤ ᱮ ᱠᱩᱥᱤ ᱟᱭ ᱠᱟᱱ ᱛᱟᱦᱮᱱ ᱩᱱᱤᱭᱟᱜ ᱨᱤᱫᱟᱹᱭ ᱠᱷᱚᱱ ᱡᱤᱛᱠᱟᱹᱨ ᱵᱟᱭ ᱧᱟᱢ ᱫᱟᱲᱮᱭᱟᱫ ᱟ, ᱴᱤᱭᱟ ᱫᱚ ᱮᱢᱟᱜ ᱦᱚᱲ ᱨᱮᱱ ᱮ ᱦᱩᱭ ᱮᱱ᱾
ᱢᱤᱫ ᱫᱤᱱ ᱜᱟᱛᱮ ᱠᱚ ᱥᱟᱶ ᱟᱹᱰᱤ ᱵᱩᱞ ᱜᱮ ᱮ ᱛᱟᱦᱮᱸᱜ ᱠᱟᱱᱟ, ᱥᱟᱶᱛᱮ ᱟᱱᱤᱛᱟ ᱥᱟᱶ ᱠᱟᱨ ᱜᱟᱹᱰᱤ ᱮ ᱪᱟᱞᱟᱣ ᱠᱟᱱ ᱛᱟᱦᱮᱱᱟ ᱟᱪᱠᱟ ᱜᱮ ᱠᱟᱨ ᱨᱮ ᱨᱚᱯᱚᱜ ᱠᱟᱛᱮ ᱠᱚ ᱵᱟᱡᱲᱟᱣ ᱮᱱᱟ ᱚᱱᱟ ᱫᱚ ᱴᱤᱭᱟ ᱣᱟᱜ ᱜᱟᱰᱤ ᱥᱟᱶ ᱵᱟᱡᱲᱟᱣ ᱠᱟᱛᱮ ᱟᱱᱤᱛᱟ ᱟᱨ ᱨᱟᱡᱽ ᱫᱚ ᱠᱤᱱ ᱜᱚᱡ ᱮᱱᱟ᱾ ᱟᱨ ᱴᱤᱭᱟ ᱫᱚ ᱵᱚᱦᱚᱜ ᱦᱟᱛᱟᱝ ᱠᱷᱟᱱ ᱫᱤᱥᱟᱹ ᱦᱩᱫᱤᱥ ᱠᱚ ᱟᱜ ᱪᱟᱵᱟ ᱮᱱ ᱛᱟᱭᱟ᱾
ᱠᱩᱥᱴᱤᱭᱟ ᱥᱚᱫᱚᱨ ᱩᱯᱚᱡᱮᱞᱟ
ᱠᱩᱥᱴᱤᱭᱟ ᱥᱚᱫᱚᱨ ᱩᱯᱚᱡᱮᱞᱟ ᱫᱚ ᱦᱩᱭᱩᱜ ᱠᱟᱱᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱠᱷᱚᱸᱰ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱟᱫᱫᱟ, ᱜᱚᱲᱟᱭ ᱜᱟᱰᱟ ᱟᱨ ᱯᱟᱵᱱᱟ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱡᱷᱤᱱᱟᱭᱫᱚᱦᱚ ᱦᱚᱱᱚᱛ ᱨᱮᱱᱟᱜ ᱥᱳᱞᱠᱩᱯᱟ ᱩᱯᱚᱡᱮᱞᱟ ᱟᱨ ᱦᱚᱨᱤᱱᱟᱠᱩᱱᱰᱩ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱠᱟᱞᱤᱜᱚᱝᱜᱟ ᱜᱟᱰᱟ ᱟᱨ ᱠᱩᱢᱟᱨᱠᱷᱟᱞᱤ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱨᱯᱩᱨ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
᱑᱔᱔ ᱜᱚᱴᱟᱝ ᱢᱳᱣᱡᱟ, ᱑᱕᱗ ᱜᱚᱴᱟᱝ ᱟᱛᱚ ᱟᱨ ᱑᱒ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ, ᱚᱱᱟ ᱛᱟᱞᱟ ᱨᱮ ᱢᱤᱫ ᱤᱭᱩᱱᱤᱭᱚᱱ ᱫᱚ ᱟᱫᱟᱞᱚᱛ ᱢᱟᱢᱞᱟ ᱨᱮ ᱢᱮᱱᱟᱜ-ᱟ᱾ ᱤᱭᱩᱱᱤᱭᱚᱱᱠᱚ
ᱥᱮᱫᱟᱭ ᱠᱟᱛᱷᱟ
ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱱᱚᱫᱤᱭᱟ ᱦᱚᱱᱚᱛ ᱨᱮ ᱯᱩᱭᱞᱩ ᱛᱟᱦᱮᱸ ᱠᱟᱱᱟ᱾
ᱢᱚᱨᱟᱨᱤ ᱵᱟᱯᱩ
ᱢᱚᱨᱟᱨᱤ ᱵᱟᱯᱩ (ᱡᱟᱱᱟᱢ ᱢᱚᱨᱟᱨᱤ ᱫᱟᱥ ᱯᱨᱚᱶᱷᱩᱫᱟᱥ ᱦᱚᱨᱤᱭᱟᱬᱟ) ᱢᱤᱫ ᱦᱤᱸᱫᱩ ᱟᱫᱷᱭᱟᱛᱢᱤᱠ ᱱᱮᱛᱟ ᱟᱨ ᱩᱯᱫᱮᱥᱟᱠ ᱠᱟᱱᱟᱭ᱾
ᱮᱛᱚᱦᱚᱵ ᱡᱤᱭᱚᱱ
ᱢᱚᱨᱟᱨᱤ ᱵᱟᱯᱩ ᱣᱟᱜ ᱡᱟᱱᱟᱢ ᱒᱔ ᱥᱮᱯᱴᱮᱢᱵᱚᱨ ᱑᱙᱔᱗ (ᱦᱤᱸᱫᱩ ᱠᱟᱞᱮᱸᱰᱟᱨ ᱞᱮᱠᱟᱛᱮ ᱥᱤᱣᱨᱟᱛᱨᱤ ) ᱦᱤᱞᱚᱜ ᱢᱟᱦᱩᱣᱟ, ᱜᱩᱡᱽᱨᱟᱛ ᱨᱮᱱᱟᱜ ᱛᱚᱞᱜᱟᱡᱽᱨᱰᱟ ᱟᱹᱛᱩ ᱨᱮ ᱯᱨᱚᱶᱷᱩᱫᱟᱥ ᱵᱟᱯᱩ ᱦᱚᱨᱤᱭᱟᱬᱤ ᱟᱨ ᱥᱟᱣᱤᱛᱨᱤ ᱵᱮᱱ ᱦᱚᱨᱤᱭᱟᱬᱤ ᱨᱮᱱᱟᱜ ᱚᱸᱰᱮ ᱛᱩᱨᱩᱭ ᱵᱚᱭᱦᱟ ᱟᱨ ᱵᱟᱨᱭᱟ ᱢᱤᱥᱨᱟ ᱨᱤᱱᱤᱡ ᱜᱷᱟᱨᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱱ᱾ ᱨᱟᱢᱯᱨᱚᱥᱟᱫᱽ ᱟᱜ ᱛᱟᱦᱮᱱ ᱨᱮᱮ ᱜᱩᱡᱽᱨᱟᱛ ᱨᱮᱱᱟᱜ ᱜᱟᱸᱰᱤᱞᱟ ᱨᱮ ᱟᱨᱮ ᱫᱤᱣᱥᱤᱭ ᱯᱨᱚᱣᱪᱚᱱ ᱨᱮᱱᱟᱜ ᱟᱭᱚᱡᱟᱱ ᱦᱩᱭ ᱟᱠᱟᱱ ᱛᱟᱦᱮᱱᱟ, ᱡᱟᱦᱟᱸ ᱫᱚ ᱡᱟᱦᱟᱸᱭ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱨᱟᱢᱪᱚᱨᱤᱛᱢᱟᱱᱚᱥ ᱨᱮ ᱯᱨᱚᱣᱚᱪᱚᱱ ᱮ ᱮᱢᱟᱫ ᱛᱟᱦᱮᱱᱟ᱾ ᱢᱚᱨᱟᱨᱤ ᱵᱟᱯᱩ ᱫᱚ ᱥᱤᱧᱚᱛ ᱨᱮᱱᱟᱜ ᱵᱟᱦᱨᱮ ᱯᱩᱭᱞᱩ ᱫᱷᱟᱣ ᱯᱨᱚᱣᱚᱪᱚᱱ ᱑᱙᱗᱓ ᱨᱮ ᱱᱟᱤᱨᱚᱵᱤ ᱨᱮ ᱦᱩᱭ ᱞᱮᱱᱟᱭ, ᱡᱚᱠᱷᱚᱱ ᱩᱱᱤ ᱥᱩᱢᱩᱭ ᱓᱐ ᱥᱮᱨᱢᱟᱭ ᱛᱟᱦᱮᱸᱜ ᱠᱟᱱᱟ᱾
ᱯᱨᱚᱣᱨᱤᱛᱤ
ᱩᱱᱤ ᱡᱮᱜᱮᱛ ᱵᱷᱩᱨ ᱨᱮ ᱜᱩᱡᱽᱨᱟᱛᱤ ᱟᱨ ᱦᱤᱸᱫᱤ ᱵᱟᱱᱟᱨ ᱨᱮ ᱣᱟᱨᱛᱟ/ᱠᱟᱨᱭᱚᱠᱨᱟᱢ(ᱠᱟᱛᱷᱟᱣᱭᱟᱥ) ᱮᱢᱟᱫ ᱠᱟᱱᱟᱭ- ᱥᱤᱧᱚᱛ, ᱥᱮᱞᱮᱫᱚ ᱯᱚᱱᱚᱛ ᱟᱢᱮᱨᱤᱠᱟ, ᱭᱩᱱᱟᱤᱴᱮᱰ ᱠᱤᱝᱜᱽᱰᱚᱢ, ᱠᱚᱧᱮ ᱟᱯᱷᱨᱤᱠᱟ, ᱞᱮᱱᱭᱟ, ᱭᱩᱜᱚᱸᱰᱟ, ᱵᱷᱩᱢᱚᱫᱷᱭᱚ ᱥᱟᱜᱚᱨ ᱨᱮ ᱢᱤᱫ ᱠᱨᱩᱡᱽ ᱡᱟᱦᱟᱡᱽ ᱠᱷᱚᱱ ᱣᱮᱴᱤᱠᱟᱱ ᱥᱤᱴᱤ ᱟᱨ ᱛᱤᱵᱽᱵᱚᱛ/ ᱪᱤᱱ ᱨᱮ ᱠᱮᱞᱟᱥ ᱢᱟᱱᱥᱟᱨᱚᱣᱟᱨ ᱨᱮᱱᱟᱜ ᱛᱚᱞᱦᱚᱴᱤ ᱨᱮ, ᱡᱮᱜᱮᱛ ᱨᱮᱱᱟᱜ ᱡᱟᱛᱨᱟ ᱞᱟᱹᱜᱤᱫ ᱟᱱ ᱦᱚᱭ ᱡᱟᱦᱟᱡᱽ ᱨᱮ ᱩᱱᱤ ᱠᱟᱛᱷᱟ ᱨᱮᱱᱟᱜ ᱟᱭᱚᱡᱟᱱ ᱮᱫᱟᱭ᱾
ᱥᱟᱢᱟᱡᱤᱠ ᱣᱤᱪᱟᱨ ᱟᱨ ᱨᱟᱢᱠᱟᱛᱷᱟ
ᱴᱟᱭᱤᱢᱥ ᱱᱟᱣ ᱥᱟᱶ ᱥᱮᱪᱮᱫ ᱨᱮ, ᱢᱚᱨᱟᱨᱤ ᱵᱟᱯᱩ ᱫᱚᱭ ᱢᱮᱱ ᱞᱮᱫ ᱟ ᱡᱮ " ᱨᱟᱢ ᱠᱟᱛᱷᱟ ( ᱨᱟᱢ ᱠᱟᱹᱦᱱᱤ) ᱫᱚ ᱥᱟᱢᱟᱡᱽ ᱮ ᱩᱯᱮᱪᱷᱤᱛ ᱮᱫ ᱠᱚᱣᱟ, ᱥᱚᱥᱟᱱ ᱟᱨ ᱞᱟᱸᱫᱟ ᱦᱚᱲ ᱠᱚ ᱞᱟᱹᱜᱤᱫ ᱛᱤᱸᱜᱩ ᱦᱚᱲ ᱠᱚ ᱞᱟᱹᱜᱤᱫ ᱥᱩᱞᱟᱵᱷ ᱵᱟᱱᱟᱣ ᱟᱱᱟ ᱨᱮᱱᱟᱜ ᱢᱚᱠᱥᱚᱫᱽ ᱠᱟᱱᱟ, ᱡᱮᱞᱮᱠᱟ ᱡᱮ ᱨᱟᱢ ᱟᱡ ᱥᱟᱵᱽᱨᱤ, ᱱᱤᱥᱟᱫᱽ ᱟᱨ ᱚᱱᱟ ᱟᱠᱛᱚ ᱨᱮᱱᱟᱜ ᱥᱩᱜᱟᱨᱣᱟᱥ ᱨᱮ ᱪᱟᱞᱟᱣ ᱞᱮᱱᱟᱭ" ᱾ ᱒᱐᱑᱘ ᱨᱮᱱᱟᱜ ᱫᱤᱥᱚᱢᱵᱚᱨ ᱪᱟᱸᱫᱚ ᱨᱮ, ᱢᱚᱨᱟᱨᱤ ᱵᱟᱯᱩ ᱫᱚ ᱚᱭᱳᱫᱷᱭᱟ ᱨᱮ ᱭᱟᱩᱱᱠᱟᱹᱢᱤᱭᱟ ᱠᱚ ᱛᱟᱞᱟ ᱨᱮ ᱨᱟᱢ ᱠᱟᱛᱷᱟ ᱨᱮᱱᱟᱜ ᱟᱭᱚᱡᱟᱱ ᱞᱮᱫ ᱟᱭ ᱟᱨ ᱩᱱᱤ ᱭᱟᱩᱱᱠᱟᱹᱢᱤᱭᱟ ᱠᱚᱣᱟᱜ ᱠᱟᱞᱭᱟᱱ ᱞᱟᱹᱜᱤᱫ ᱓ ᱠᱚᱨᱚᱲ ᱨᱮᱱᱟᱜ ᱫᱟᱱ ᱞᱟᱹᱜᱤᱫ ᱮ ᱣᱟᱫᱟ ᱞᱮᱫ ᱛᱟᱦᱮᱱᱟᱭ᱾ ᱢᱩᱪᱟᱹᱫ ᱨᱮ, ᱩᱱᱤ ᱭᱟᱩᱱᱠᱟᱹᱢᱤᱭᱟ ᱠᱚᱣᱟᱜ ᱠᱟᱞᱭᱟᱱ ᱞᱟᱹᱜᱤᱫ ᱖᱙᱒ ᱠᱚᱨᱚᱲ (᱖᱙.᱒ ᱢᱤᱞᱤᱭᱳᱱ) ᱦᱟᱹᱴᱤᱧ ᱞᱮᱫ ᱟᱭ, ᱡᱟᱦᱟᱸ ᱫᱚ ᱩᱱᱤ ᱟᱡᱟᱜ ᱟᱯᱱᱟᱨ ᱟᱜ ᱑᱑ ᱞᱟᱠᱷ (᱑.᱑ ᱢᱤᱞᱤᱭᱳᱱ) ᱡᱚᱲᱟ᱾ ᱢᱚᱨᱟᱨᱤ ᱵᱟᱯᱩ ᱢᱩᱢᱵᱟᱭ  ᱨᱮ ᱭᱟᱩᱱᱠᱟᱹᱢᱤᱭᱟ ᱠᱚ ᱥᱟᱶ ᱯᱩᱭᱞᱩ ᱟᱱ ᱟᱫᱷᱭᱟᱛᱢᱤᱠ ᱱᱮᱛᱟ ᱮ ᱛᱟᱦᱮᱸᱜ ᱠᱟᱱᱟ᱾
ᱱᱚᱶᱟ ᱠᱷᱚᱱ ᱢᱟᱲᱟᱝ ᱒᱐᱑᱓ ᱨᱮᱱᱟᱜ ᱫᱤᱥᱚᱢᱵᱚᱨ ᱨᱮ, ᱢᱚᱨᱟᱨᱤ ᱵᱟᱯᱩ ᱫᱚ ᱢᱩᱢᱵᱟᱭ ᱴᱨᱟᱸᱡᱮᱥᱴᱟᱨ ᱞᱟᱹᱜᱤᱫ ᱨᱟᱢ ᱠᱟᱛᱷᱟ ᱟᱭᱚᱡᱟᱱ ᱞᱮᱫ ᱛᱟᱦᱮᱱ ᱟᱭ᱾ ᱱᱚᱶᱟ ᱠᱟᱹᱢᱤ ᱞᱟᱹᱜᱤᱫ, ᱥᱤᱧᱚᱛᱤᱭᱟ ᱮᱞᱡᱤᱵᱤᱴᱤ ᱠᱟᱹᱢᱤᱭᱟᱱ ᱠᱚ, ᱞᱟᱪᱷᱢᱤ ᱱᱟᱨᱟᱭᱟᱱ ᱛᱨᱤᱯᱚᱴᱷᱤ ᱫᱚ ᱢᱮᱱ ᱞᱮᱫ ᱛᱟᱦᱮᱱ ᱟᱭ, " ᱡᱮᱜᱮᱛ ᱨᱮ ᱡᱟᱦᱟᱸ ᱜᱮ ᱟᱫᱷᱭᱟᱛᱢᱤᱠ ᱥᱮ ᱫᱷᱚᱨᱚᱢ ᱱᱮᱛᱟ ᱫᱚ ᱚᱠᱟ ᱜᱮ ᱛᱤᱥ ᱦᱚᱸ ᱟᱵᱚ ᱞᱟᱹᱜᱤᱫ ᱱᱚᱸᱠᱟᱱ ᱥᱟᱢᱩᱫᱟᱭᱤᱠ ᱜᱷᱟᱴᱚᱱ ᱵᱟᱝ ᱦᱩᱭ ᱚᱪᱚ ᱟᱠᱟᱱᱟ ᱟᱨ ᱤᱧ ᱩᱱᱤ ᱞᱟᱹᱤᱫ ᱟᱵᱷᱟᱨᱤ ᱜᱮᱭᱟᱹᱧ"᱾
ᱥᱟᱥᱟᱨᱟᱢ
ᱚᱛᱱᱚᱜ
ᱥᱟᱥᱟᱨᱟᱢ 24.95°N, 84.03°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱐᱐ ᱢᱤᱴᱚᱨ (᱖᱖᱐ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱥᱟᱨᱟᱢ ᱨᱤᱱ ᱦᱚᱲ ᱮᱞ ᱒᱔᱗,᱔᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱥᱚᱦᱨᱤ ᱜᱩᱴ ᱨᱮ ᱾ ᱠᱚᱽᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜ ᱠᱚᱣᱟ ᱾ ᱥᱟᱥᱟᱨᱟᱢ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱐.᱒᱖% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱘᱕% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕% ᱢᱮᱱᱟᱜᱼᱟ ᱾ ᱥᱟᱥᱟᱨᱟᱢ ᱨᱮ, ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟᱥᱟᱨᱟᱢ ᱵᱤᱦᱟᱨ ᱨᱮᱱᱟᱜ ᱑᱖ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾
ᱥᱚᱲᱚᱠ
ᱥᱟᱥᱟᱨᱟᱢ ᱥᱚᱲᱚᱠ ᱟᱨ ᱨᱮᱞᱣᱮ ᱵᱟᱱᱟᱨ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮ ᱮᱞ : NH 2; ᱜᱨᱮᱸᱰ ᱴᱨᱟᱸᱠ ᱨᱚᱰ) ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱞᱚᱠᱟᱞ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱨᱮᱱᱟᱜ ᱢᱩᱬ ᱵᱮᱵᱚᱥᱛᱟ ᱯᱨᱟᱵᱷᱮᱴ ᱚᱯᱨᱮᱴᱟᱨ ᱟᱨ ᱯᱚᱱᱚᱛ ᱥᱚᱨᱠᱟᱨ ᱵᱟᱱᱟᱨ ᱪᱟᱪᱞᱟᱣ ᱵᱟᱥ ᱢᱮᱱᱟᱜᱼᱟ ᱾ ᱯᱨᱟᱵᱷᱮᱴ ᱵᱟᱥ  ᱟᱹᱰᱤ ᱫᱷᱟᱹᱣ ᱟᱨ ᱰᱮᱦᱮᱨ ᱛᱮᱫ ᱞᱚᱠᱟᱞ ᱵᱟᱡᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ ᱫᱤᱞᱞᱤ ᱫᱚ ᱠᱚᱧᱮᱼᱯᱟᱪᱮ ᱨᱮ ᱵᱟᱨᱚᱬᱟᱥᱤ, ᱢᱤᱨᱡᱟᱯᱩᱨ, ᱤᱞᱞᱟᱦᱟᱶᱟᱫᱽ, ᱠᱟᱱᱯᱩᱨ ᱟᱨ ᱥᱟᱢᱟᱝ ᱨᱮ ᱜᱟᱭᱟ, ᱫᱷᱟᱱᱵᱟᱫᱽ ᱰᱟᱦᱟᱨ ᱠᱚᱞᱠᱟᱛᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱵᱷᱮᱡᱟᱨ ᱵᱷᱮᱡᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱥᱟᱥᱟᱨᱟᱢ ᱫᱚ ᱵᱤᱦᱟᱨ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ (ᱵᱤᱠᱨᱟᱢᱜᱚᱸᱡᱽ, ᱯᱤᱨᱚ, ᱟᱨᱟ ᱞᱮᱠᱟᱛᱮ),ᱵᱚᱠᱥᱚᱨ (ᱠᱟᱨᱜᱚᱦᱚᱨ, ᱠᱚᱪᱟᱥ, ᱨᱟᱡᱽᱯᱩᱨ ᱞᱮᱠᱟᱛᱮ ᱯᱚᱵᱤᱛᱨᱟ ᱜᱟᱰᱟ ᱜᱟᱝᱱᱟᱹᱭ ᱫᱷᱟᱨᱮ) ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾
ᱥᱟᱥᱟᱨᱟᱢ ᱠᱷᱚᱱ ᱫᱤᱞᱞᱤ, ᱯᱟᱴᱱᱟ, ᱵᱚᱠᱟᱨᱚ, ᱨᱟᱺᱪᱤ, ᱴᱟᱴᱟ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱟᱱ ᱮᱥᱤ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
ᱥᱟᱥᱟᱨᱟᱢ ᱨᱮ ᱢᱤᱫᱴᱟᱝ ᱢᱟᱨᱟᱝ ᱥᱟᱭᱤᱡᱽ ᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱘ ᱠᱷᱚᱱ ᱙ ᱯᱞᱮᱴᱯᱷᱚᱨᱚᱢ ᱥᱟᱶ ᱮ + ᱪᱟᱱᱚᱪ ᱛᱷᱚᱠ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱥᱴᱮᱥᱚᱱ ᱫᱚ ᱡᱮᱜᱮᱫ ᱞᱮᱵᱟᱞ ᱟᱨ ᱡᱮᱜᱮᱫ ᱦᱮᱨᱤᱴᱮᱜᱽ ᱞᱮᱠᱟᱛᱮ ᱩᱴᱷᱱᱟᱹᱣ ᱠᱟᱱᱟ, ᱱᱚᱣᱟ ᱜᱨᱮᱸᱰ ᱴᱨᱟᱸᱠ ᱨᱚᱰ ᱨᱮ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱥᱟᱥᱟᱨᱟᱢ ᱨᱮᱱᱟᱜ ᱮᱢᱟᱱ ᱥᱴᱮᱥᱚᱱ ᱠᱟᱱᱟ, ᱥᱤᱵᱽᱥᱟᱜᱚᱨ, ᱠᱩᱢᱟᱦᱩ, ᱱᱚᱠᱷᱟ, ᱠᱚᱨᱶᱚᱫᱤᱭᱟ, ᱯᱟᱦᱞᱮᱡᱟ ᱟᱨ ᱫᱮᱦᱨᱤ ᱾ ᱯᱟᱦᱞᱮᱡᱟ ᱫᱚ ᱢᱟᱞ ᱟᱮ ᱢᱟᱞ ᱛᱟᱞᱢᱟ ᱥᱟᱵᱽᱥᱴᱮᱥᱚᱱ ᱞᱮᱠᱟᱛᱮ ᱩᱴᱷᱱᱟᱹᱣ ᱠᱟᱱᱟ ᱾
ᱥᱟᱥᱟᱨᱟᱢ ᱞᱮᱠᱟᱛᱮ ᱥᱮᱱᱚᱜᱟᱦ ᱨᱮᱞ ᱰᱟᱦᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱜᱨᱮᱸᱰ ᱠᱳᱨᱰ ᱞᱟᱭᱤᱱ ᱠᱟᱱᱟ, ᱱᱚᱣᱟ ᱠᱚᱞᱠᱟᱛᱟ ᱟᱨ ᱱᱟᱶᱟ ᱫᱤᱞᱞᱤ ᱡᱚᱲᱟᱣ ᱟᱠᱟᱱᱟ, ᱟᱨ ᱱᱚᱣᱟ ᱥᱚᱢᱟᱱ ᱜᱷᱮᱸᱭ ᱨᱮ ᱯᱮᱭᱟ (ᱵᱟᱨᱭᱟ ᱟᱨ ᱛᱮᱭᱟᱨᱚᱜ ᱠᱟᱱᱟ) ᱨᱮᱞᱣᱮ ᱴᱨᱮᱠ ᱢᱮᱱᱟᱜᱼᱟ ᱾ ᱢᱤᱫᱴᱟᱝ ᱨᱮᱞᱣᱮ ᱞᱟᱭᱤᱱ ᱥᱟᱥᱟᱨᱟᱢ ᱡᱚᱸᱠᱥᱚᱱ ᱫᱚ ᱟᱨᱟ ᱞᱮᱠᱟᱛᱮ ᱯᱟᱴᱱᱟ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱟᱨ ᱨᱮᱞᱣᱮ ᱞᱟᱭᱤᱱ ᱛᱮᱭᱟᱨ ᱨᱮᱱᱟᱜ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱚᱦᱛᱟᱠ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ
ᱤᱥᱠᱚᱱᱫᱚᱨ ᱢᱤᱨᱡᱟ
ᱤᱥᱠᱚᱱᱫᱚᱨ ᱢᱤᱨᱡᱟ ᱫᱚ ᱥᱮᱭᱚᱫᱽ ᱤᱥᱠᱚᱱᱫᱚᱨ ᱚᱞᱤ ᱢᱤᱨᱡᱟ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱭᱟ ᱾ (᱑᱓ ᱱᱚᱵᱷᱮᱢᱵᱚᱨ ᱑᱗᱙᱙-᱑᱓ ᱱᱚᱵᱷᱮᱢᱵᱚᱨ ᱑᱙᱔᱙) ᱯᱟᱠᱤᱥᱛᱟᱱ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ (᱑᱙᱕᱔-᱑᱙᱕᱗ ᱫᱷᱟᱹᱵᱤᱡ) ᱟᱨ ᱢᱩᱪᱟᱹᱫ ᱜᱚᱵᱷᱚᱨᱱᱚᱨ-ᱡᱮᱱᱮᱨᱟᱞ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱜᱚᱵᱷᱚᱨᱱᱚᱨ-ᱡᱮᱱᱮᱨᱟᱞ ᱠᱟᱹᱢᱤᱠᱛᱚ ᱫᱚ ᱑᱙᱕᱕ ᱠᱷᱚᱱ ᱑᱙᱕᱗ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱢᱤᱨ ᱡᱚᱯᱷᱚᱨ ᱤᱡ ᱜᱚᱲᱚᱢ ᱜᱤᱫᱽᱨᱟᱹᱭᱤᱡ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱯᱟᱠᱤᱥᱛᱟᱱᱤᱭᱟᱹ ᱥᱮᱱᱟ ᱨᱮ ᱢᱮᱡᱚᱨ-ᱡᱮᱱᱮᱨᱟᱞ ᱴᱷᱟᱶ ᱫᱷᱟᱹᱵᱤᱡ ᱮ ᱥᱮᱴᱮᱨ ᱞᱮᱱᱟ ᱾
ᱡᱤᱭᱚᱱᱤ
ᱥᱤᱠᱚᱸᱫᱽ ᱢᱤᱨᱡᱟ ᱫᱚ ᱢᱤᱨ ᱡᱟᱯᱷᱚᱨ ᱨᱤᱡ ᱜᱚᱲᱚᱢ ᱜᱤᱫᱽᱨᱟᱹᱭᱤᱡ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱴᱷᱮᱱ ᱜᱚᱲᱚᱢ ᱦᱟᱲᱟᱢ ᱢᱤᱨ ᱡᱟᱯᱷᱚᱨ ᱫᱚ ᱱᱚᱵᱟᱵᱽ ᱥᱤᱨᱟᱡᱩᱫᱽᱫᱷᱚᱞᱟ ᱥᱟᱶ ᱜᱟᱫᱽᱫᱟᱨᱤ ᱠᱟᱛᱮ ᱤᱝᱨᱮᱡᱽ ᱠᱚᱣᱟᱜ ᱡᱤᱛᱠᱟᱹᱨ ᱨᱮᱱᱟᱜ ᱦᱚᱨ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱯᱟᱠᱤᱥᱛᱟᱱᱤᱭᱟᱹ ᱥᱮᱱᱟ ᱚᱫᱷᱤᱠᱟᱨᱤ ᱟᱨ ᱨᱟᱡᱽᱱᱮᱛᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱞᱯᱷᱤᱸᱥᱴᱚᱱ, ᱢᱩᱢᱵᱟᱹᱭ ᱵᱤᱨᱫᱟᱹᱜᱟᱲ ᱨᱮ ᱩᱱᱤ ᱫᱚ ᱥᱮᱪᱮᱫ ᱮ ᱟᱢᱮᱴ ᱞᱮᱫ-ᱟ ᱾ ᱵᱤᱨᱫᱟᱹᱜᱟᱲ ᱥᱮᱪᱮᱫᱚᱜ ᱚᱠᱛᱚ ᱨᱮᱜᱮ ᱨᱟᱭᱚᱞ ᱢᱤᱞᱤᱴᱨᱤ ᱵᱤᱨᱫᱟᱹᱜᱟᱲ ᱥᱮᱸᱰᱦᱚᱨᱥᱚᱴ ᱨᱮ ᱩᱱᱤ ᱫᱚ ᱥᱮᱞᱮᱫᱚᱜ ᱨᱮᱱᱟᱜ ᱫᱟᱣ ᱮ ᱧᱟᱢ ᱠᱮᱫ-ᱟ ᱾ ᱚᱸᱰᱮ ᱡᱤᱛᱠᱟᱹᱨ ᱠᱟᱛᱮ ᱑᱙᱑᱙ ᱥᱟᱞᱮᱨᱮ ᱥᱤᱧᱚᱛ ᱛᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱑᱙᱒᱑ ᱥᱟᱞᱮᱨᱮ ᱠᱳᱦᱟᱴ ᱨᱮᱱᱟᱜ ᱴᱚᱴᱷᱟ ᱨᱮ ᱫᱚᱥᱟᱨ ᱥᱠᱳᱴᱤᱥ ᱨᱟᱭᱯᱷᱚᱞ ᱨᱮᱡᱤᱢᱮᱸᱴ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱠᱷᱩᱫᱟᱫᱟᱫᱽ ᱠᱷᱮᱞ ᱞᱟᱹᱰᱷᱟᱹᱭ ᱨᱮ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱑᱙᱒᱔ ᱨᱮ ᱵᱚᱡᱤᱨᱤᱥᱛᱟᱱ ᱨᱮᱱᱟᱜ ᱞᱟᱹᱰᱷᱟᱹᱭ ᱨᱮ ᱦᱚᱸ ᱵᱷᱟᱜᱽ ᱮ ᱦᱟᱛᱟᱣ ᱞᱮᱫ-ᱟ ᱾ ᱑᱙᱒᱒ ᱟᱨ ᱑᱙᱒᱔ ᱫᱷᱟᱹᱵᱤᱡ ᱯᱩᱱᱟ ᱦᱟᱨᱥ ᱨᱮᱡᱤᱢᱮᱸᱴ ᱨᱮᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱡᱷᱟᱸᱥᱤ ᱛᱟᱦᱮᱸ ᱠᱟᱱᱟ ᱾ ᱑᱙᱒᱖ ᱨᱮ ᱤᱱᱰᱤᱭᱟᱱ ᱯᱳᱞᱤᱴᱤᱠᱟᱞ ᱥᱚᱨᱵᱷᱤᱥ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱟᱨ ᱮᱵᱽᱴᱟᱵᱟᱫᱽ, ᱵᱚᱱᱱᱩ, ᱱᱚᱣᱥᱚᱦᱚᱨᱟ ᱟᱨ ᱴᱳᱸᱠ ᱨᱮ ᱮᱥᱤᱥᱴᱟᱱᱥ ᱠᱚᱢᱤᱥᱚᱱᱚᱨ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱮ ᱛᱟᱦᱮᱸ ᱮᱱᱟ ᱾ ᱑᱙᱓᱑ ᱛᱟᱭᱚᱢ ᱠᱷᱚᱱ ᱑᱙᱓᱖ ᱫᱷᱟᱹᱵᱤᱡ ᱦᱚᱫᱟᱨᱟ ᱟᱨ ᱢᱚᱨᱫᱟᱱ ᱨᱮ ᱥᱳᱞᱮᱫ ᱮ ᱛᱟᱦᱮᱸ ᱮᱱᱟ ᱰᱮᱯᱭᱩᱴᱤ ᱠᱚᱢᱤᱥᱚᱱᱚᱨ ᱞᱮᱠᱟᱛᱮ ᱾ ᱑᱙᱓᱘ ᱨᱮ ᱠᱷᱮᱵᱚᱨ ᱨᱮ ᱯᱳᱞᱤᱴᱤᱠᱟᱞ ᱮᱡᱮᱸᱴ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾ ᱑᱙᱔᱒ ᱨᱮ ᱵᱽᱨᱤᱴᱤᱥ ᱥᱚᱨᱠᱟᱨᱟᱜ ᱢᱤᱱᱤᱥᱴᱨᱤ ᱳᱯᱷ ᱰᱤᱯᱷᱮᱱᱥ ᱨᱮ ᱡᱚᱜᱚ ᱥᱩᱛᱨᱮᱛ ᱞᱮᱠᱟᱛᱮ ᱠᱟᱹᱢᱤ ᱨᱮ ᱡᱩᱲᱟᱹᱭ ᱮ ᱛᱟᱦᱮᱸ ᱮᱱᱟ ᱾
ᱢᱟᱫᱷᱮᱯᱩᱨᱟ ᱦᱚᱱᱚᱛ
ᱢᱟᱫᱷᱮᱯᱩᱨᱟ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱮᱼᱜᱮ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱢᱟᱫᱷᱮᱯᱩᱨᱟ ᱱᱟᱝᱜᱽᱨᱟᱦᱟ ᱱᱤᱭᱟᱹ ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱠᱟᱱᱟ ᱾ ᱢᱟᱫᱷᱮ ᱯᱩᱨᱟ ᱦᱚᱱᱚᱛ ᱫᱚ ᱠᱚᱥᱤ ᱰᱤᱵᱤᱡᱚᱱ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱑,᱗᱘᱗ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱖᱙᱔,᱖᱑᱘ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾
ᱚᱛᱱᱚᱛ ᱩᱱᱩᱨᱩᱢ
ᱢᱟᱫᱷᱮᱯᱩᱨᱟ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱴ ᱑,᱗᱘᱘ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱚᱠᱟ ᱫᱚ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱠᱚᱠᱷᱟ ᱦᱤᱥᱟᱹᱵᱽ ᱛᱮ ᱨᱟᱥᱤᱭᱟ ᱫᱤᱥᱚᱢ ᱨᱮᱛᱟᱜ ᱵᱚᱞᱥᱚᱭ ᱥᱟᱱᱛᱟᱨ ᱴᱚᱯᱩ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱢᱟᱫᱷᱮᱯᱩᱨᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱫᱚ ᱟᱨᱟᱨᱤᱭᱟ ᱦᱚᱱᱚᱛ ᱟᱨ ᱥᱩᱯᱟᱣᱞ ᱦᱚᱱᱚᱛ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱫᱚ ᱵᱷᱟᱜᱚᱞ ᱯᱩᱨ ᱟᱨ ᱠᱷᱟᱜᱟᱨᱤᱭᱟ ᱦᱚᱱᱚᱛ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱥᱟᱢᱟᱝ ᱱᱟᱠᱷᱟ ᱫᱚ ᱨᱮ ᱯᱩᱨᱱᱤᱭᱟ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱟᱨ ᱯᱟᱪᱮ ᱱᱟᱠᱷᱟ ᱨᱮ ᱫᱚ ᱥᱟᱦᱟᱨᱥᱟ ᱦᱚᱱᱚᱛ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱠᱚᱥᱤ ᱜᱟᱰᱟ ᱨᱮᱭᱟᱜ ᱵᱮᱰᱟ ᱨᱮ ᱛᱷᱟᱢ ᱜᱟᱰᱤ ᱟᱠᱟᱱ ᱢᱨᱱᱟᱜᱼᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱟᱫᱷᱮ ᱯᱩᱨᱟ ᱦᱚᱱᱚᱛ ᱦᱚ ᱵᱟᱹᱲᱛᱤ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱜᱩᱴ ᱖᱔᱐ ᱦᱚᱱᱚᱛ ᱢᱩᱫᱽ ᱨᱮ । ᱱᱚᱣᱟ ᱢᱟᱫᱷᱮ ᱯᱩᱨᱟ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱯᱮ ᱜᱮᱞ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟᱹᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱢᱟᱫᱷᱮ ᱯᱩᱨᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱙᱙᱔,᱖᱑᱘ ᱡᱚᱱᱟ, ᱚᱠᱟ ᱫᱚ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱥᱞᱚᱵᱵᱷᱮᱱᱤᱭᱟ ᱫᱤᱥᱚᱢ ᱩᱱᱟᱹᱜ ᱥᱚᱢᱟᱱ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔0 ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱓᱒ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑,᱑᱑᱖ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱓᱐.᱖᱕% ᱾ ᱡᱟᱢᱩᱭ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱑᱔ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱓.᱗᱘% ᱦᱤᱥ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱛᱱᱚᱛ ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱠᱟᱭᱨᱚ
ᱠᱟᱭᱨᱚ (ᱟᱨᱚᱵᱤᱠ: القاهرة) ᱫᱚ ᱤᱡᱤᱯᱴ ᱨᱮᱱᱟᱜ ᱱᱟᱜᱟᱨ ᱠᱟᱱᱟ ᱾ ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱛᱚᱨᱡᱚᱢᱟ ᱞᱮᱠᱷᱟᱱ ᱡᱤᱛᱠᱟᱹᱨᱤᱭᱟᱹ ᱢᱮᱱᱛᱮ ᱢᱮᱱᱮᱛ ᱚᱰᱚᱠᱚᱜᱼᱟ ᱾ ᱠᱟᱭᱨᱚ ᱫᱚ ᱢᱤᱢᱤᱫ ᱫᱷᱟᱶ "ᱚᱛᱮᱛ ᱨᱤᱱᱤᱡ ᱟᱭᱳ/ᱜᱳᱜᱳ" ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱭᱟ (Um al Dunya) ᱾
ᱱᱚᱶᱟ ᱱᱟᱜᱟᱨ ᱫᱚ ᱤᱡᱤᱯᱴ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾
ᱠᱟᱭᱨᱚ ᱨᱮ ᱫᱚ ᱗,᱙᱔᱗,᱑᱒᱑ ᱜᱟᱱ ᱦᱚᱲ ᱢᱮᱱᱟᱜ ᱠᱚᱶᱟ ᱟᱨ ᱚᱱ ᱥᱩᱨᱥᱩᱯᱩᱨ ᱟᱹᱛᱩ ᱨᱮᱶ ᱑᱗,᱒᱙᱐,᱐᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱶᱟ, ᱡᱟᱦᱟᱸ ᱫᱚ ᱟᱨᱚᱵᱽ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨᱻᱮ ᱵᱮᱱᱟᱶ ᱟᱠᱟᱫᱼᱟ ᱾ ᱱᱚᱶᱟ ᱫᱚ ᱟᱨᱦᱚᱸ ᱟᱯᱷᱨᱤᱠᱟ ᱨᱮᱱᱟᱜ ᱢᱟᱨᱟᱜ ᱟᱹᱛᱩ ᱮᱞᱟᱠᱟ ᱠᱟᱱᱟ ᱾
ᱱᱚᱶᱟ ᱱᱟᱜᱟᱨ ᱫᱚ ᱞᱤᱞ ᱜᱟᱰᱟ ᱡᱟᱯᱟᱜ ᱨᱮ ᱢᱮᱱᱮᱜᱼᱟ ᱾
ᱦᱚᱭᱦᱤᱥᱤᱫ
ᱠᱟᱭᱨᱚ ᱱᱟᱜᱟᱨ ᱨᱮ ᱫᱚ ᱞᱚᱞᱚ ᱚᱛ ᱦᱚᱭᱦᱤᱥᱤᱫ ᱵᱩᱡᱷᱟᱹᱶᱼᱟ, ᱢᱮᱱᱼᱫᱚ ᱱᱚᱸᱰᱮ ᱥᱤᱛᱩᱝ ᱫᱤᱱ ᱫᱚ ᱞᱚᱞᱚᱶᱟ ᱟᱨ ᱥᱮᱨᱢᱟ ᱵᱷᱩᱨ ᱨᱚᱦᱚᱲ ᱦᱚᱭᱦᱤᱥᱤᱫ ᱞᱤᱸᱻᱡᱤᱜᱼᱟ ᱾ ᱮᱱᱛᱮ ᱨᱮᱦᱚᱸ ᱮᱴᱟᱜ ᱱᱟᱜᱟᱨ ᱠᱷᱚᱱ ᱫᱚ ᱵᱟᱹᱲᱛᱤ ᱜᱮ ᱵᱷᱟᱯ ᱛᱟᱦᱸᱱᱟ ᱞᱚᱞᱚ ᱨᱚᱦᱚᱲ ᱚᱛ ᱠᱟᱱ ᱨᱮᱦᱚᱸ ᱾
ᱱᱟᱜᱟᱢ
ᱟᱞ ᱟᱡᱷᱟᱨ ᱢᱚᱥᱡᱤᱫᱽ ᱟᱨ ᱡᱮᱜᱮᱛᱼᱵᱤᱨᱫᱟᱹᱜᱟᱲ ᱫᱚ ᱙᱗᱒ ᱥᱟᱞᱮᱨᱮ ᱵᱮᱱᱟᱶ ᱞᱮᱱᱟ ᱾ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱡᱮᱜᱮᱛᱼᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱾ ᱵᱟᱹᱲᱛᱤᱠᱟᱛᱮ ᱱᱚᱶᱟ ᱫᱚ ᱥᱮᱢᱤᱱᱟᱨᱤ ᱢᱮᱛᱮ ᱠᱚ ᱵᱟᱰᱟᱭᱟ ᱤᱥᱞᱟᱢᱤᱠ ᱡᱮᱜᱮᱛ ᱨᱮ ᱾ ᱑᱙᱙᱒ ᱥᱟᱞᱮ ᱨᱮ ᱚᱛᱼᱞᱟᱲᱟᱶ ᱛᱮ ᱠᱟᱹᱨᱩᱼᱡᱷᱟᱹᱨᱩ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱤ ᱛᱮ ᱕᱔᱕ ᱦᱚᱲ ᱠᱚ ᱜᱚᱡ ᱞᱮᱱᱟ, ᱖,᱕᱑᱒ ᱦᱚᱲ ᱠᱚ ᱜᱷᱟᱹᱞ ᱞᱮᱱᱟ ᱟᱨ ᱕᱐,᱐᱐᱐ ᱦᱚᱲᱟᱜ ᱚᱲᱟᱜ ᱫᱚ ᱨᱟᱹᱯᱩᱫ ᱞᱮᱱ ᱛᱟᱦᱮᱸᱫ ᱾
ᱧᱮᱞᱡᱚᱝ ᱴᱷᱟᱶ
ᱜᱤᱡᱟ ᱨᱮᱱᱟᱜ ᱢᱟᱦᱟᱸᱱ ᱯᱤᱨᱟᱢᱤᱰ ᱟᱨ ᱥᱟᱠᱠᱟᱨᱟ ᱨᱮᱱᱟᱜ ᱥᱴᱮᱯ ᱯᱤᱨᱟᱢᱤᱰ ᱫᱚ ᱱᱟᱜᱟᱨ ᱠᱷᱚᱱ ᱱᱟᱥᱮ ᱵᱟᱨᱦᱮ ᱨᱮ ᱢᱮᱱᱟᱜᱼᱟ ᱾
ᱤᱡᱤᱯᱴᱤᱭᱟᱹ ᱢᱤᱶᱡᱤᱭᱚᱢ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱡᱤᱱᱤᱥᱻᱮ ᱥᱟᱢᱴᱶ ᱟᱠᱟᱫᱼᱟ ᱥᱮᱫᱟᱭ ᱠᱷᱚᱱᱟᱜ ᱾ ᱴᱚᱢᱵᱽ ᱠᱷᱚᱱ ᱨᱟᱡᱟ ᱛᱩᱴᱟᱱᱠᱷᱟᱢᱩᱱ ᱟᱜ ᱟᱭᱢᱟ ᱫᱷᱚᱱ ᱱᱟᱶᱟ ᱢᱤᱶᱡᱤᱭᱚᱢ ᱨᱮ ᱨᱟᱠᱷᱟ ᱫᱚᱦᱚ ᱟᱠᱟᱱᱟ ᱾
ᱟᱫᱤᱛᱭᱚ ᱠᱩᱢᱟᱨ ᱢᱟᱸᱰᱤ
ᱟᱫᱤᱛᱭᱚ ᱠᱩᱢᱟᱨ ᱢᱟᱸᱰᱤ ᱫᱚ ᱢᱤᱫ ᱥᱟᱱᱛᱟᱲ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱑ ᱥᱮᱨᱢᱟ ᱨᱮ ᱥᱟᱶᱦᱮᱫ ᱮᱠᱮᱰᱢᱤ ᱥᱤᱨᱯᱟᱹ ᱮ ᱦᱟᱢᱮᱴ ᱞᱮᱱᱟ ᱾ ᱩᱱᱤ ᱫᱚ ᱥᱮᱱᱴᱨᱟᱞ ᱤᱱᱰᱟᱥᱴᱨᱤᱭᱟᱞ ᱥᱤᱠᱤᱣᱨᱤᱴᱤ ᱯᱷᱳᱨᱥ ᱨᱮᱭ ᱠᱟᱹᱢᱤ ᱠᱟᱱᱟ ᱾
ᱡᱤᱭᱚᱱ
ᱟᱫᱤᱛᱭᱚ ᱠᱩᱢᱟᱨ ᱢᱟᱸᱰᱤ ᱟᱜ ᱩᱢᱮᱨ ᱡᱚᱠᱷᱚᱱ ᱑᱒ ᱥᱮᱨᱢᱟ ᱩᱱ ᱡᱚᱠᱷᱮᱡ ᱵᱟᱸᱠᱩᱲᱟ ᱨᱮᱭᱟᱜ ᱵᱩᱨᱩᱜᱷᱩᱴᱩ ᱟᱹᱛᱩ ᱨᱮᱱ ᱦᱚᱲ ᱩᱱᱤ ᱟᱡ ᱵᱟᱵᱟ ᱛᱟᱹᱠᱤᱱ ᱠᱚ ᱵᱤᱴᱟᱹᱞ ᱞᱮᱫ ᱠᱤᱱᱟ ᱾ ᱪᱮᱫᱟᱜ ᱥᱮ ᱟᱡ ᱵᱟᱵᱟ ᱮᱴᱟᱜ ᱪᱟᱹᱥᱤ ᱴᱷᱮᱱ ᱠᱷᱚᱱ ᱵᱟᱨ ᱵᱤᱜᱷᱟᱹ ᱠᱷᱮᱛ ᱮ ᱠᱤᱨᱤᱧ ᱞᱮᱫᱟ ᱾ ᱚᱸᱰᱮᱱᱟᱜ ᱨᱟᱹᱭᱨᱤᱛ ᱞᱮᱠᱟᱛᱮ, ᱩᱱᱠᱩ ᱫᱚ ᱠᱷᱟᱹᱞᱤ ᱦᱟᱯᱲᱟᱢ ᱠᱚᱣᱟᱜ ᱡᱟᱭᱜᱟ ᱨᱮᱱ ᱢᱟᱹᱞᱤᱠ ᱠᱚ ᱦᱩᱭ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱜᱷᱚᱴᱚᱱ ᱛᱟᱭᱚᱢ ᱩᱱᱠᱩ ᱫᱚ ᱟᱹᱰᱤ ᱮᱴᱠᱮᱴᱚᱬᱮ ᱨᱮᱠᱚ ᱧᱩᱨ ᱞᱮᱱᱟ ᱾ ᱩᱱᱠᱩ ᱫᱚ ᱟᱹᱛᱩ ᱨᱮᱱ ᱚᱠᱚᱭ ᱥᱟᱶ ᱦᱚᱸ ᱵᱟᱝᱠᱚ ᱨᱚᱲ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱱᱟ, ᱟᱹᱛᱩ ᱨᱮᱭᱟᱜ ᱠᱩᱸᱧ ᱦᱚᱸ ᱵᱟᱠᱚ ᱵᱮᱵᱷᱟᱨ ᱧᱟᱢᱮᱫ ᱠᱟᱱ ᱛᱟᱦᱮᱸᱱᱟ ᱟᱨ ᱟᱠᱚᱣᱟᱜ ᱡᱟᱭᱜᱟ ᱦᱚᱠᱚ ᱨᱮᱡ ᱞᱮᱫ ᱠᱚᱣᱟ ᱾ ᱢᱤᱫ ᱫᱤᱱ ᱟᱡ ᱵᱟᱵᱟ ᱚᱲᱟᱜ ᱠᱷᱚᱱᱮ ᱧᱤᱨ ᱮᱱᱟ ᱟᱨ ᱛᱤᱥ ᱦᱚᱸ ᱵᱟᱭ ᱨᱩᱣᱟᱹᱲ ᱦᱮᱡ ᱞᱮᱱᱟ ᱾ ᱟᱡᱟᱜ ᱠᱟᱛᱷᱟ ᱞᱮᱠᱟᱛᱮ, ᱱᱚᱣᱟ ᱜᱷᱚᱴᱚᱱ ᱠᱷᱚᱱ ᱮ ᱩᱱᱤ ᱚᱼᱚᱞ ᱨᱮᱭᱟᱜ ᱩᱫᱽᱜᱟᱹᱣ ᱮ ᱧᱟᱢ ᱞᱮᱫᱟ ᱾
ᱢᱟᱸᱰᱤᱭᱟᱜ ᱯᱩᱭᱞᱩ ᱚᱱᱚᱬᱦᱮᱸ ᱟᱢ ᱫᱚ ᱚᱠᱷᱟᱞ ᱠᱟ ᱠᱟᱱᱟ ᱾ ᱒᱐᱑᱑ ᱨᱮ ᱩᱱᱤ ᱟᱡᱟᱜ ᱚᱱᱚᱬᱦᱮᱸ ᱵᱟᱧᱪᱟᱣ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱥᱟᱶᱦᱮᱫ ᱮᱠᱮᱰᱢᱤ ᱥᱤᱨᱯᱟᱹ ᱛᱮᱠᱚ ᱢᱟᱹᱱ ᱵᱮᱵᱷᱟᱨ ᱞᱮᱫᱮᱭᱟ ᱾ ᱒᱐᱒᱑ ᱨᱮᱭᱟᱜ ᱦᱤᱥᱟᱹᱵᱽ ᱛᱮ ᱩᱱᱤ ᱫᱚ ᱟᱡᱟᱜ ᱡᱤᱭᱚᱱᱤ ᱥᱟᱶᱛᱮ ᱑᱔ ᱜᱟᱴᱟᱱ ᱥᱟᱱᱛᱟᱲᱤ ᱯᱩᱛᱷᱤ ᱮ ᱪᱷᱟᱯᱟ ᱥᱚᱫᱚᱨ ᱟᱠᱟᱫᱟ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ
ᱥᱭᱟᱢ (ᱮᱠᱴᱟᱨ)
ᱥᱩᱸᱫᱚᱨ ᱥᱭᱟᱢ ᱪᱟᱰᱰᱟ (᱒᱐ ᱯᱷᱮᱵᱽᱨᱩᱣᱚᱨᱤ ᱑᱙᱒᱐- ᱒᱕ ᱟᱯᱨᱤᱞ ᱑᱙᱕᱑) ᱫᱚ ᱢᱤᱫ ᱦᱤᱸᱫᱤ ᱥᱤᱱᱮᱢᱟ ᱯᱟᱯᱟᱴᱤᱭᱟ ᱮ ᱛᱟᱦᱮᱸᱜ ᱠᱟᱱᱟ᱾ ᱟᱡᱟᱜ ᱠᱟᱹᱢᱤ ᱦᱚᱨᱟ ᱫᱚ ᱑᱙᱔᱒ ᱠᱷᱚᱱ ᱮ ᱮᱦᱚᱵ ᱞᱮᱫ-ᱟ ᱟᱨ ᱟᱭᱢᱟ ᱜᱟᱱ ᱯᱷᱤᱞᱢ ᱠᱚᱨᱮ ᱠᱟᱹᱢᱤ ᱠᱮᱫ-ᱟᱭ ᱩᱱᱤᱭᱟᱜ ᱜᱩᱡᱩᱜ ᱦᱟᱹᱵᱤᱡ ᱨᱮᱱᱟᱜ ᱥᱩᱴᱤᱝ ᱯᱷᱤᱞᱢ ᱑᱙᱕᱑ ᱨᱮᱱᱟᱜ ᱢᱩᱪᱟᱹᱫ ᱟᱜ ᱥᱟᱵᱤᱥᱛᱟᱱ ᱛᱟᱦᱮᱸᱜ ᱛᱟᱭᱟ᱾
ᱩᱱᱤ ᱥᱟᱹᱨᱤ ᱛᱮ ᱥᱤᱭᱟᱞᱠᱚᱴ ᱠᱷᱚᱱ ᱦᱮᱭᱞᱰ ᱞᱮᱱᱟᱭ ᱢᱮᱱᱠᱷᱟᱱ ᱨᱟᱣᱟᱞᱯᱤᱱᱰᱤ ᱠᱷᱚᱱ ᱮ ᱦᱟᱨᱟ ᱵᱩᱨᱩ ᱞᱮᱱᱟ᱾ ᱥᱭᱟᱢ ᱫᱚ ᱨᱟᱣᱟᱞᱯᱤᱱᱰᱤ ᱠᱚᱞᱮᱡᱽ ᱜᱚᱨᱰᱚᱱ ᱠᱷᱚᱱ ᱜᱮ ᱮ ᱜᱨᱮᱡᱩᱣᱮᱴ ᱞᱮᱫ-ᱟ᱾ ᱩᱱᱤ ᱨᱤᱱᱤᱡ ᱢᱤᱫ ᱥᱩᱯᱩᱨ ᱤᱡ ᱫᱚ ᱥᱟᱫᱚᱛ ᱦᱮᱥᱮᱭᱱ ᱢᱚᱱᱛᱚ ᱜᱟᱛᱮ ᱛᱟᱭ ᱛᱟᱦᱮᱸᱜ ᱠᱟᱱᱟ ᱟᱨ ᱟᱭᱢᱟ ᱜᱟᱱ ᱥᱤᱠᱱᱟᱹᱛ ᱟᱱ ᱠᱟᱹᱦᱱᱤ ᱠᱚ ᱠᱤᱱ ᱤᱱᱥᱯᱤᱨᱮᱥᱟᱱ ᱮᱫ ᱛᱟᱦᱮᱱᱟ᱾
ᱩᱱᱠᱤᱱᱟᱜ ᱟᱭᱢᱟ ᱜᱟᱱ ᱥᱤᱠᱱᱟᱹᱛ ᱠᱟᱹᱦᱱᱤ ᱠᱚ ᱛᱟᱦᱮᱸᱜ ᱠᱟᱱᱟ᱾ ᱫᱤᱥᱚᱢ ᱦᱟᱹᱴᱤᱧ ᱛᱟᱭᱚᱢ ᱮᱱ ᱠᱷᱟᱱ ᱩᱱᱠᱤᱱᱟᱜ ᱜᱟᱛᱮ ᱥᱟᱹᱜᱟᱹᱭ ᱫᱚ ᱵᱮᱜᱟᱨ ᱮᱱ ᱛᱟᱠᱤᱱᱟ᱾ ᱑᱙᱕᱗ ᱨᱮ ᱯᱷᱤᱞᱢ ᱨᱤᱞᱤᱡᱽ ᱮᱱᱟ ᱩᱱᱩᱭᱟᱜ ᱥᱟᱱᱟᱢ ᱠᱷᱚᱱ ᱵᱟᱰᱟᱭᱟᱱ ᱯᱷᱤᱞᱢ ᱠᱷᱚᱱ ᱦᱟᱴ ᱜᱮ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱚᱱᱟᱨᱮ ᱱᱩᱜᱟᱨ ᱥᱩᱞᱛᱟᱱᱟ ᱥᱟᱶ ᱯᱟᱴ ᱟᱠᱟᱫᱟᱭ᱾ ᱩᱱᱤ ᱫᱚ ᱢᱤᱫ ᱢᱩᱥᱞᱤᱢ, ᱢᱩᱢᱛᱟᱡᱽ ᱠᱩᱨᱮᱭᱥᱤ (ᱫᱚᱥᱟᱨ ᱧᱩᱛᱩᱢ "ᱛᱟᱡᱤ") ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱡᱟᱦᱟᱸᱭ ᱩᱱᱤ ᱥᱟᱶ ᱢᱤᱫ ᱠᱩᱲᱤ ᱜᱤᱫᱟᱹᱨ ᱮ ᱛᱟᱦᱮᱸᱜ ᱠᱟᱱᱟ, ᱯᱟᱠᱤᱥᱛᱟᱱ ᱨᱤᱱᱤᱡ ᱴᱤᱣᱤ ᱯᱟᱯᱟᱴᱤᱭᱟ ᱥᱟᱦᱤᱨᱟ ᱠᱟᱡᱽᱢᱤ, ᱯᱟᱯᱟᱴᱤᱭᱟ ᱨᱟᱦᱚᱛ ᱠᱟᱡᱽᱢᱤ ᱥᱟᱪ ᱮ ᱵᱟᱯᱞᱟ ᱮᱱᱟ, ᱟᱨ ᱥᱟᱠᱤᱨ ᱧᱩᱛᱩᱢ ᱟᱱᱤᱡ ᱢᱤᱫ ᱠᱚᱲᱟ ᱜᱤᱫᱟᱹᱨ ( ᱩᱱᱤᱭᱟᱜ ᱜᱩᱨ ᱠᱷᱚᱱ ᱵᱟᱨ ᱪᱟᱸᱫᱚ ᱛᱟᱭᱚᱢ), ᱢᱤᱫ ᱦᱚᱲ ᱨᱤᱱᱤᱡ ᱰᱟᱠᱛᱚᱨ ᱤᱡ ᱟᱫᱷᱟᱨᱤᱠ ᱭᱩ ᱠᱮ ᱨᱮ ᱑᱙᱕᱑ ᱨᱮ ᱩᱱᱤᱭᱟᱜ ᱚᱠᱟᱞ ᱜᱩᱨ ᱛᱟᱭᱚᱢ, ᱩᱱᱤ ᱨᱩᱱᱤᱡ ᱡᱩᱨᱤ, ᱨᱤᱱᱩᱡ ᱢᱟᱨᱟᱝ ᱢᱤᱥᱮᱨᱟ ᱡᱮᱵᱽ ᱠᱩᱨᱮᱭᱥᱤ, ᱡᱟᱦᱟᱸᱭ ᱵᱚᱢᱵᱮ ᱨᱮ ᱢᱤᱫ ᱯᱟᱯᱟᱴᱤᱭᱟ ᱮ ᱛᱟᱦᱮᱸᱜ ᱠᱟᱱᱟ, ᱩᱱᱤ ᱥᱟᱶ ᱩᱱᱤ ᱨᱤᱱᱤᱡ ᱡᱩᱨᱤ ᱞᱟᱦᱚᱣᱨ, ᱯᱟᱠᱤᱥᱛᱟᱱ ᱮ ᱥᱮᱱ ᱮᱱᱟ᱾ ᱛᱟᱭᱚᱢ ᱛᱮ ᱥᱭᱟᱢ ᱟᱜ ᱜᱩᱨ ᱦᱩᱭ ᱮᱱ ᱛᱟᱭᱚᱢ, ᱚᱱᱟ ᱛᱟᱭᱚᱢ ᱥᱭᱢᱟ ᱟᱜ ᱜᱩᱨ ᱮᱱ ᱛᱟᱭᱚᱢ ᱢᱩᱢᱛᱟᱡᱽ ᱫᱚ ᱢᱤᱫ ᱥᱚᱡᱽᱡᱚᱽᱱ ᱚᱸᱟᱟᱨᱤ ᱦᱚᱲ ᱟᱟᱶ ᱮ ᱵᱟᱯᱞᱟ ᱮᱱᱟ᱾
ᱥᱭᱟᱢ ᱫᱚ ᱟᱭᱢᱟ ᱜᱟᱱ ᱩᱭᱦᱟᱹᱨ ᱯᱷᱤᱞᱢ ᱠᱚᱨᱮ ᱯᱟᱴ ᱟᱠᱟᱫᱟᱭ ᱺ ᱢᱚᱱ ᱠᱤ ᱡᱤᱛ (᱑᱙᱔᱔), ᱢᱚᱡᱽᱵᱚᱨ (᱑᱙᱔᱘), ᱢᱤᱱᱟ ᱵᱟᱡᱟᱨ (᱑᱙᱕᱐) ᱟᱨ ᱥᱚᱢᱫᱷᱤ (᱑᱙᱕᱐)᱾
ᱜᱩᱨ
ᱥᱭᱟᱢ ᱟᱜ ᱜᱩᱨ ᱫᱚ ᱑᱙᱕᱑ ᱨᱣ ᱥᱟᱵᱟᱥᱛᱤ ᱯᱷᱤᱞᱢ ᱵᱟᱱᱟᱣ ᱛᱟᱭᱚᱢ ᱦᱩᱭ ᱮᱱ ᱛᱟᱭᱟ, ᱡᱚᱠᱷᱚᱱ ᱩᱱᱤ ᱥᱩᱴᱤᱝ ᱚᱠᱛᱮ ᱥᱟᱫᱚᱢ ᱪᱮᱛᱟᱱ ᱠᱷᱚᱱ ᱮ ᱧᱩᱨ ᱞᱮᱱᱟ᱾
ᱯᱷᱤᱠᱢ ᱨᱮ
ᱛᱟᱦᱤᱨ ᱨᱟᱡᱽ ᱵᱷᱟᱥᱤᱱ ᱯᱚᱨᱴᱨᱤ ᱧᱮᱞ ᱞᱮᱫ-ᱟᱭ ᱥᱭᱟᱢ ᱟᱜ ᱯᱷᱤᱞᱢ ᱢᱚᱱᱛᱚ, ᱢᱤᱫ ᱵᱟᱭᱚᱯᱤᱠ ᱥᱟᱫᱟᱛ ᱦᱟᱥᱮᱭᱱ᱾ ᱚᱱᱟ ᱯᱷᱤᱞᱢ ᱫᱚ ᱥᱮᱯᱴᱮᱢᱵᱟᱨ ᱒᱐᱑᱘ ᱨᱮ ᱨᱤᱞᱤᱡᱽ ᱞᱮᱱᱟ᱾
ᱡᱚᱜᱚᱛ ᱯᱨᱚᱠᱟᱥ ᱱᱚᱰᱰᱟ
ᱡᱚᱜᱚᱛ ᱯᱨᱚᱠᱟᱥ ᱱᱚᱰᱰᱟ (ᱡᱟᱱᱟᱢ ᱒ ᱰᱤᱥᱮᱢᱵᱚᱨ ᱑᱙᱖᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱣᱚᱠᱤᱞ ᱠᱟᱱᱟᱭ, ᱱᱚᱣᱟ ᱒᱐ ᱡᱟᱱᱩᱣᱟᱨᱤ ᱒᱐᱒᱐ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱱᱩᱭ ᱫᱚ ᱡᱩᱱ ᱒᱐᱑᱙ ᱥᱟᱞ ᱠᱷᱚᱱ ᱡᱟᱱᱩᱣᱟᱨᱤ ᱒᱐᱒᱐ ᱥᱟᱞ ᱫᱷᱟᱹᱵᱤᱡ ᱵᱤ.ᱡᱮ.ᱯᱤ. ᱨᱤᱱᱤᱡ ᱠᱟᱹᱢᱤᱭᱤᱡ ᱯᱟᱨᱥᱮᱛᱮ ᱛᱟᱦᱮᱸ ᱠᱟᱱᱟᱭ ᱾
ᱱᱚᱰᱰᱟ ᱫᱚ ᱟᱭᱟᱨ ᱛᱟᱞᱢᱟ ᱥᱣᱟᱭᱚᱛᱷᱭᱚ ᱟᱨ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱢᱚᱱᱛᱨᱤ, ᱟᱨ ᱦᱤᱢᱟᱪᱚᱞ ᱯᱨᱚᱫᱮᱥ ᱠᱷᱚᱱ ᱨᱟᱡᱽᱭᱚᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱯᱟᱨᱞᱤᱭᱟᱢᱮᱱᱴᱮᱨᱤ ᱵᱚᱨᱰ ᱥᱩᱛᱨᱮᱛ ᱠᱟᱱᱟᱭ ᱾ ᱚᱱᱟ ᱢᱟᱬᱟᱝ ᱫᱚ, ᱱᱩᱭ ᱦᱤᱢᱟᱪᱚᱞ ᱯᱨᱚᱫᱮᱥ ᱥᱚᱨᱠᱟᱨ ᱨᱮ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟᱭ ᱾
ᱱᱤᱡᱮᱨᱟᱜ ᱡᱤᱭᱚᱱ
ᱱᱚᱰᱰᱟ ᱟᱜ ᱡᱟᱱᱟᱢ ᱫᱚ ᱒ ᱰᱤᱥᱮᱢᱵᱚᱨ ᱑᱙᱖᱐ ᱥᱟᱞ ᱨᱮ ᱢᱤᱫ ᱦᱤᱱᱫᱩ ᱜᱷᱟᱨᱚᱸᱡᱽ ᱨᱮ ᱯᱟᱴᱱᱟ, ᱵᱤᱦᱟᱨ ᱨᱮ ᱱᱟᱨᱟᱭᱚᱱ ᱞᱟᱞᱟ ᱱᱚᱰᱰᱟ ᱟᱨ ᱠᱨᱤᱥᱱᱚ ᱱᱚᱰᱰᱟ ᱛᱤᱠᱤᱱᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱢᱤᱫ ᱵᱚᱭᱦᱟ ᱢᱮᱱᱟᱭᱟ ᱧᱩᱛᱩᱢ ᱫᱚᱛᱟᱭ ᱡᱚᱜᱚᱛ ᱵᱷᱩᱥᱚᱬ ᱱᱚᱰᱰᱟ ᱠᱟᱱᱟᱭ ᱾ ᱟᱡᱟᱜ ᱥᱤᱠᱷᱱᱟᱹᱛ ᱫᱤ ᱥᱮᱱᱴ ᱡᱮᱵᱤᱭᱟᱨ ᱟᱥᱲᱟ, ᱯᱟᱴᱱᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱩᱱᱤᱫᱚ ᱵᱤ.ᱮ. ᱫᱚ ᱯᱟᱴᱱᱟ ᱠᱚᱞᱮᱡᱽ, ᱯᱟᱴᱱᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱟᱨ ᱮᱞ.ᱮᱞ.ᱵᱤ. ᱫᱚ ᱯᱷᱮᱠᱞᱴᱤ ᱠᱟᱱᱩᱱ, ᱦᱤᱢᱟᱪᱚᱞ ᱯᱨᱚᱫᱮᱥ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱥᱤᱢᱞᱟ ᱠᱷᱚᱱ ᱾ ᱢᱤᱫᱴᱟᱹᱝ ᱜᱤᱫᱽᱨᱟᱹ ᱞᱮᱠᱟᱛᱮ, ᱩᱱᱤᱫᱚ ᱫᱤᱞᱞᱤ ᱨᱮ ᱦᱚᱞᱰ ᱵᱷᱟᱨᱚᱛ ᱡᱟᱠᱟᱛ ᱡᱩᱱᱤᱭᱚᱨ ᱥᱣᱤᱢᱤᱝ ᱪᱟᱢᱯᱤᱭᱚᱱᱥᱤᱯ ᱨᱮ ᱵᱤᱦᱟᱨ ᱨᱮᱱᱟᱜ ᱨᱮᱯᱨᱤᱡᱮᱱᱴᱮᱥᱚᱱ ᱠᱮᱫᱼᱟ ᱾ ᱱᱚᱰᱰᱟ ᱫᱚ ᱑᱑ ᱰᱤᱥᱮᱢᱵᱚᱨ ᱑᱙᱙᱑ ᱥᱟᱞ ᱨᱮ ᱢᱚᱞᱞᱤᱠᱟ ᱱᱚᱰᱰᱟ (ᱱᱤ ᱵᱟᱱᱟᱨᱡᱤ) ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ, ᱟᱡᱟᱜ ᱨᱤᱱ ᱩᱱᱤᱠᱤᱱ ᱵᱟᱨᱟᱭᱟ ᱵᱮᱴᱟ ᱢᱮᱱᱟᱜ ᱠᱤᱱᱟ ᱾ ᱟᱡ ᱟᱭᱳ ᱡᱚᱭᱥᱨᱤ ᱵᱟᱱᱟᱨᱡᱤ ᱑᱙᱙᱙ ᱥᱟᱞ ᱨᱮ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
ᱱᱚᱰᱰᱟ ᱫᱚ ᱯᱩᱭᱞᱩ ᱫᱷᱟᱹᱣ ᱑᱙᱙᱓ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱵᱤᱞᱟᱥᱯᱩᱨ ᱠᱷᱚᱱ ᱦᱤᱢᱟᱪᱚᱞ ᱯᱨᱚᱫᱮᱥ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱑᱙᱙᱘ ᱥᱟᱞ ᱨᱮ ᱩᱱᱤ ᱟᱨᱦᱚᱸ ᱵᱟᱪᱷᱱᱟᱣ ᱮᱱᱟ ᱾
ᱜᱳᱯᱤᱠᱟᱱᱫᱟᱨ (ᱟᱹᱛᱩ)
ᱜᱳᱯᱤᱠᱟᱱᱫᱟᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱜᱳᱯᱤᱠᱟᱱᱫᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱡᱚᱜᱚᱛ ᱯᱨᱚᱠᱟᱥ ᱱᱚᱰᱰᱟ
ᱨᱟᱡᱽᱟᱹᱨᱤ ᱠᱟᱹᱢᱤ
ᱟᱡᱟᱜ ᱯᱩᱭᱞᱩ ᱠᱟᱹᱢᱤ ᱚᱠᱛᱚ, ᱩᱱᱤᱫᱚ ᱑᱙᱙᱔ ᱥᱟᱞ ᱠᱷᱚᱱ ᱑᱙᱙᱘ ᱥᱟᱞ ᱫᱷᱟᱹᱵᱤᱡ ᱦᱤᱢᱟᱪᱚᱞ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱨᱮ ᱟᱡᱟᱜ ᱯᱟᱨᱴᱤ ᱜᱩᱴ ᱨᱤᱱ ᱟᱭᱩᱨᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱼᱟ ᱾ ᱱᱚᱣᱟ ᱟᱡᱟᱜ ᱫᱚᱥᱟᱨ ᱠᱟᱹᱢᱤ ᱚᱠᱛᱚ ᱥᱣᱟᱥᱛᱷᱭᱯ ᱟᱨ ᱜᱷᱟᱨᱚᱸᱡᱽ ᱟᱨ ᱥᱚᱸᱥᱫᱤᱭ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟᱭ ᱾
ᱱᱚᱰᱰᱟ ᱫᱚ ᱒᱐᱐᱗ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱢᱤᱫᱴᱟᱹᱝ ᱟᱨ ᱠᱟᱹᱢᱤ ᱚᱠᱛᱚ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱯᱨᱮᱢ ᱠᱩᱢᱟᱨ ᱫᱷᱩᱢᱚᱞ ᱥᱚᱨᱠᱟᱨ ᱵᱮᱱᱟᱣ ᱠᱟᱛᱮ ᱛᱟᱭᱚᱢ, ᱩᱱᱤᱫᱚ ᱒᱐᱐᱘ ᱥᱟᱞ ᱠᱷᱚᱱ ᱒᱐᱑᱐ ᱥᱟᱞ ᱫᱷᱟᱹᱵᱤᱡ ᱱᱚᱰᱰᱟ ᱫᱚ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟᱛᱮ ᱵᱤᱨ, ᱦᱚᱭᱦᱤᱥᱤᱫ, ᱥᱟᱬᱮᱥ ᱟᱨ ᱴᱮᱪᱱᱚᱞᱚᱡᱤ ᱞᱟᱹᱜᱤᱫ ᱡᱤᱢᱢᱮᱫᱟᱨ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟᱛᱮ ᱥᱮᱞᱮᱫ ᱠᱮᱫᱼᱟ।
ᱜᱳᱯᱤᱠᱟᱱᱫᱟᱨ (ᱟᱹᱛᱩ)
ᱴᱷᱟᱶ
ᱜᱳᱯᱤᱠᱟᱱᱫᱟᱨ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 24.43611°N, 87.24944°W᱾
ᱡᱚᱜᱚᱛ ᱯᱨᱚᱠᱟᱥ ᱱᱚᱰᱰᱟ
ᱨᱟᱡᱽᱟᱹᱨᱤ ᱠᱟᱹᱢᱤ
ᱱᱚᱰᱰᱟ ᱫᱚ ᱒᱐᱑᱒ ᱥᱟᱞ ᱨᱮ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱟᱨᱦᱚᱸ ᱵᱟᱪᱷᱱᱟᱣ ᱨᱮᱱᱟᱜ ᱵᱟᱭ ᱧᱟᱢ ᱠᱟᱱᱟ, ᱟᱨ ᱚᱱᱟ ᱤᱫᱤ ᱛᱮ ᱵᱷᱟᱨᱚᱛᱤᱭᱚ ᱥᱚᱸᱥᱚᱫᱽ ᱟᱜ ᱪᱮᱛᱟᱱ ᱚᱲᱟᱜ, ᱨᱟᱡᱽᱭᱚᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟ ᱾ ᱒᱐᱑᱔ ᱥᱟᱞ ᱨᱮ, ᱠᱮᱵᱤᱱᱮᱴ ᱚᱪᱚᱜ ᱚᱠᱛᱚ, ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱳᱫᱤ ᱫᱚ ᱱᱚᱰᱰᱟ ᱥᱣᱟᱥᱛᱷᱭᱟ ᱢᱚᱱᱛᱨᱤ ᱵᱮᱱᱟᱣ ᱠᱮᱫᱮᱭᱟ ᱾
ᱜᱳᱯᱤᱠᱟᱱᱫᱟᱨ (ᱟᱹᱛᱩ)
ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱟᱹᱰᱤ ᱢᱟᱨᱟᱝ ᱮᱨᱤᱭᱟ ᱧᱮᱞᱚᱜ ᱠᱟᱱᱟ, ᱥᱟᱢᱟᱝ ᱴᱚᱴᱷᱟ ᱵᱟᱫ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱵᱚᱞᱚ ᱟᱠᱟᱱ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ, ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱠᱚᱢ ᱩᱥᱩᱞ ᱵᱩᱨᱩ, ᱰᱩᱝᱨᱤ ᱯᱟᱥᱱᱟᱣ ᱢᱮᱱᱟᱜᱼᱟ᱾ᱴᱚᱴᱷᱟ ᱨᱮ ᱟᱹᱛᱩ ᱴᱚᱴᱷᱟ ᱨᱮᱭᱟᱜ ᱮᱞᱮᱞ ᱜᱮ ᱰᱷᱮᱨᱟ, ᱠᱷᱟᱹᱞᱤ ᱢᱤᱫ ᱵᱟᱨ ᱡᱟᱭᱜᱟ ᱨᱮ ᱵᱟᱡᱟᱨ ᱥᱚᱦᱚᱨ ᱧᱮᱞᱚᱜᱼᱟ᱾
ᱡᱚᱜᱚᱛ ᱯᱨᱚᱠᱟᱥ ᱱᱚᱰᱰᱟ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱖᱐ ᱡᱟᱱᱟᱢ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱯᱟᱴᱱᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱟᱭᱟᱨ ᱯᱟᱹᱴᱷᱩᱣᱟᱹ ᱛᱷᱚᱠ:ᱥᱮᱱᱴ ᱡᱮᱵᱤᱭᱟᱨ ᱯᱟᱴᱱᱟ ᱨᱤᱱᱤᱡ ᱟᱭᱟᱨ ᱯᱟᱹᱴᱷᱩᱣᱟᱹ ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱠᱷᱚᱱ ᱨᱟᱡᱽᱭᱚᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱵᱤᱞᱟᱥᱯᱩᱨ, ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱦᱚᱲ ᱛᱷᱚᱢ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱯᱟᱨᱥᱮᱛ
ᱞᱚᱠᱷᱤᱥᱚᱨᱟᱭ
ᱞᱚᱠᱷᱤᱥᱚᱨᱟᱭ ᱥᱚᱦᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱙᱙,᱙᱓᱑ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱞᱚᱠᱷᱤᱥᱚᱨᱟᱭ ᱥᱴᱮᱥᱚᱱ ᱫᱤᱞᱞᱤᱼᱦᱟᱵᱽᱲᱟ ᱢᱩᱬ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱱᱚᱣᱟ ᱥᱚᱦᱚᱨ ᱫᱤᱞᱞᱤ ᱠᱷᱚᱱ ᱥᱚᱡᱷᱮ ᱡᱚᱲᱟᱣ ᱟᱠᱟᱱᱟ ᱾ ᱠᱤᱣᱩᱞ ᱡᱚᱸᱠᱥᱚᱱ ᱥᱩᱨ ᱨᱮ ᱤᱫᱤ ᱛᱮ ᱱᱚᱣᱟ ᱴᱷᱟᱶ ᱵᱤᱦᱟᱨ ᱨᱮᱱᱟᱜ ᱮᱢᱟᱱ ᱴᱚᱴᱷᱟ ᱠᱷᱚᱱ ᱦᱚᱸ ᱥᱚᱡᱷᱮ ᱡᱚᱲᱟᱣ ᱟᱠᱟᱱᱟ ᱾
ᱱᱚᱣᱟ ᱦᱚᱱᱚᱛ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱐ ᱨᱮ ᱢᱮᱱᱟᱜᱼᱟ ᱱᱚᱣᱟ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱸᱰᱮ ᱦᱤᱡᱩᱜ ᱞᱟᱹᱜᱤᱫ ᱛᱮ ᱯᱨᱟᱵᱷᱮᱴ ᱟᱨᱵᱟᱝ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱨᱮᱱᱟᱜ ᱵᱮᱵᱷᱟᱨ ᱫᱟᱨᱮᱭᱟᱜᱼᱟ ᱠᱚ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱛᱷᱚᱠ:ᱞᱚᱠᱷᱤᱥᱚᱨᱟᱭ ᱦᱚᱱᱚᱛ
ᱠᱷᱚᱠᱥᱟ ᱩᱯᱚᱡᱮᱞᱟ
ᱠᱷᱚᱠᱥᱟ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱥᱳᱞᱠᱩᱯᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱯᱟᱝᱥᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱯᱟᱵᱱᱟ ᱦᱚᱱᱚᱛ, ᱟᱨ ᱯᱩᱪᱷᱤᱢ ᱫᱚ ᱠᱩᱢᱟᱨᱠᱷᱟᱞᱤ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱧᱩᱛᱩᱢ ᱠᱟᱛᱷᱟ
ᱠᱷᱚᱠᱥᱟ ᱧᱩᱛᱩᱢ ᱫᱚ ᱪᱮᱠᱟᱛᱮ ᱦᱩᱭᱟᱠᱟᱱᱟ ᱱᱤᱭᱟ ᱫᱚ ᱟᱣᱨᱤ ᱜᱮ ᱯᱟᱸᱡᱟ ᱧᱟᱢ ᱟᱠᱟᱱᱟ᱾ ᱤᱠᱷᱟᱹᱱ ᱟᱸᱡᱚᱢ ᱟᱠᱟᱱᱟ, ᱠᱷᱚᱠᱟ ᱥᱟᱦᱚ ᱧᱩᱛᱩᱢᱟᱱ ᱢᱤᱫ ᱥᱟᱫᱷᱚᱠ ᱮ ᱛᱟᱦᱮᱸ ᱠᱟᱱᱟ᱾ ᱟᱨ ᱱᱤᱭᱟᱜ ᱚᱱᱟ ''ᱠᱷᱚᱠᱟ ᱥᱟᱦᱚ ᱧᱩᱛᱩᱢ ᱠᱷᱚᱱ ᱜᱮ ᱠᱷᱚᱠᱥᱟ ᱧᱩᱛᱩᱢ ᱯᱟᱥᱱᱟᱣ ᱱᱟ᱾ ᱟᱨᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱱᱤᱭᱟᱹ ᱧᱩᱛᱩᱢ ᱫᱚ ᱠᱷᱚᱠᱥᱟ ᱧᱩᱛᱩᱢᱟᱱ ᱫᱟᱨᱮ ᱠᱷᱚᱱ ᱜᱮ ᱱᱤᱭᱟᱸ ᱧᱩᱛᱩᱢ ᱫᱚ ᱩᱯᱮᱞ ᱟᱠᱟᱱᱟ᱾ ᱡᱚᱫᱤ ᱦᱚᱸ ᱱᱤᱭᱟ ᱠᱷᱚᱠᱥᱟ ᱫᱟᱨᱮ ᱟᱨ ᱠᱷᱚᱠᱥᱟ ᱩᱯᱚᱡᱮᱞᱟ ᱨᱮ ᱵᱟᱝ ᱧᱮᱞ ᱛᱤᱱᱟᱹᱜ ᱜᱚᱜᱚ ᱠᱟᱱᱟ ᱤᱠᱷᱟᱹᱱ ᱨᱚᱝᱯᱩᱨ ᱠᱷᱚᱸᱰ ᱨᱮ ᱱᱤᱛ ᱦᱚᱸ ᱱᱤᱭᱟ ᱫᱟᱨᱮ ᱫᱚ ᱧᱮᱞᱚᱜ ᱜᱮᱭᱟ᱾
ᱥᱤᱠᱱᱟᱸᱛ ᱠᱟᱛᱷᱟ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱘᱗ ᱜᱚᱴᱟᱝ ᱯᱨᱟᱛᱷᱚᱢᱤᱠ ᱤᱥᱠᱩᱞ, ᱔ ᱜᱚᱴᱟᱝ ᱡᱩᱱᱤᱭᱥᱨ ᱤᱥᱠᱩᱞ, ᱩᱪᱪᱚ ᱵᱤᱫᱫᱟᱞᱚᱭ ᱑᱖ ᱜᱚᱴᱟᱝ, ᱵᱟᱞᱤᱠᱟ ᱩᱪᱪᱚ ᱵᱤᱫᱫᱟᱞᱚᱭ ᱒ ᱜᱚᱴᱟᱝ, ᱢᱟᱫᱨᱟᱥᱟ ᱕ ᱜᱚᱴᱟᱝ, ᱯᱷᱟᱡᱤᱞ ᱢᱟᱫᱨᱟᱥᱟ ᱑ ᱴᱟᱝ, ᱟᱞᱤᱢ ᱢᱟᱫᱨᱟᱥᱟ ᱒ ᱴᱟᱝ, ᱠᱚᱞᱮᱡᱽ ᱓ ᱜᱚᱴᱟᱝ, ᱳᱣᱟᱢ ᱠᱚᱞᱮᱡᱽ ᱑ ᱴᱟᱝ, ᱱᱚᱸᱰᱮ ᱫᱚ ᱕᱖.᱘᱗% ᱦᱚᱲ ᱠᱚ ᱥᱤᱠᱱᱟᱸᱛ ᱦᱟᱢᱮᱴ ᱜᱮᱭᱟ᱾
ᱱᱟᱸᱭ ᱱᱟᱞᱟᱠᱚ
ᱠᱷᱚᱠᱥᱟ ᱩᱯᱚᱡᱮᱞᱟ ᱨᱮ ᱵᱟᱨ ᱜᱚᱴᱟᱝ ᱜᱟᱰᱟ ᱜᱮ ᱢᱮᱱᱟᱜ ᱟᱠᱟᱫᱟ᱾ ᱟᱨ ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱠᱟᱱᱟ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱙ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ, ᱟᱨ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ,
ᱫᱩᱨᱤᱵᱽ ᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱ ᱦᱚᱲᱠᱚ ᱡᱟᱹᱥᱛᱤ ᱜᱮ ᱠᱨᱤᱥᱤ ᱠᱟᱹᱢᱤ ᱠᱚ ᱠᱟᱹᱢᱤᱭᱟ᱾ ᱱᱚᱸᱰᱮ ᱫᱚ ᱟᱭᱢᱟ ᱞᱮᱠᱟᱱ ᱵᱟᱝ ᱜᱮᱠᱚ ᱟᱵᱟᱫᱟ᱾
ᱵᱷᱟᱨᱚᱛ ᱨᱤᱱ ᱠᱷᱮᱞᱚᱸᱰᱤᱭᱟ. ᱛᱤᱨᱞᱟ. ᱦᱚᱯᱚᱱ ᱠᱚᱣᱟᱜ ᱜᱟᱫᱮᱞ
https://en.wikipedia.org/wiki/List_of_Indian_sportswomen ᱠᱷᱚᱱ ᱛᱩᱢᱟ.ᱞ ᱦᱟᱠᱟᱱᱟ ᱾
ᱱᱚᱣᱟ '''ᱵᱷᱟᱨᱚᱛ ᱨᱤᱱ ᱠᱷᱮᱞᱚᱸᱰᱤᱭᱟ. ᱛᱤᱨᱞᱟ. ᱦᱚᱯᱚᱱ ᱠᱚᱣᱟᱜ ᱜᱟᱫᱮᱞ''' ᱥᱟᱦᱴᱟ ᱫᱚ ᱵᱷᱟᱨᱚᱛ ᱨᱤᱱ ᱛᱤᱨᱞᱟ. ᱦᱚᱯᱚᱱ ᱡᱟᱦᱟᱸᱭ ᱤᱱᱴᱚᱨᱱᱮᱥᱱᱟᱞ ᱠᱷᱮᱞᱚᱸᱰ ᱠᱚᱨᱮ ᱫᱟᱣ ᱠᱚ ᱦᱟᱛᱟᱣ ᱟᱠᱟᱫᱟ ᱾ ᱟᱨ ᱟᱭᱢᱟ ᱞᱮᱠᱟᱱ ᱥᱤᱨᱯᱟ. ᱠᱚ ᱡᱤᱛᱠᱟ.ᱨ ᱟᱠᱟᱫᱟ ᱾
ᱨᱟᱭᱰᱤᱦ ᱵᱚᱱᱚᱛ
ᱚᱛᱱᱚᱜ
ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱥᱚᱢᱟᱱ ᱩᱥᱩᱞᱟᱜ ᱵᱩᱨᱩ ᱢᱮᱱᱟᱜᱼᱟ ᱚᱠᱚᱭ ᱫᱚ ᱯᱟᱴ ᱠᱚ ᱢᱮᱛᱟᱜᱼᱟ, ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒,᱕᱐᱐ ᱯᱷᱤᱴ ᱠᱷᱚᱱ ᱓,᱐᱐᱐ ᱯᱷᱤᱴ ᱫᱷᱟᱹᱨᱤᱡ ᱢᱮᱱᱟᱜᱼᱟ ᱾ ᱯᱟᱴ ᱴᱚᱴᱷᱟ ᱫᱚ ᱵᱤᱥᱩᱱᱯᱩᱨ, ᱪᱮᱱᱯᱩᱨ, ᱟᱨ ᱜᱷᱟᱜᱷᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱩᱥᱩᱞ ᱴᱚᱴᱷᱟ ᱫᱚ ᱱᱮᱛᱟᱨᱦᱟᱴ ᱯᱟᱴ (᱓,᱓᱕᱖ ᱯᱷᱤᱴ), ᱞᱚᱢᱤᱛᱤ ᱯᱟᱴ ᱫᱚ (᱓,᱗᱗᱗ ᱯᱷᱤᱴ) ᱟᱨ ᱜᱚᱞᱜᱚᱴ ᱯᱟᱴ ᱫᱚ (᱓,᱘᱒᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱛᱟᱨᱟ ᱦᱚᱱᱚᱛ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱒,᱓᱐᱐ ᱯᱷᱤᱴ ᱩᱥᱩᱞ  ᱢᱮᱱᱟᱜᱼᱟ ᱾
ᱜᱩᱢᱞᱟ ᱦᱚᱱᱚᱛ ᱠᱷᱚᱱ ᱞᱤᱸᱜᱤᱱᱟᱜ ᱯᱮᱭᱟ ᱢᱩᱬ ᱜᱟᱰᱟ ᱫᱚ ᱮᱛᱚᱢ ᱠᱩᱭᱞᱤ ᱜᱟᱰᱟ, ᱠᱚᱧᱮ ᱠᱟᱲᱚ ᱜᱟᱰᱟ ᱟᱨ ᱥᱟᱸᱠᱷ ᱜᱟᱰᱟ ᱢᱮᱱᱟᱜᱼᱟ ᱾
ᱨᱟᱭᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱪᱮᱱᱯᱩᱨ ᱟᱨ ᱜᱩᱢᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱟᱞᱠᱚᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱥᱤᱢᱰᱮᱜᱟ ᱦᱚᱱᱚᱛ ᱨᱮ ᱯᱚᱠᱚᱨᱛᱚᱱᱚᱨ ᱟᱨ ᱥᱤᱢᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱟᱨ ᱯᱟᱪᱮ ᱨᱮ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱡᱚᱥᱯᱩᱨ ᱦᱚᱱᱚᱛ ᱨᱮ ᱡᱚᱥᱯᱩᱨ ᱟᱨ ᱫᱩᱞᱫᱩᱞᱟ ᱛᱚᱦᱥᱤᱞ/ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱨᱟᱭᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱑᱔.᱑᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱨᱟᱭᱰᱤᱦ ᱯᱩᱞᱤᱥ ᱥᱴᱮᱥᱚᱱ ᱫᱚ ᱨᱟᱭᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱨᱟᱭᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱨᱟᱭᱰᱤᱦ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱭᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱗᱑,᱔᱔᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱑᱑,᱗᱐᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒,᱑᱓᱙ (᱒.᱙᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔᱖,᱒᱔᱐ (᱖᱔.᱗᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱭᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱑,᱒᱐᱕ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱮᱞ ᱫᱚ ᱖᱔.᱙᱘%) ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱫᱚ ᱒᱓,᱑᱖᱖ ᱜᱚᱴᱟᱝ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱲᱟ ᱟᱜ ᱮᱞ ᱫᱚ ᱗᱗.᱘᱐%) ᱟᱨ ᱛᱤᱨᱞᱟᱹ ᱫᱚ ᱑᱘,᱐᱓᱙ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱛᱤᱨᱞᱟᱹ ᱭᱟᱜ ᱮᱞ ᱫᱚ ᱖᱐.᱒᱑%) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱢᱞᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱙᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱭᱰᱤᱦ ᱡᱚᱜᱚ-ᱦᱚᱱᱚᱛ ᱨᱮ ᱦᱤᱱᱫᱤ ᱫᱚ ᱔᱘,᱔᱗᱖ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱔᱘.᱑᱑% ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱠᱩᱨᱩᱠᱷ ᱫᱚ (᱑᱘,᱔᱓᱕/᱒᱕.᱙᱐%), ᱠᱷᱟᱰᱤᱭᱟ ᱫᱚ (᱒,᱘᱘᱘/᱔.᱐᱖%), ᱩᱨᱫᱩ ᱫᱚ (᱖᱖᱕/᱐.᱙᱓%), ᱢᱩᱱᱰᱟᱨᱤ ᱫᱚ (᱕᱗᱖/᱐.᱘᱑%), ᱟᱭᱳ ᱟᱲᱟᱝ ᱞᱮᱠᱟᱛᱮ ᱮᱴᱟᱜ ᱯᱟᱹᱨᱥᱤ ᱨᱤᱱ ᱦᱚᱲ ᱫᱚ (᱑᱓/.᱑᱙%) ᱾ ᱡᱟᱦᱟᱸᱭ ᱦᱚᱲᱟᱜ ᱟᱭᱳ ᱟᱲᱟᱝ ᱦᱤᱱᱫᱤ ᱠᱟᱱᱟ, ᱚᱸᱰᱮ ᱫᱚ ᱑᱔,᱕᱔᱐ ᱥᱟᱫᱽᱱᱤ/ᱥᱟᱫᱟᱱ, ᱕᱐᱐᱔ ᱦᱚᱲ ᱫᱚ ᱡᱟᱦᱟᱸᱭ ᱟᱭᱳ ᱟᱲᱟᱝ ᱱᱟᱜᱽᱯᱩᱨᱤ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱭᱰᱤᱦ ᱡᱚᱜᱚ-ᱦᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱫᱚ ᱒᱗,᱑᱒᱕ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱦᱚᱲ ᱮᱞ ᱨᱮᱱᱟᱜ ᱓᱗.᱙᱗% ᱢᱮᱱᱟᱜᱼᱟ, ᱚᱱᱟ ᱛᱟᱭᱚᱢ ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱒᱒,᱘᱑᱕/᱓᱑.᱙᱕%), 'ᱮᱴᱟᱜ ᱫᱷᱚᱨᱚᱢ ᱠᱚᱣᱟᱜ' ᱮᱞ ᱫᱚ (᱑᱙,᱑᱒᱙/᱓.᱐᱖%), ᱟᱨ ᱩᱱᱠᱩ ᱦᱚᱲ ᱡᱟᱦᱟᱸ ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱨᱮᱱᱟᱜ ᱵᱟᱝ ᱠᱚ ᱞᱟᱹᱭ ᱟᱠᱟᱜᱼᱟ (᱑᱙᱑/᱐ ᱒᱗%) ᱾
ᱜᱟᱡᱤᱭᱟᱵᱟᱫᱽ ᱦᱚᱱᱚᱛ
ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬ ᱡᱚᱜᱚᱱᱚᱜᱽᱨᱤᱭ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱢᱤᱫ ᱢᱩᱬ ᱴᱷᱟᱶ ᱦᱚᱸ ᱠᱟᱱᱟ ᱾ ᱜᱟᱡᱤᱭᱟᱵᱟᱫᱽ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱢᱮᱨᱟᱴ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱞᱞᱤ ᱞᱟᱹᱜᱤᱫ ᱢᱤᱫ ᱢᱩᱬ ᱵᱮᱰᱨᱩᱢ ᱜᱩᱴ ᱵᱮᱱᱟᱣ ᱮᱱᱟ ᱾
ᱨᱟᱭᱰᱤᱦ ᱵᱚᱱᱚᱛ
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱟᱹᱫᱤᱵᱟᱹᱥᱤ ᱫᱚ ᱗᱐᱖,᱗᱕᱔ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱜᱩᱢᱞᱟ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱖᱘.᱙᱔% ᱢᱮᱱᱟᱜᱼᱟ ᱾ ᱟᱹᱫᱤᱵᱟᱹᱥᱤ ᱵᱷᱤᱛᱤᱨ ᱨᱤᱱ ᱰᱷᱮᱨ ᱦᱚᱲ ᱮᱞ ᱨᱤᱱ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱚᱨᱟᱶ, ᱫᱷᱟᱸᱜᱚᱲ ᱫᱚ (᱖᱒.᱖᱓%), ᱢᱩᱸᱰᱟᱹ, ᱯᱟᱛᱚᱨ (᱑᱑.᱗᱐%), ᱠᱷᱟᱰᱤ, ᱰᱷᱮᱞᱠᱤ ᱠᱷᱟᱰᱤᱭᱟ, ᱫᱩᱫᱷ ᱠᱷᱟᱰᱤᱭᱟ, ᱡᱤᱞ ᱠᱷᱟᱰᱤᱭᱟ ᱫᱚ (᱙.᱐᱗%), ᱞᱳᱦᱨᱟᱥ ᱫᱚ (᱕.᱗᱗%) ᱟᱨ ᱪᱤᱠ ᱵᱟᱨᱮᱠ ᱫᱚ (᱒.᱕᱗%) ᱾
ᱜᱟᱡᱤᱭᱟᱵᱟᱫᱽ ᱦᱚᱱᱚᱛ
ᱱᱟᱜᱟᱢ
᱑᱙᱗᱖ ᱥᱟᱞ ᱢᱟᱲᱟᱝ, ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱴᱚᱴᱷᱟ ᱫᱚ ᱢᱮᱨᱟᱴ ᱦᱚᱱᱚᱛ ᱨᱮᱱᱟᱜ ᱜᱟᱡᱤᱭᱟᱵᱟᱫᱽ ᱛᱚᱦᱥᱤᱞ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱑᱔ ᱱᱚᱵᱷᱮᱢᱵᱚᱨ ᱑᱙᱗᱖ ᱥᱟᱞ ᱨᱮ, ᱩᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱱᱤᱛᱚᱜᱤᱜ ᱥᱤᱨᱟᱹ ᱢᱚᱱᱛᱨᱤ ᱮᱱ ᱰᱤ ᱛᱤᱣᱟᱨᱤ ᱫᱚ ᱱᱚᱣᱟ ᱒᱕᱕᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱥᱟᱶ ᱢᱤᱫ ᱵᱷᱮᱡᱟᱨ ᱦᱚᱱᱚᱛ ᱵᱮᱱᱟᱣ ᱠᱮᱫᱼᱟ ᱾
ᱨᱟᱭᱰᱤᱦ ᱵᱚᱱᱚᱛ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱩᱢᱞᱟ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱜᱟᱡᱤᱭᱟᱵᱟᱫᱽ ᱦᱚᱱᱚᱛ
ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱠᱚᱧᱮᱼᱯᱟᱪᱮ ᱨᱮ ᱵᱟᱜᱽᱯᱟᱛ ᱦᱚᱱᱚᱛ ᱠᱷᱚᱱ, ᱠᱚᱧᱮ ᱨᱮ ᱢᱤᱨᱟᱴ ᱦᱚᱱᱚᱛ ᱠᱷᱚᱱ, ᱥᱟᱢᱟᱝ ᱨᱮ ᱦᱟᱯᱩᱲ ᱦᱚᱱᱚᱛ ᱠᱷᱚᱱ, ᱮᱛᱚᱢᱼᱥᱟᱢᱟᱝ ᱨᱮ ᱵᱩᱞᱚᱸᱫᱽᱥᱚᱦᱚᱨ ᱦᱚᱱᱚᱛ ᱠᱷᱚᱱ, ᱮᱛᱚᱢᱼᱯᱟᱪᱮ ᱨᱮ ᱜᱚᱣᱛᱟᱢ ᱵᱩᱫᱫᱷ ᱱᱚᱜᱚᱨ ᱦᱚᱱᱚᱛ ᱠᱷᱚᱱ ᱟᱨ ᱯᱟᱪᱮ ᱨᱮ ᱫᱤᱞᱞᱤ ᱯᱚᱱᱚᱛ ᱠᱷᱚᱱ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱡᱚᱢᱩᱱᱟ ᱜᱟᱰᱟ ᱾ ᱦᱤᱸᱰᱚᱱ ᱜᱟᱰᱟ ᱫᱚ ᱦᱚᱱᱚᱛ ᱞᱮᱠᱟᱛᱮ ᱞᱤᱸᱜᱤᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱣᱟ ᱮᱞᱞᱟᱦᱟᱵᱟᱫᱽ ᱦᱚᱱᱚᱛ ᱟᱨ ᱢᱚᱨᱟᱫᱟᱵᱟᱫᱽ ᱛᱟᱭᱚᱢ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱛᱮᱥᱟᱨ (᱗᱕ ᱦᱚᱱᱚᱛ ᱠᱷᱚᱱ ᱫᱚ) ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱦᱚᱱᱚᱛ ᱠᱟᱱᱟ ᱾
ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱨᱮ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱩᱠᱩ ᱦᱚᱲ ᱮᱞ ᱔᱖ ᱘᱑,᱖᱔᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱭᱟᱨᱞᱮᱸᱰ ᱥᱟᱞᱟᱜ ᱟᱨᱵᱟᱝ ᱮᱛᱚᱢ ᱠᱮᱨᱚᱞᱤᱱᱟ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱥᱟᱞᱟᱜ ᱵᱟᱨᱟᱵᱟᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱒᱘ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱓,᱙᱖᱗ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱐,᱒᱗᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱽᱨᱚᱴ ᱫᱚᱨ ᱔᱑.᱖᱖% ᱛᱟᱦᱮᱸ ᱠᱟᱱᱟ ᱾ ᱜᱟᱡᱤᱭᱟᱵᱟᱫᱽ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱗᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱕% ᱢᱮᱱᱟᱜᱼᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱔᱖,᱖᱑,᱔᱕᱒ (ᱩᱛᱚᱨ ᱯᱨᱚᱫᱮᱥ ᱨᱮ ᱛᱮᱥᱟᱨ ᱟᱹᱰᱤ ᱥᱟᱸᱜᱮ) ᱦᱚᱲ ᱛᱟᱦᱮᱸ ᱠᱟᱱᱟ, ᱒,᱔᱘᱑,᱘᱐᱓ ᱠᱚᱲᱟ ᱟᱨ ᱒᱑,᱗᱙,᱖᱔᱙ ᱛᱤᱨᱞᱟᱹ ᱥᱟᱶ ᱾ ᱦᱟᱯᱩᱲ ᱦᱚᱱᱚᱛ ᱵᱷᱮᱡᱟᱨ ᱠᱟᱛᱮ ᱛᱟᱭᱚᱢ ᱓᱓,᱒᱓,᱒᱔᱑ ᱦᱩᱭ ᱮᱱᱟ ᱾ ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱨᱮ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱒.᱓᱓% ᱴᱷᱟᱶ ᱠᱟᱱᱟ ᱾ ᱯᱚᱱᱚᱛ ᱨᱮ ᱦᱚᱲ ᱮᱞ ᱩᱱᱩᱥᱩᱞ ᱰᱮᱱᱥᱤᱴᱤ ᱔᱐᱖᱐ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱔᱐.᱖᱖% ᱜᱽᱨᱚᱴ ᱥᱟᱶ ᱦᱚᱲ ᱮᱞ ᱜᱽᱨᱚᱴ ᱫᱚᱨ ᱨᱮ ᱦᱚᱸ ᱫᱚᱥᱟᱨ ᱴᱷᱟᱶ ᱨᱮ ᱢᱮᱱᱟᱭᱟ ᱾ ᱒᱐᱑᱑ ᱨᱮ ᱥᱮᱪᱮᱫ ᱫᱚᱨ ᱘᱕% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱩᱛᱚᱨ ᱯᱨᱚᱫᱮᱥ ᱨᱮ ᱟᱹᱰᱤ ᱥᱟᱸᱜᱮ ᱛᱟᱦᱮᱸ ᱠᱟᱱᱟ ᱾
ᱵᱤᱥᱥᱚ ᱵᱟᱝᱞᱟ ᱵᱤᱥᱥᱚᱵᱤᱫᱭᱟᱞᱚᱭ
ᱱᱟᱜᱟᱢ
᱒᱐᱑᱗ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱢᱚᱢᱚᱛᱟ ᱵᱟᱱᱟᱨᱡᱤ ᱵᱳᱞᱯᱩᱨ ᱥᱩᱨ ᱥᱤᱵᱽᱯᱩᱨ ᱨᱮ ᱵᱤᱥᱥᱚ ᱵᱟᱝᱞᱟ ᱵᱤᱥᱥᱚᱵᱤᱫᱭᱟᱞᱚᱭ ᱵᱮᱱᱟᱣ ᱨᱮᱭᱟᱜ ᱠᱟᱛᱷᱟᱭ ᱩᱪᱷᱟᱹᱱ ᱞᱮᱫᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱯᱚᱲᱦᱚᱱ ᱚᱲᱟᱜ, ᱯᱟᱹᱴᱷᱩᱭᱟᱹ ᱦᱳᱥᱴᱮᱞ, ᱵᱟᱰᱚᱦᱤ ᱵᱤᱵᱷᱟᱜᱽ, ᱥᱟᱬᱮᱥ ᱵᱤᱵᱷᱟᱜᱽ, ᱚᱯᱷᱤᱥ, ᱠᱷᱮᱞᱚᱸᱰ ᱜᱚᱰᱟ ᱥᱮ ᱥᱯᱳᱨᱴ ᱠᱚᱢᱯᱞᱮᱠᱥ ᱥᱟᱶᱛᱮ ᱱᱟᱱᱟ ᱦᱩᱱᱟᱹᱨ ᱵᱮᱱᱟᱣ ᱞᱟᱹᱜᱤᱫ ᱒᱐ ᱮᱠᱚᱨ ᱡᱟᱭᱜᱟ ᱮᱢ ᱦᱩᱭ ᱟᱠᱟᱱᱟ ᱾ ᱯᱚᱱᱚᱛ ᱥᱚᱨᱠᱟᱨ ᱵᱮᱵᱮᱱᱟᱣ ᱞᱟᱹᱜᱤᱫ ᱓᱖᱐ ᱠᱳᱴᱤ ᱠᱷᱚᱱ ᱦᱚᱸ ᱰᱷᱮᱨ ᱠᱟᱹᱣᱰᱤᱭ ᱵᱚᱨᱟᱫ ᱟᱠᱟᱫᱟ ᱾ ᱮᱛᱚᱦᱚᱵ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱟᱝᱞᱟ, ᱱᱟᱜᱟᱢ ᱟᱨ ᱤᱝᱞᱤᱥ ᱵᱤᱵᱷᱟᱜᱽ ᱨᱮ ᱮᱢ.ᱮ. ᱯᱟᱲᱦᱟᱣ ᱨᱮᱭᱟᱜ ᱯᱚᱧᱡᱩᱨᱤᱭ ᱧᱟᱢ ᱟᱠᱟᱫᱟ ᱾ ᱒᱐᱒᱐-᱒᱐᱒᱑ ᱥᱮᱪᱮᱫ ᱥᱮᱨᱢᱟ ᱠᱷᱚᱱ ᱯᱩᱭᱞᱩ ᱯᱚᱲᱦᱚᱱ ᱮᱛᱚᱦᱚᱵ ᱟᱠᱟᱱᱟ ᱾
ᱥᱮᱪᱮᱫ ᱴᱷᱟᱶ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱳᱞᱯᱩᱨ ᱥᱩᱨ ᱥᱤᱵᱽᱯᱩᱨ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱵᱟᱝᱞᱟ, ᱤᱝᱞᱤᱥ ᱟᱨ ᱱᱟᱜᱟᱢ ᱥᱟᱛᱟᱢ ᱪᱮᱛᱟᱱ ᱨᱮ ᱯᱚᱲᱦᱚᱱ ᱟᱨ ᱰᱤᱜᱽᱨᱤ ᱮᱢ ᱨᱮᱭᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱪᱟᱪᱞᱟᱣ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱢᱤᱫ ᱪᱟᱪᱞᱟᱣ ᱵᱳᱨᱰ ᱦᱚᱛᱮᱛᱮ ᱪᱟᱪᱞᱟᱣᱚᱜᱼᱟ ᱾ ᱱᱚᱣᱟ ᱵᱳᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱚᱱᱟ ᱥᱟᱶ ᱡᱚᱯᱲᱟᱣ ᱠᱚᱞᱮᱡᱽ ᱠᱚᱨᱮᱱᱟᱜ ᱠᱟᱹᱢᱤᱦᱚᱨᱟ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱠᱟᱹᱣᱰᱤ ᱜᱚᱲᱚ ᱵᱟᱵᱚᱛ ᱛᱮᱭ ᱧᱮᱞᱟ ᱾ ᱥᱚᱯᱚᱱ ᱠᱩᱢᱟᱨ ᱫᱚᱛᱛᱚ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱯᱩᱭᱞᱩ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱠᱟᱱᱟᱭ ᱾
ᱵᱤᱵᱷᱟᱜᱽ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱮᱭᱟ ᱵᱤᱵᱷᱟᱜᱽ ᱢᱮᱱᱟᱜᱼᱟ ᱾ ᱵᱤᱵᱷᱟᱜᱽ ᱠᱚᱫᱚ ᱦᱩᱭᱩᱜ ᱠᱟᱱᱟ - ᱵᱟᱝᱞᱟ ᱵᱤᱵᱷᱟᱜᱽ, ᱤᱝᱞᱤᱥ ᱵᱤᱵᱷᱟᱜᱽ ᱟᱨ ᱱᱟᱜᱟᱢ ᱵᱤᱵᱷᱟᱜᱽ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱪᱟᱱᱫᱤᱯᱩᱨ
ᱚᱛᱱᱚ
ᱪᱟᱱᱫᱤᱯᱩᱨ ᱨᱮᱭᱟᱜ ᱴᱷᱟᱶ ᱫᱚ 21.47°N, 87.02°W ᱠᱟᱱᱟ ᱾ ᱪᱟᱱᱫᱤᱯᱩᱨ ᱫᱚᱨᱭᱟ ᱨᱮ ᱫᱚ ᱩᱪᱪᱚ ᱡᱩᱣᱟᱨ ᱠᱚ ᱦᱚᱸ ᱦᱤᱡᱩᱜ ᱜᱮᱭᱟ ᱾
ᱦᱚᱭ ᱦᱤᱥᱤᱫ
ᱥᱤᱛᱩᱝ ᱫᱤᱱ ᱫᱚ ᱒᱕-᱔᱐ ᱰᱤᱜᱽᱨᱤ ᱥᱮᱞᱥᱤᱭᱚᱥ, ᱨᱟᱵᱟᱝ ᱫᱤᱱ ᱫᱚ ᱑᱗-᱒᱗ ᱰᱤᱜᱽᱨᱤ ᱥᱮᱞᱥᱤᱭᱚᱥ ᱦᱟᱹᱵᱤᱡ ᱴᱮᱢᱯᱨᱮᱪᱚᱨ ᱛᱟᱦᱮᱸᱱᱟ ᱾ ᱱᱚᱣᱮᱢᱵᱚᱨ ᱠᱷᱚᱱ ᱢᱟᱨᱪ ᱦᱟᱹᱵᱤᱡ ᱱᱚᱱᱰᱮ ᱫᱚ ᱫᱟᱲᱟᱱ ᱱᱟᱯᱟᱭᱚᱜᱼᱟ ᱾
ᱡᱚᱢᱼᱟᱜ ᱠᱚ
ᱱᱚᱱᱰᱮ ᱦᱳᱴᱮᱞ ᱟᱨ ᱨᱮᱥᱴᱩᱨᱟᱸᱴ ᱠᱚᱨᱮ ᱫᱚ ᱟᱭᱢᱟ ᱞᱮᱠᱟᱱ ᱫᱚᱨᱭᱟ ᱨᱮᱱᱟᱜ ᱡᱚᱢ ᱡᱤᱱᱤᱥ ᱠᱚ ᱧᱟᱢᱚᱜᱼᱟ ᱾ ᱦᱟᱹᱠᱩ ᱫᱚ ᱢᱩᱠᱷᱭᱚ ᱡᱚᱢᱼᱟᱜ ᱡᱤᱱᱤᱥ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱞᱮᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱨᱟᱠᱷᱤ ᱥᱟᱣᱚᱱᱛ
ᱨᱟᱠᱷᱤ ᱥᱟᱣᱚᱱᱛᱟᱜ ᱡᱟᱱᱟᱢ ᱒᱖ ᱱᱚᱣᱮᱢᱵᱚᱨ ᱑᱙᱗᱘ ᱨᱮ ᱢᱤᱫ ᱥᱤᱧᱚᱛᱤᱭᱟ ᱮᱱᱮᱡ ᱟᱱ, ᱢᱚᱰᱮᱞ, ᱦᱤᱸᱫᱤ ᱯᱷᱤᱞᱢ ᱟᱨ ᱴᱮᱞᱤᱣᱤᱡᱚᱱ ᱣᱠᱴᱭᱟᱨ ᱴᱮᱞᱤᱣᱤᱡᱚᱱ ᱴᱚᱠ ᱥᱚ ᱦᱚᱥᱴ, ᱡᱟᱦᱟᱤ ᱟᱭᱢᱟ ᱦᱤᱸᱫᱤ ᱟᱨ ᱠᱤᱪᱷᱩ ᱠᱟᱱᱱᱟᱲ, ᱴᱟᱨᱟᱴᱷᱤ, ᱳᱲᱤᱭᱟ, ᱛᱮᱞᱩᱜᱩ ᱟᱨ ᱛᱟᱢᱤᱞ ᱯᱷᱤᱞᱢ ᱠᱚᱨᱮ ᱯᱟᱨᱥᱟᱞ ᱟᱠᱟᱱᱟᱭ᱾ ᱱᱩᱭ ᱫᱚ ᱒᱐᱐᱖ ᱨᱮ ᱵᱤᱵᱚᱫᱽ  ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱨᱤᱭᱟᱞᱤᱴᱤ ᱥᱚ ᱨᱮ   ᱯᱟᱨᱥᱟᱞ ᱟᱠᱟᱱᱟᱭ ᱥᱨᱤᱸᱠᱷᱚᱞᱟ ᱵᱤᱜᱽᱵᱚᱥ ᱑ ᱠᱷᱚᱭ ᱯᱩᱭᱞᱩ ᱥᱤᱡᱟᱱ ᱨᱮ ᱢᱤᱫ ᱥᱮᱞᱮᱫ ᱨᱮ ᱛᱟᱦᱮᱸᱜ ᱠᱟᱱᱟᱭ᱾ ᱟᱡᱟᱜ ᱠᱮᱨᱤᱭᱟᱨ ᱚᱠᱛᱮ, ᱱᱩᱭ ᱫᱚ ᱟᱡ ᱛᱮᱜᱮ ᱢᱤᱫ ᱥᱮᱠᱥ ᱞᱮᱠᱟᱛᱮ ᱥᱚᱫᱚᱨ ᱦᱩᱭ ᱟᱠᱟᱱᱟᱭ᱾ ᱨᱟᱠᱷᱤ ᱥᱟᱣᱚᱱᱛ ᱫᱚ ᱒᱐᱑᱔ ᱨᱮᱱᱟᱜ ᱞᱚᱠᱥᱚᱵᱷᱟ ᱨᱮ ᱪᱩᱱᱟᱣ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱡᱚᱭ ᱥᱟᱦ ᱣᱟᱜ ᱟᱫᱷᱭᱚᱪᱛᱟ ᱨᱮ ᱟᱡᱟᱜ ᱨᱟᱡᱽᱱᱤᱛᱤ ᱯᱟᱨᱴᱤ ᱠᱷᱚᱱ ᱮ ᱮᱦᱚᱵ ᱠᱮᱫᱼᱟ, ᱡᱟᱦᱟᱸᱭ ᱟᱢ ᱡᱟᱱᱟᱛᱟ ᱯᱟᱨᱴᱤ ᱢᱮᱱ ᱦᱩᱭ ᱮᱱᱟ᱾ ᱵᱷᱟᱞᱮ, ᱪᱩᱱᱟᱣ ᱦᱩᱭ ᱛᱟᱭᱚᱢ, ᱱᱩᱭ ᱤᱨᱯᱚᱵᱽᱞᱤᱠᱮᱥᱟᱱ ᱚᱯᱷ ᱤᱱᱰᱤᱭᱟ (ᱮ) ᱨᱮ ᱥᱮᱞᱮᱫ ᱮᱱᱟᱭ᱾
ᱮᱛᱚᱦᱚᱵ ᱡᱤᱭᱚᱱ
ᱨᱟᱠᱷᱤ ᱥᱟᱣᱚᱱᱛ ᱟᱜ ᱡᱟᱱᱟᱢ ᱱᱤᱨᱩ ᱵᱷᱮᱰᱟ ᱠᱷᱚᱱ ᱡᱟᱭᱟ ᱵᱷᱮᱰᱟ ᱞᱮᱠᱟᱛᱮ ᱧᱩᱛᱩᱢ ᱦᱩᱭ ᱟᱠᱟᱱ ᱛᱟᱭᱟ᱾ ᱡᱟᱭᱟ ᱫᱚ ᱟᱱᱚᱸᱥᱤ ᱥᱟᱶ ᱮ ᱵᱟᱯᱞᱟ ᱮᱱᱟᱭ, ᱟᱨ ᱟᱡᱟᱜ ᱯᱩᱭᱞᱩ ᱵᱟᱯᱞᱟ ᱠᱷᱚᱱ ᱜᱮ ᱟᱡ ᱨᱤᱱᱤᱡ ᱫᱚᱥᱟᱨ ᱡᱟᱶᱟᱭᱟᱜ ᱧᱩᱛᱩᱢ ᱛᱮ ᱜᱤᱫᱟᱹᱨ ᱮ ᱮᱢᱟᱫ ᱠᱚᱣᱟ᱾ ᱱᱩᱭ ᱫᱚ ᱯᱩᱭᱞᱩ ᱯᱷᱤᱞᱢ ᱱᱤᱨᱫᱮᱥᱚᱱ ᱨᱟᱠᱮᱥ ᱥᱟᱣᱚᱱᱛ ᱟᱨ ᱯᱟᱦᱤᱞ ᱤᱡ ᱮᱠᱴᱨᱮᱥ ᱩᱥᱟ  ᱥᱟᱣᱚᱱᱛ  ᱨᱤᱱᱤᱡ ᱢᱤᱥᱨᱟ ᱠᱟᱱᱟᱭ᱾ ᱥᱟᱣᱚᱱᱛ ᱫᱚ  ᱢᱤᱫ ᱠᱟᱹᱢᱤ ᱦᱚᱨᱟ ᱛᱮ ᱫᱷᱚᱨᱚᱢ ᱨᱮ ᱵᱚᱫᱚᱞ ᱮᱱᱟᱭ᱾
ᱠᱟᱹᱢᱤ ᱦᱚᱨᱟ
᱒᱐᱐᱓ ᱨᱮ, ᱱᱩᱭ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱨᱮ "ᱪᱩᱨᱟ ᱞᱤᱭᱟ ᱦᱟᱭ ᱛᱩᱢᱱᱮ" ᱢᱤᱫ ᱟᱭᱴᱟᱢ ᱱᱚᱢᱵᱚᱨ ᱞᱟᱹᱜᱤᱫ ᱚᱰᱤᱥᱟᱱ ᱮᱢ ᱞᱮᱫ-ᱟᱭ᱾ ᱦᱤᱢᱮᱥ ᱨᱮᱥᱢᱤᱭᱟ ᱦᱚᱛᱮᱛᱮ ᱵᱟᱱᱟᱣ ᱟᱠᱟᱱ ᱢᱚᱦᱟᱵᱽᱵᱚᱛ ᱦᱟᱭ ᱢᱤᱨᱪᱤ ᱨᱮᱱᱟᱜ ᱥᱟᱯᱷᱟᱞᱛᱟ ᱟᱭᱤᱴᱟᱢ ᱱᱚᱢᱵᱚᱨ ᱞᱟᱹᱜᱤᱫ ᱥᱮᱞᱮᱫ ᱦᱩᱭ ᱠᱷᱚᱱ ᱢᱟᱲᱟᱝ ᱨᱮ ᱩᱱᱤ ᱢᱮᱛᱟᱜ ᱢᱮ ᱯᱩᱱ ᱫᱷᱟᱣ ᱚᱰᱤᱥᱟᱱ ᱮᱢ ᱞᱮᱫᱼᱟᱭ᱾ ᱥᱟᱣᱚᱱᱛ ᱫᱚ ᱢᱟᱥᱛᱤ, ᱟᱨ ᱢᱮᱤ ᱦᱩᱸ ᱱᱟ ᱨᱮ ᱟᱭᱢᱟ ᱥᱟᱺᱦᱤᱡ ᱯᱷᱤᱞᱢ ᱨᱮ ᱠᱟᱹᱴᱤᱡ ᱵᱷᱩᱢᱤᱠᱟ ᱨᱮ ᱚᱵᱷᱤᱱᱚᱭ ᱟᱠᱟᱫᱟᱭ ᱒᱐᱐᱕ ᱨᱮ, ᱩᱱᱤ ᱥᱮᱨᱮᱧ ᱣᱤᱥᱤᱭᱚ "ᱯᱟᱨᱫᱮᱥᱤᱭᱟ" ᱨᱮ ᱧᱮᱞ ᱞᱮᱱᱟᱭ, ᱡᱟᱦᱟᱸ ᱫᱚ ᱰᱤ ᱡᱮ ᱟᱞᱵᱚᱢ ᱦᱚᱴ ᱨᱤᱢᱤᱠᱥ-ᱣᱚᱞᱭᱩᱢ ᱓ ᱛᱟᱦᱮᱸᱜ ᱠᱟᱱᱟ᱾
ᱠᱟᱭᱨᱟ
ᱠᱟᱭᱨᱟ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱧᱩᱛᱩᱢᱟᱱ ᱡᱚ ᱠᱟᱱᱟ ᱾ ᱩᱨᱜᱩᱢ ᱦᱚᱭᱫᱟᱜ ᱫᱤᱥᱟᱹᱢ ᱠᱚᱨᱮ ᱠᱟᱭᱨᱟ ᱫᱚ ᱡᱟᱹᱥᱛᱤ ᱦᱩᱭᱩᱜ-ᱟ ᱾ ᱫᱟᱹᱠᱷᱤᱱ ᱯᱩᱨᱩᱵᱽ ᱮᱥᱤᱭᱟᱜᱮ ᱠᱟᱭᱨᱟ ᱨᱮᱭᱟᱜ ᱡᱟᱱᱟᱢ ᱡᱟᱜᱟ ᱦᱤᱥᱟᱹᱵᱽ ᱛᱮᱠᱳ ᱞᱮᱠᱷᱟᱭᱟ ᱾ ᱠᱚᱞᱚᱢᱵᱤᱭᱟ ᱞᱮᱠᱟᱱ ᱞᱮᱴᱤᱱ ᱟᱢᱮᱨᱤᱠᱟᱱ ᱫᱤᱥᱟᱹᱢ ᱠᱚᱨᱮ ᱠᱟᱭᱨᱟ ᱫᱚ ᱢᱩᱬᱩᱛ ᱟᱹᱠᱷᱨᱤᱧ ᱡᱚ ᱠᱟᱱᱟ᱾
ᱠᱟᱭᱨᱟ ᱫᱟᱨᱮ
ᱠᱟᱭᱨᱟ ᱫᱟᱨᱮ ᱫᱚ ᱢᱤᱫ ᱡᱟᱝ ᱨᱚᱦᱚᱭ ᱫᱟᱨᱮ ᱠᱟᱱᱟ ᱾ ᱚᱛ ᱞᱟᱛᱟᱨᱨᱮ ᱡᱟᱝ ᱥᱮ ᱨᱮᱦᱮᱛ ᱛᱟᱦᱮᱸᱱᱟ ᱟᱨ ᱪᱮᱛᱟᱱᱨᱮ ᱡᱤᱞᱤᱧᱜᱮ ᱫᱟᱨᱮ ᱛᱟᱦᱮᱸᱱᱟ ᱾ ᱠᱟᱭᱨᱟ ᱫᱟᱨᱮ ᱟᱨ ᱡᱚ ᱵᱟᱱᱟᱨᱜᱮ ᱦᱟᱹᱨᱭᱟᱹᱲ ᱜᱮᱭᱟ ᱾ ᱵᱮᱨᱮᱞ ᱨᱮ ᱫᱚ ᱠᱟᱭᱨᱟ ᱦᱟᱹᱨᱭᱟᱹᱲ ᱟᱨ ᱵᱤᱞᱤ ᱞᱮᱱ ᱠᱷᱟᱱ ᱥᱟᱥᱟᱝ ᱚᱜ-ᱟ᱾
ᱡᱟᱹᱛ
ᱠᱟᱭᱨᱟ ᱫᱟᱨᱮ ᱨᱮᱱᱟᱜ ᱕᱐ ᱜᱚᱴᱟᱝ ᱡᱟᱹᱛ ᱢᱮᱱᱟᱜ-ᱟ ᱾ ᱪᱟᱢᱯᱟ, ᱪᱤᱱᱤ ᱪᱟᱢᱯᱟ, ᱥᱟᱜᱚᱨ, ᱥᱚᱵᱽᱨᱤ ᱮᱢᱟᱱᱛᱮᱭᱟᱜ ᱱᱟᱱᱟ ᱦᱩᱱᱟᱹᱨ ᱠᱟᱭᱨᱟ ᱧᱮᱞᱚᱜ-ᱟ᱾
ᱜᱩᱱ
ᱠᱟᱭᱨᱟ ᱨᱮ ᱟᱹᱰᱤ ᱟᱭᱢᱟ ᱜᱩᱱ ᱢᱮᱱᱟᱜ-ᱟ ᱾ ᱢᱤᱫᱴᱮᱱ ᱯᱩᱨᱟᱹᱴ ᱠᱟᱭᱨᱟ ᱨᱮ ᱑᱐᱐ ᱠᱮᱞᱚᱨᱤ ᱫᱟᱲᱮ ᱢᱮᱱᱟᱜ-ᱟ᱾
ᱟᱵᱟᱫᱽ
ᱠᱟᱭᱨᱟ ᱫᱚ ᱥᱮᱨᱢᱟᱨᱮ ᱯᱮ ᱫᱷᱟᱣ ᱨᱚᱦᱚᱭ ᱜᱟᱱᱚᱜ-ᱟ ᱾ ᱡᱟᱱᱩᱣᱟᱨᱤ ᱠᱷᱚᱱ ᱢᱟᱨᱪ, ᱢᱟᱨᱪ ᱠᱷᱚᱱ ᱢᱮ ᱟᱨ ᱥᱮᱯᱴᱮᱢᱵᱚᱨ ᱠᱷᱚᱱ ᱱᱚᱵᱷᱮᱢᱵᱚᱨ ᱱᱚᱣᱟ ᱯᱮ ᱚᱠᱛᱚᱨᱮ ᱠᱟᱭᱨᱟ ᱠᱚ ᱨᱚᱦᱚᱭᱟ ᱾ ᱠᱟᱭᱨᱟ ᱨᱚᱦᱚᱭ ᱞᱟᱹᱜᱤᱫ ᱠᱷᱮᱛ ᱵᱟᱲᱜᱮ ᱟᱹᱰᱤ ᱢᱚᱡᱛᱮ ᱥᱤ ᱞᱟᱜᱟᱣᱜ-ᱟ ᱾ ᱚᱱᱟ ᱛᱟᱭᱚᱢ ᱢᱤᱫ ᱥᱟᱹᱨᱛᱮ ᱛᱷᱚᱲᱟ ᱜᱟᱱ ᱯᱷᱟᱸᱠ ᱯᱷᱟᱸᱠ ᱫᱟᱨᱮ ᱨᱚᱦᱚᱭ ᱞᱟᱹᱜᱤᱫ ᱜᱷᱟᱰᱞᱟᱜ ᱠᱚ ᱞᱟᱭᱟ ᱾ ᱜᱷᱟᱰᱞᱟᱜ ᱞᱟ ᱵᱟᱲᱟ ᱠᱟᱛᱮ ᱥᱟᱨ ᱠᱳᱠᱲᱳ ᱮᱢᱟ ᱟᱨ ᱦᱟᱥᱟ ᱛᱮᱠᱳ ᱯᱚᱴᱚᱢᱠᱟᱜ-ᱟ ᱾ ᱑᱕ ᱢᱟᱦᱟᱸ ᱛᱟᱭᱚᱢ ᱯᱚᱴᱚᱢ ᱦᱟᱥᱟ ᱚᱪᱚᱜ ᱠᱟᱛᱮ ᱪᱟᱨᱟ ᱫᱟᱨᱮᱠᱚ ᱨᱚᱦᱚᱭᱟ ᱾ ᱛᱟᱭᱚᱢᱛᱮ ᱑᱕-᱒᱐ ᱢᱟᱦᱟᱸ ᱯᱚᱨ ᱯᱚᱨ ᱫᱟᱜ ᱟᱨᱮᱡ ᱞᱟᱜᱟᱜ-ᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱚ ᱛᱷᱚᱠ:ᱫᱟᱨᱮ ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ
ᱚᱞᱤ ᱚᱦᱢᱚᱫᱽ (ᱮᱠᱴᱟᱨ)
ᱚᱞᱤ ᱚᱦᱢᱚᱫᱽ ᱫᱚ ᱢᱤᱫ ᱢᱟᱞᱫᱤᱣᱮᱥ ᱫᱤᱥᱚᱢ ᱨᱤᱱᱤᱡ ᱢᱤᱫ ᱯᱷᱤᱞᱢ ᱮᱠᱴᱟᱨ ᱮ ᱛᱟᱦᱮᱸᱜ ᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱦᱚᱫ ᱢᱮᱱᱟᱜ ᱚᱱᱚᱞ ᱧᱩᱛᱩᱢ ᱠᱚ
ᱯᱷᱮᱱᱚᱢ ᱯᱮᱱ
ᱯᱷᱮᱱᱚᱢ ᱯᱮᱱ ( ᱠᱷᱚᱢᱮᱨ ᱺ ភ្នំពេញ, romanizedᱺ phnum pɨñ,; literally "Penh's Hill"), ᱢᱟᱬᱮ ᱧᱩᱛᱩᱢ ᱠᱨᱚᱝ ᱪᱟᱠᱛᱳᱢᱩᱠ ᱥᱮᱨᱤᱢᱳᱝᱠᱩᱞ (ᱠᱷᱚᱢᱮᱨᱺ ក្រុងចតុមុខសិរីមង្គល) ᱫᱚ ᱠᱮᱢᱵᱳᱰᱤᱭᱟ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱦᱚᱲ ᱮᱞ ᱞᱮᱠᱟᱛᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱛᱳᱱᱞᱮ ᱥᱟᱯ, ᱢᱮᱠᱚᱝ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜ ᱱᱚᱣᱟ ᱱᱟᱜᱟᱨ ᱯᱷᱨᱮᱸᱪ ᱩᱯᱚᱱᱤᱵᱮᱥ ᱚᱠᱛᱚ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱞᱮᱠᱟᱛᱮ ᱢᱮᱱᱟᱜ-ᱟ ᱟᱨ ᱠᱮᱢᱵᱳᱰᱤᱭᱟ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ, ᱞᱟᱠᱪᱟᱨ ᱟᱨ ᱵᱮᱯᱟᱨ ᱛᱟᱞᱢᱟ ᱞᱮᱠᱟᱛᱮ ᱵᱮᱱᱟᱣ ᱨᱟᱠᱟᱯ ᱟᱠᱟᱱᱟ᱾
ᱱᱟᱜᱟᱢ
᱑᱘᱖᱖ ᱥᱮᱨᱢᱟ ᱥᱮᱡ ᱨᱟᱡᱟ ᱱᱮᱨᱚᱰᱚᱢ ᱯᱟᱹᱦᱤᱞ (᱑᱘᱖᱐-᱑᱙᱐᱔) ᱟᱜ ᱥᱟᱥᱚᱱ ᱨᱮ ᱥᱤᱭᱟᱢ ᱯᱚᱠᱠᱷᱚ ᱠᱷᱚᱱ ᱨᱟᱡᱟ ᱟᱝ ᱰᱩᱝ ᱨᱮᱱ ᱢᱟᱨᱟᱝ ᱠᱚᱲᱟ ᱱᱚᱢ ᱯᱮᱱ ᱠᱮᱢᱵᱳᱰᱤᱭᱟ ᱨᱮᱱ ᱥᱚᱨᱠᱟᱨᱮ ᱵᱮᱨᱮᱫ ᱠᱮᱫᱟ ᱟᱨ ᱨᱟᱡᱽᱜᱟᱲᱮ ᱵᱮᱨᱮᱫ ᱠᱮᱫᱟ᱾ ᱟᱨ ᱑᱘᱗᱐ ᱥᱮᱨᱢᱟ ᱠᱷᱚᱱ ᱯᱷᱚᱨᱟᱥᱤ ᱩᱯᱳᱱᱤᱵᱮᱥᱤᱠ ᱯᱨᱚᱥᱟᱥᱚᱱ ᱚᱸᱰᱮ ᱥᱚᱦᱚᱨ ᱠᱩ ᱵᱮᱨᱮᱫ ᱠᱮᱫᱟ ᱡᱟᱸᱦᱟᱸᱨᱮ ᱩᱝᱠᱩ ᱤᱥᱠᱩᱞ, ᱦᱳᱴᱮᱹᱞ, ᱠᱟᱨᱟᱜᱟᱨ, ᱵᱮᱨᱟᱠ, ᱵᱮᱝᱠ, ᱥᱚᱨᱠᱟᱨᱤ ᱵᱷᱚᱵᱚᱱ, ᱴᱮᱹᱞᱤᱜᱨᱟᱯᱷ ᱚᱲᱟᱜ ᱮᱢᱟᱱᱛᱮᱭᱟᱜ ᱵᱷᱚᱵᱚᱱ ᱠᱚ ᱵᱮᱱᱟᱣ ᱞᱮᱫᱟ᱾ ᱤᱱᱟᱹᱵᱟᱫᱽ ᱠᱟᱛᱮ ᱦᱚᱸ ᱪᱤᱱᱟ ᱵᱟᱹᱱᱤᱡᱽ ᱦᱚᱲ ᱠᱩ ᱞᱟᱹᱜᱤᱛ ᱓᱐᱐ ᱜᱚᱴᱟᱝ ᱚᱲᱟᱜ ᱠᱩ ᱵᱮᱱᱟᱣ ᱞᱮᱫᱟ ᱡᱟᱸᱦᱟᱸ ᱠᱷᱟᱹᱛᱤᱨ ᱚᱱᱟ ᱡᱟᱜᱟ ᱫᱚ ᱟᱫᱷᱩᱱᱤᱠ ᱥᱚᱦᱚᱨ ᱦᱤᱥᱟᱹᱵᱛᱮ ᱞᱮᱠᱷᱟᱭᱱᱟ᱾
ᱚᱛᱱᱚᱜ
ᱱᱚᱢ ᱯᱮᱱ ᱥᱚᱦᱚᱨ ᱫᱚ ᱑᱑°᱓᱓′ ᱮᱛᱚᱢ ᱚᱠᱠᱷᱟᱝᱥᱚ ᱟᱨ ᱑᱐᱔°᱕᱕′ ᱥᱟᱢᱟᱝ ᱫᱨᱟᱜᱷᱤᱢᱟᱝᱥᱚ ᱵᱷᱤᱛᱨᱤᱨᱮ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱢᱟᱹᱱᱢᱤ ᱮᱞ ᱞᱮᱠᱟᱛᱮ ᱱᱚᱢ ᱯᱮᱱ ᱨᱮ ᱒,᱑᱒᱙,᱓᱗᱑ ᱜᱚᱴᱟᱝ ᱢᱟᱹᱱᱢᱤ ᱢᱮᱱᱟᱜ ᱠᱳᱣᱟ᱾ ᱢᱟᱹᱱᱢᱤ ᱛᱟᱸᱦᱮᱸᱱ ᱨᱮᱱᱟᱜ ᱜᱷᱚᱱᱚᱛᱛᱚ ᱫᱚ ᱢᱤᱫ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱨᱮ ᱓,᱑᱓᱖ ᱜᱚᱴᱟᱝ᱾ ᱑᱙᱗᱙ ᱥᱮᱨᱢᱟ ᱛᱟᱭᱚᱢ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱚᱴ ᱦᱟᱥᱟ ᱔ ᱜᱩᱱ ᱞᱟᱹᱴᱩ ᱟᱠᱟᱱᱟ᱾
ᱱᱚᱢ ᱯᱮᱱ ᱥᱚᱦᱚᱨ ᱨᱮᱱ ᱡᱟᱹᱥᱛᱤ ᱵᱷᱟᱜᱽ ᱜᱮ ᱠᱮᱢᱵᱳᱰᱤᱭᱟᱱ ᱥᱮ ᱠᱷᱮᱢᱟᱨᱚᱥ ᱠᱟᱱᱟᱠᱩ᱾ ᱮᱴᱟᱜ ᱠᱤᱪᱷᱩ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱩ ᱡᱮᱢᱚᱱ ᱛᱷᱟᱭ, ᱵᱩᱰᱚᱝ, ᱢᱚᱱᱚᱝ ᱯᱨᱮᱹ, ᱠᱩᱭᱮ, ᱪᱚᱝ ᱟᱨ ᱪᱟᱢᱚᱥ ᱧᱩᱛᱩᱢ ᱛᱮᱠᱚ ᱵᱟᱰᱟᱭᱚᱜᱼᱟ᱾ ᱱᱚᱸᱰᱮᱱᱠᱩ ᱦᱚᱲ ᱫᱚ ᱡᱟᱹᱥᱛᱤ ᱵᱷᱟᱜᱽ ᱜᱮ ᱵᱳᱣᱫᱷᱳ ᱫᱷᱚᱨᱚᱢ ᱠᱚ ᱯᱟᱸᱡᱟ ᱟᱹᱜᱩᱭᱫᱟ᱾
ᱱᱚᱸᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱠᱷᱮᱢᱟᱨ ᱠᱟᱱᱟ ᱥᱟᱶᱛᱮ ᱤᱝᱨᱮᱡᱤ ᱟᱨ ᱯᱷᱚᱨᱟᱥᱤ ᱦᱚᱸ ᱟᱹᱰᱤ ᱠᱟᱡᱟᱠ ᱪᱟᱞᱟᱜᱼᱟ᱾
ᱠᱟᱹᱣᱰᱤᱟᱹᱨᱤ
ᱠᱮᱢᱵᱳᱰᱤᱭᱟᱱ ᱠᱟᱹᱰᱤ ᱟᱹᱨᱤ ᱫᱚ ᱱᱚᱢ ᱯᱮᱱ ᱥᱚᱦᱚᱨ ᱠᱷᱚᱱ ᱜᱮ ᱯᱟᱥᱱᱟᱣ ᱟᱠᱟᱱᱟ᱾ ᱯᱚᱨᱡᱚᱴᱚᱱ ᱥᱤᱞᱯᱳ, ᱵᱟᱹᱱᱤᱡᱡᱚ, ᱠᱤᱪᱨᱤᱪ ᱟᱨ ᱞᱟᱹᱴᱩ ᱠᱟᱹᱴᱤᱡ ᱠᱚᱞ ᱠᱟᱨᱠᱷᱟᱱᱟ ᱱᱚᱸᱰᱮᱱᱟᱜ ᱵᱟᱹᱱᱤᱡᱡᱚ ᱨᱮᱱᱟᱜ ᱩᱛᱥᱚ ᱠᱟᱱᱟ᱾
ᱠᱟᱯᱷᱠᱟ ᱯᱷᱨᱟᱸᱡᱽ
ᱡᱤᱭᱚᱱ
ᱚᱥᱴᱨᱤᱩᱟ–ᱦᱟᱝᱜᱮᱨᱤ ᱥᱟᱢᱨᱟᱡᱡᱳ ᱨᱮᱱᱟᱜ ᱯᱨᱟᱜᱽ ᱥᱤᱴᱤ ᱨᱮᱱᱟᱜ 'ᱳᱞᱰ ᱴᱟᱣᱩᱱ ᱤᱥᱠᱚᱭᱟᱨ' ᱨᱮ ᱓ ᱡᱩᱞᱟᱭ ᱑᱘᱘᱓ ᱥᱮᱨᱢᱟ ᱨᱮ ᱢᱤᱫ ᱤᱦᱩᱫᱤ ᱜᱷᱟᱨᱚᱡᱽ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱵᱟᱵᱟᱣᱟᱜ ᱧᱤᱛᱩᱢ ᱫᱚ ᱦᱟᱨᱢᱮᱱ ᱠᱟᱯᱷᱠᱟ ᱟᱨ ᱜᱚᱜᱚᱣᱟᱜ ᱧᱤᱛᱩᱢ ᱫᱚ ᱡᱩᱞᱤ᱾
ᱠᱟᱞᱱᱟ ᱠᱚᱞᱮᱡᱽ
ᱠᱟᱞᱱᱟ ᱠᱚᱞᱮᱡᱽ, ᱫᱚ ᱑᱙᱔᱓ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱠᱟᱞᱱᱟ ᱨᱮ ᱢᱮᱱᱟᱜ ᱢᱤᱫ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ, ᱵᱮᱯᱟᱨ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱱᱟᱜᱟᱢ
᱑᱙᱔᱓ ᱥᱮᱨᱢᱟ ᱠᱷᱚᱱ ᱜᱮ ᱱᱚᱣᱟ ᱠᱚᱞᱮᱡᱽ ᱫᱚ ᱠᱟᱞᱱᱟ ᱟᱨ ᱚᱱᱟ ᱟᱸᱰᱮᱯᱟᱥᱮ ᱴᱚᱴᱷᱟ ᱨᱮᱱ ᱦᱚᱲ ᱠᱚ ᱞᱟᱯᱷᱟᱝ ᱥᱮᱪᱮᱫ ᱮ ᱪᱟᱞ ᱟᱠᱚ ᱠᱟᱱᱟ᱾
ᱴᱷᱟᱶ
ᱱᱚᱣᱟ ᱠᱚᱞᱮᱡᱽ ᱥᱩᱨ ᱨᱮᱭᱟᱜ ᱟᱢᱵᱤᱠᱟ ᱠᱟᱞᱱᱟ ᱥᱴᱮᱥᱚᱱ ᱠᱷᱚᱱ ᱢᱤᱫ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱠᱚᱞᱮᱡᱽ ᱠᱮᱢᱯᱟᱥ ᱨᱮᱭᱟᱜ ᱮᱛᱚᱢ ᱥᱮᱫ ᱢᱤᱫ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱜᱟᱝ ᱱᱟᱹᱭ ᱢᱮᱱᱟᱜᱼᱟ᱾
ᱢᱟᱱᱚᱛ
᱒᱐᱑᱓ ᱥᱮᱨᱢᱟ ᱨᱮ, ᱠᱟᱞᱱᱟ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ ᱦᱚᱛᱮᱛᱮ ᱵᱤ++ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱨᱩᱣᱟᱹᱲ ᱦᱩᱭ ᱟᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱦᱚᱸ ᱱᱚᱣᱟ ᱨᱮᱭᱟᱜ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱞᱟᱫᱤᱱ ᱯᱟᱹᱨᱥᱤ
ᱞᱟᱫᱤᱱ ᱫᱚ ᱨᱳᱢᱟᱱᱥ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱨᱟᱭᱮᱛᱳ-ᱨᱳᱢᱟᱱᱥ ᱪᱟᱸᱜᱟ ᱜᱩᱥᱴᱤ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱢᱩᱲᱩᱫ ᱠᱚᱧᱮ ᱤᱴᱟᱞᱤ ᱨᱮᱱᱟᱜ ᱮᱛᱚᱢ ᱴᱟᱭᱨᱳᱞ, ᱴᱨᱮᱱᱴᱤᱱᱳ, ᱵᱮᱞᱩᱱᱳ ᱯᱚᱱᱚᱛ ᱠᱚᱨᱮᱱ ᱞᱟᱫᱤᱱ ᱦᱚᱲ ᱠᱚᱠᱚ ᱨᱚᱲ ᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤᱠ ᱯᱟᱹᱨᱥᱤ ᱛᱷᱚᱠ: ᱨᱳᱢᱟᱱᱥ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ
ᱠᱤᱥᱱᱤ
ᱠᱤᱥᱱᱤ ᱫᱚ ᱢᱤᱫ ᱞᱮᱠᱟᱱ ᱪᱤᱬᱮ ᱠᱟᱱᱟᱠᱩ᱾ ᱱᱩᱠᱩ ᱢᱚᱭᱱᱟ ᱢᱮᱱᱛᱮ ᱦᱚᱸ ᱵᱟᱰᱟᱭ ᱠᱚᱣᱟ᱾
ᱱᱚᱵᱮᱞ ᱥᱤᱨᱯᱟᱹ (᱒᱐᱑᱒)
ᱱᱚᱵᱮᱞ ᱥᱤᱨᱯᱟᱹ ᱫᱚ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱠᱚ ᱪᱟᱞ ᱟᱠᱚ ᱠᱟᱱ ᱢᱤᱫᱴᱮᱱ ᱟᱹᱰᱤ ᱢᱟᱱ ᱢᱟᱱᱚᱛ ᱟᱱᱟᱜ ᱥᱤᱨᱯᱟᱹ ᱠᱟᱱᱟ| ᱥᱠᱟᱱᱰᱤᱱᱮᱵᱷᱤᱭᱟᱱ ᱜᱟᱶᱛᱟ ᱫᱚ ᱱᱚᱣᱟ ᱥᱤᱨᱯᱟᱹ ᱫᱚ ᱦᱩᱱᱟᱹᱨ ᱟᱨ ᱥᱟᱬᱮᱥ ᱨᱮᱭᱟᱜ ᱟᱫᱚᱢ ᱪᱟᱝᱜᱷᱟ ᱨᱮ ᱟᱥᱟᱢᱵᱷᱮᱨ ᱮᱱᱮᱢ ᱧᱩᱛᱩᱢ ᱛᱮ ᱠᱚ ᱪᱟᱞ ᱟᱠᱚᱣᱟ| ᱰᱟᱭᱱᱟ ᱢᱟᱭᱤᱨ ᱵᱮᱵᱮᱱᱟᱣᱤᱡ ᱥᱣᱤᱰᱮᱱ ᱨᱮᱱ ᱟᱞᱯᱷᱨᱮᱰ ᱱᱚᱵᱮᱞ ᱟᱜ ᱤᱪᱷᱟᱹ ᱞᱮᱠᱟ ᱛᱮ ᱑᱘᱙᱕ ᱥᱮᱨᱢᱟ ᱠᱷᱳᱱ ᱱᱤᱭᱟᱹ ᱥᱤᱨᱯᱟᱹ ᱫᱚ ᱠᱚ ᱪᱟᱞ ᱟᱠᱚ ᱠᱚ ᱜᱚᱴᱟ ᱞᱮᱫᱟ| ᱢᱮᱱ ᱠᱷᱟᱱ ᱑᱙᱐᱑ ᱥᱮᱨᱢᱟ ᱠᱷᱚᱱ ᱱᱤᱭᱟᱹ ᱪᱟᱪᱟᱞ ᱫᱚ ᱮᱦᱚᱵ ᱠᱮᱫᱟ| ᱒᱐᱑᱒ ᱥᱮᱨᱢᱟ ᱨᱮ ᱱᱚᱵᱮᱞ ᱥᱤᱨᱯᱟᱹ ᱪᱟᱞ ᱞᱮᱱ ᱨᱮᱱᱟᱜ ᱞᱩᱥᱴᱤ ᱫᱚ ᱱᱚᱝᱠᱟ ᱞᱮᱠᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱨᱯᱟᱹ
ᱠᱟᱱᱟᱰᱟ
ᱠᱟᱱᱟᱰᱟ (/ˈkænədə/ ( listen) ; French: [kanadɑ]) ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱫᱚᱥᱟᱨ ᱞᱟᱹᱴᱩ ᱫᱤᱥᱚᱢ ᱠᱟᱱᱟ᱾ ᱠᱟᱱᱟᱰᱟ ᱨᱮᱫᱚ ᱯᱩᱭᱞᱩ ᱛᱟᱸᱦᱮᱸᱱ ᱡᱟᱜᱟᱠᱩ ᱵᱮᱱᱟᱣ ᱞᱮᱫᱟ ᱚᱸᱰᱮᱱᱠᱩ ᱟᱹᱫᱤᱵᱟᱹᱥᱤᱠᱩ᱾ ᱤᱱᱟᱹ ᱛᱟᱭᱚᱢ ᱤᱝᱨᱮᱡᱽ ᱟᱨ ᱯᱷᱚᱨᱟᱥᱤ ᱡᱟᱹᱛᱤ ᱟᱴᱞᱟᱱᱴᱤᱠ ᱫᱚᱨᱮᱭᱟ ᱟᱲᱮ ᱧᱟᱢ ᱠᱟᱛᱮ ᱚᱸᱰᱮ ᱛᱟᱸᱦᱮᱸᱱᱠᱩ ᱮᱛᱦᱚᱵ ᱞᱮᱫᱟ᱾ ᱗ ᱥᱮᱨᱢᱟ ᱞᱟᱹᱲᱦᱟᱹᱭ ᱠᱟᱛᱮ ᱯᱨᱟᱱᱥ ᱠᱩ ᱤᱝᱨᱮᱡᱽ ᱴᱷᱮᱱᱠᱩ ᱦᱟᱨᱟᱣ ᱚᱪᱚᱭᱮᱱ ᱠᱷᱟᱱ ᱤᱝᱨᱮᱡᱽ ᱠᱩ ᱴᱷᱮᱱ ᱚᱱᱟ ᱡᱟᱜᱟᱠᱩ ᱟᱲᱟᱜ ᱟᱫ ᱠᱩᱣᱟ᱾ ᱑᱘᱖᱗ ᱥᱮᱨᱢᱟᱨᱮ ᱯᱚᱱᱮᱭᱟ ᱯᱚᱱᱚᱛ ᱱᱤᱭᱟᱹ ᱠᱟᱱᱟᱰᱟ ᱫᱤᱥᱚᱢ ᱛᱮᱭᱟᱨ ᱞᱮᱱᱟ᱾
ᱧᱩᱛᱩᱢ ᱨᱮᱱᱟᱜ ᱱᱟᱜᱟᱢ
ᱠᱟᱱᱟᱰᱟ ᱧᱩᱛᱩᱢ ᱫᱚ ᱠᱟᱱᱟᱴᱟ (kanata) ᱟᱹᱲᱟᱹ ᱠᱷᱚᱱ ᱦᱮᱡ ᱠᱟᱱᱟ᱾ ᱚᱱᱟ ᱟᱹᱲᱟᱹ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱠᱮᱶᱴᱟ ᱠᱳᱣᱟᱜ ᱟᱛᱚ ᱥᱮ ᱴᱚᱞᱟ ᱥᱮ ᱯᱟᱺᱭᱲᱤ᱾ ᱑᱕᱔᱕ ᱥᱮᱨᱢᱟ ᱥᱮᱡ ᱤᱣᱨᱳᱯ ᱨᱮᱱᱟᱜ ᱯᱚᱛᱚᱵ ᱠᱚᱨᱮ ᱥᱮ ᱱᱟᱠᱥᱟ ᱨᱮ ᱱᱚᱣᱟ ᱡᱟᱜᱟ ᱫᱚ ᱠᱟᱱᱟᱰᱟ ᱦᱤᱥᱟᱹᱵ ᱛᱮᱜᱮᱠᱩ ᱚᱞ ᱞᱮᱫᱟ᱾
ᱚᱛᱱᱚ
ᱚᱛ ᱦᱟᱥᱟ ᱨᱮᱱᱟᱜ ᱡᱟᱜᱟ ᱞᱮᱠᱟᱛᱮ ᱠᱟᱱᱟᱰᱟ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱫᱚᱥᱟᱨ ᱞᱟᱹᱴᱩ ᱫᱤᱥᱚᱢ ᱠᱟᱱᱟ᱾ ᱩᱛᱟᱹᱨ ᱟᱢᱮᱨᱤᱠᱟ ᱢᱚᱦᱟᱫᱮᱥ ᱨᱮᱱᱟᱜ ᱔᱑ ᱥᱟᱭᱠᱚᱨᱟ ᱱᱤᱭᱟᱹᱛᱮ ᱠᱟᱱᱟᱰᱟ ᱨᱮᱱᱟᱜ ᱡᱟᱜᱟ ᱫᱚ ᱢᱮᱱᱟᱜ-ᱟ᱾ ᱠᱟᱱᱟᱰᱟ ᱫᱚ ᱨᱮᱭᱟᱲ ᱫᱤᱥᱚᱢ ᱢᱮᱱᱛᱮᱦᱚᱸ ᱠᱩ ᱞᱮᱠᱷᱟᱭᱟ᱾ ᱩᱫᱽᱜᱟᱹᱨ ᱫᱤᱱ ᱦᱚᱸ ᱱᱚᱸᱰᱮ ᱨᱟᱵᱟᱝᱜᱮ ᱵᱩᱡᱷᱦᱟᱹᱜ-ᱟ ᱟᱨ ᱨᱮᱭᱟᱲ ᱫᱤᱱ ᱢᱟ ᱟᱹᱰᱤ ᱛᱮᱛᱜᱮ ᱨᱟᱵᱟᱝ ᱵᱩᱡᱷᱟᱹᱜ-ᱟ᱾ ᱱᱚᱣᱟ ᱫᱤᱥᱚᱢ ᱫᱚ ᱤᱨᱟᱹᱞ ᱪᱟᱸᱫᱚ ᱜᱮ ᱵᱚᱨᱚᱯᱷ ᱧᱩᱨᱦᱟᱹᱜ-ᱟ᱾
ᱯᱟᱹᱨᱥᱤ
ᱤᱝᱨᱮᱡᱤ ᱟᱨ ᱯᱷᱚᱨᱟᱥᱤ ᱯᱟᱹᱨᱥᱤ ᱵᱟᱱᱟᱨᱜᱮ ᱠᱟᱱᱟᱰᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱠᱟᱱᱟᱰᱟ ᱨᱮᱱ ᱟᱹᱫᱤᱵᱟᱹᱥᱤ ᱠᱩ ᱟᱹᱠᱩᱣᱟᱜ ᱟᱯᱱᱟᱨ ᱟᱯᱱᱟᱨ ᱜᱚᱜᱚ ᱯᱟᱹᱨᱥᱤ ᱛᱮᱠᱚ ᱨᱚᱲᱟ᱾
ᱟᱞᱢᱚᱲᱟ
ᱟᱞᱢᱚᱲᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱢᱤᱫ ᱱᱟᱜᱟᱨᱯᱟᱞᱤᱠᱟ ᱵᱚᱨᱰ ᱟᱨ ᱢᱤᱫ ᱰᱮᱨᱟ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱟᱞᱢᱚᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱟᱞᱢᱚᱲᱟ ᱓᱖᱓ ᱠᱤᱞᱚᱢᱤᱴᱚᱨ (ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱛᱟᱞᱟ ᱠᱷᱚᱱ) ᱥᱟᱸᱜᱤᱧ ᱨᱮ, ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱠᱩᱢᱟᱣᱩᱸ ᱵᱩᱨᱩ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱤᱫ ᱩᱥᱩᱞ ᱨᱮ ᱢᱮᱱᱟᱜᱼᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱱᱟᱶᱟ ᱫᱤᱞᱞᱤ ᱠᱷᱚᱱ ᱟᱨ ᱥᱚᱦᱟᱨᱚᱱᱯᱩᱨ ᱥᱚᱲᱚᱠ ᱛᱟᱞᱟ ᱠᱷᱚᱱ ᱔᱑᱕ ᱠᱤᱞᱚᱢᱤᱴᱚᱨ,Rd, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱐᱙ (NH109) ᱛᱟᱞᱟ ᱠᱷᱚᱱ ᱓᱕᱑ ᱠᱤᱞᱚᱢᱤᱴᱚᱨ ᱟᱨ ᱓᱘᱘.᱖ ᱠᱤᱞᱚᱢᱤᱴᱚᱨ ᱟᱢᱵᱟᱞᱟᱼᱰᱮᱦᱨᱟᱰᱩᱱᱼᱦᱚᱨᱤᱫᱣᱟᱨ ᱥᱚᱲᱚᱠ ᱛᱟᱞᱟ ᱠᱷᱚᱱ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱰᱟᱦᱟᱨ ᱰᱮᱦᱨᱟᱰᱩᱱ ᱠᱷᱚᱱ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱞᱢᱚᱲᱟ ᱨᱤᱱ ᱓᱕,᱕᱑᱓ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱞᱚᱠᱮᱥᱚᱱ
ᱟᱞᱢᱚᱲᱟ 29.5971°N, 79.6591°W ᱨᱮ ᱢᱮᱱᱟᱜᱼᱟ ᱾ ᱩᱛᱚᱨᱟᱠᱷᱚᱸᱰ ᱨᱮ ᱟᱞᱢᱚᱲᱟ ᱦᱚᱱᱚᱛ ᱨᱮ ᱾ ᱟᱞᱢᱚᱲᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱓᱖᱕ ᱠᱤᱞᱚᱢᱤᱴᱚᱨ ᱠᱚᱧᱮᱼᱥᱟᱢᱟᱝ ᱨᱮ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱰᱮᱦᱨᱟᱰᱩᱱ ᱠᱷᱚᱱ ᱔᱑᱕ ᱠᱤᱞᱚᱢᱤᱴᱚᱨ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱟᱡᱽᱥᱣᱟ ᱠᱷᱚᱸᱰ ᱠᱩᱢᱟᱣᱩᱸ ᱨᱮ ᱢᱮᱱᱟᱜᱼᱟ ᱟᱨ ᱠᱩᱢᱟᱣᱩᱸ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ, ᱱᱮᱭᱱᱤᱛᱟᱞ ᱠᱷᱚᱱ ᱖᱓ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑,᱘᱖᱑ ᱢᱤᱴᱚᱨ (᱖,᱑᱐᱖ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱞᱢᱚᱲᱟ ᱨᱤᱱ ᱦᱚᱲ ᱮᱞ ᱓᱕,᱕᱑᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱑᱘,᱓᱐᱖ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱫᱚ ᱑᱗,᱒᱐᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱩᱴ ᱦᱚᱲ ᱮᱞ ᱠᱷᱚᱱ ᱢᱩᱫᱽ ᱨᱮ, ᱟᱞᱢᱚᱲᱟ ᱱᱚᱜᱚᱨ ᱵᱚᱨᱰ ᱨᱤᱱ ᱦᱚᱲ ᱮᱞ ᱓᱔,᱑᱒᱒ ᱦᱚᱲ ᱢᱮᱱᱟᱜ ᱠᱚᱣᱟ ᱟᱫᱚ ᱟᱞᱢᱚᱲᱟ ᱰᱮᱨᱟ ᱵᱚᱨᱰ ᱨᱤᱱ ᱦᱚᱲ ᱮᱞ ᱑,᱓᱙᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱨᱤᱱ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱓᱐᱘᱑ ᱜᱟᱱ ᱢᱮᱱᱟᱜ ᱠᱚᱣᱟ ᱱᱚᱣᱟ ᱟᱞᱢᱚᱲᱟ ᱨᱤᱱ ᱜᱩᱴ ᱦᱚᱲ ᱮᱞ ᱘.᱖᱗% ᱢᱮᱱᱟᱜᱼᱟ ᱾ ᱟᱞᱢᱚᱲᱟ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖.᱑᱙% ᱢᱮᱱᱟᱜᱼᱟ ᱗᱘.᱘᱒% ᱨᱮᱱᱟᱜ ᱯᱚᱱᱚᱛ ᱥᱮᱪᱮᱫ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱘.᱐᱖% ᱢᱮᱱᱟᱜᱼᱟ ᱟᱫᱚ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱘᱔.᱒᱑% ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱐᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱟᱞᱢᱚᱲᱟ ᱨᱤᱱ ᱦᱚᱲ ᱮᱞ ᱓᱒,᱓᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱚᱸᱛᱱᱚᱜᱚᱨ ᱩᱰᱟᱹᱱ ᱰᱟᱹᱦᱤ, ᱯᱚᱸᱛᱱᱚᱜᱚᱨ ᱨᱮ ᱢᱮᱱᱟᱜ ᱯᱨᱟᱢᱮᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱯᱩᱨᱟᱹ ᱠᱩᱢᱟᱣᱩᱸ ᱴᱚᱴᱷᱟ ᱨᱮ ᱥᱮᱵᱟᱜ ᱠᱟᱱᱟ ᱾ ᱫᱤᱞᱞᱤ ᱨᱮ ᱢᱮᱱᱟᱜ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱠᱟᱴᱷᱜᱚᱫᱟᱢ ᱨᱮᱞᱣᱮ ᱥᱴᱮᱥᱚᱱ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱠᱟᱴᱷᱜᱚᱫᱟᱢ ᱠᱚᱧᱮ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱵᱨᱚᱰ ᱜᱮᱡᱽ ᱞᱟᱭᱤᱱ ᱨᱮᱱᱟᱜ ᱢᱩᱪᱟᱹᱫ ᱴᱟᱨᱢᱤᱱᱟᱥ ᱠᱟᱱᱟ ᱱᱚᱣᱟ ᱠᱩᱢᱟᱣᱩᱸ ᱫᱚ ᱫᱤᱞᱞᱤ, ᱰᱮᱦᱨᱟᱰᱩᱱ ᱟᱨ ᱦᱟᱵᱽᱲᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱡᱩᱣᱟᱹᱱ ᱳᱞᱚᱸᱯᱤᱠ ᱠᱷᱤᱞᱚᱸᱰ
ᱡᱩᱣᱟᱹᱱ ᱳᱞᱚᱢᱯᱤᱠ ᱠᱷᱮᱞᱚᱱᱰ ᱡᱮᱜᱮᱛᱤᱭᱟᱹᱨᱤ ᱳᱞᱚᱢᱯᱤᱠ ᱜᱟᱶᱛᱟ ᱠᱚ ᱥᱟᱶ ᱫᱚᱦᱚᱜ ᱠᱟᱱ ᱢᱤᱫ ᱡᱮᱜᱮᱛᱤᱭᱟᱹᱨᱤ ᱟᱭᱢᱟ ᱠᱷᱤᱞᱚᱱᱰᱤᱭᱟ ᱠᱚ ᱞᱟᱹᱜᱤᱫ ᱯᱨᱚᱜᱽᱨᱟᱢ᱾ ᱠᱷᱮᱞᱚᱱᱰ ᱢᱚᱡᱩᱫᱟ ᱳᱞᱚᱢᱯᱤᱠ ᱠᱷᱮᱞᱚᱱᱰ ᱫᱚ ᱵᱟᱹᱲᱛᱤ ᱥᱤᱛᱩᱝ ᱟᱨ ᱨᱟᱵᱝ ᱫᱤᱱ ᱠᱚ ᱠᱷᱮᱞᱚᱱᱰᱚᱜ ᱠᱟᱱᱟ ᱵᱟᱹᱲᱛᱤ ᱨᱟᱵᱝ ᱟᱨ ᱥᱤᱛᱩᱝ ᱫᱤᱱ ᱯᱩᱱ ᱥᱮᱨᱢᱟ ᱨᱮ ᱱᱟᱶᱟ ᱨᱮᱱᱟᱜ ᱯᱨᱚᱜᱽᱨᱟᱢ ᱠᱚ ᱫᱚᱦᱚᱜ ᱠᱟᱱᱟ, ᱦᱩᱭ ᱫᱟᱲᱮᱭᱟᱜ ᱟ ᱥᱤᱛᱩᱝ ᱫᱤᱱ ᱵᱟᱝ ᱡᱷᱮᱞᱚᱱᱰ ᱠᱟᱛᱮᱜ ᱞᱤᱯ ᱥᱮᱨᱢᱟ ᱯᱨᱚᱜᱽᱨᱟᱢ ᱨᱟᱵᱟᱝ ᱫᱤᱱ ᱠᱷᱮᱞᱚᱱᱰ ᱥᱟᱶ ᱩᱞᱴᱟ ᱠᱨᱚᱢ ᱦᱩᱭᱩᱜ ᱠᱟᱱᱟ᱾ ᱯᱩᱭᱞᱩ ᱥᱟᱢᱟᱨ ᱵᱷᱚᱨᱡᱚᱱ ᱑᱔ ᱚᱜᱚᱥᱴ ᱠᱷᱚᱱ ᱥᱮ ᱒᱖ ᱚᱜᱚᱥᱴ ᱒᱐᱑᱐ ᱨᱮ ᱫᱚᱦᱚ ᱦᱩᱭ ᱞᱮᱱ ᱛᱟᱦᱮᱱ ᱡᱚᱠᱷᱚᱱ ᱨᱟᱵᱟᱝ ᱵᱷᱚᱨᱡᱚᱱ ᱯᱩᱭᱞᱩ ᱫᱷᱟᱣ ᱤᱱᱥᱵᱽᱨᱟᱠ ᱨᱮ ᱫᱚᱦᱚ ᱦᱩᱭ ᱞᱮᱱ, ᱟᱥᱴᱨᱤᱭᱟ ᱨᱮᱫᱚ ᱑᱓ ᱠᱷᱚᱱ ᱒᱒ ᱡᱟᱱᱩᱣᱟᱨᱤ ᱒᱐᱑᱒ ᱠᱷᱚᱱ ᱛᱟᱦᱮᱸ ᱞᱮᱱ᱾ ᱡᱩᱣᱟᱹᱱ ᱠᱚ ᱞᱟᱹᱜᱤᱫ ᱟᱭᱢᱟ ᱮᱢᱟᱱ ᱳᱞᱟᱢᱯᱤᱠ ᱠᱚ ᱫᱚᱦᱚᱜ ᱠᱟᱱᱟ, ᱡᱮᱠᱮᱠᱟ ᱭᱩᱨᱚᱯᱤᱭᱟᱱ ᱭᱩᱛᱷ ᱳᱞᱟᱢᱯᱤᱠ ᱯᱷᱮᱥᱴᱤᱵᱚᱞ ᱫᱤᱱᱟᱢ ᱫᱚᱥᱟᱨ ᱥᱮᱨᱢᱟ ᱥᱤᱛᱩᱢ ᱫᱤᱱ ᱟᱨ ᱨᱟᱵᱟᱝ ᱫᱤᱱ ᱟᱹᱰᱤ ᱠᱩᱨᱩᱢᱩᱨᱩ ᱟᱛᱮ ᱫᱚᱦᱚᱜ ᱠᱟᱱᱟ, ᱟᱨ ᱟᱥᱴᱨᱮᱞᱤᱭᱟ ᱨᱤᱱ ᱡᱩᱣᱟᱹᱱ ᱳᱞᱟᱢᱯᱤᱠ ᱠᱚ ᱥᱟᱠᱥᱮᱡᱽ ᱠᱚ ᱥᱚᱫᱚᱨᱚᱜ ᱠᱟᱱᱟ| ᱱᱚᱶᱟ ᱠᱷᱤᱞᱚᱱᱰ ᱛᱟᱭᱚᱢ ᱭᱩᱛᱷ ᱜᱮᱢᱥ ᱨᱮᱱᱟᱜ ᱫᱚᱦᱚᱜ ᱠᱟᱱᱟ| ᱭᱚᱜᱽ ᱦᱚᱸ discontinued World Youth Games ᱨᱤᱱᱤᱡᱱ ᱠᱟᱱᱟᱭ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱟᱞᱚᱫᱽ
ᱵᱟᱞᱚᱫᱽ, ᱴᱚᱸᱰᱩᱞᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱵᱟᱞᱚᱫᱽ ᱦᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱵᱟᱞᱚᱫᱽ ᱫᱷᱚᱢᱛᱚᱨᱤ ᱠᱷᱚᱱ ᱔᱔ ᱠᱤᱞᱚᱢᱤᱴᱚᱨ ᱟᱨ ᱫᱩᱨᱜᱽ ᱠᱷᱚᱱ ᱕᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱵᱟᱞᱚᱫᱽ ᱨᱮ ᱢᱤᱫᱴᱟᱹᱝ ᱵᱤᱨᱫᱟᱹᱜᱟᱲ, ᱢᱤᱫᱴᱟᱹᱝ ᱠᱚᱨᱴ, ᱢᱤᱫᱴᱟᱹᱝ ᱥᱤᱮᱪᱥᱤ, ᱟᱨ ᱢᱤᱫᱴᱟᱝ ᱡᱮᱦᱚᱞ ᱠᱷᱟᱱᱟ ᱢᱮᱱᱟᱜᱼᱟ ᱾ ᱵᱟᱞᱚᱫᱽ ᱨᱮ ᱢᱮᱰᱤᱠᱟᱞ ᱵᱮᱵᱚᱥᱛᱟ ᱱᱟᱯᱟᱭᱟ ᱾ ᱑᱙᱑᱒ ᱥᱟᱞᱮ ᱨᱮ ᱥᱩᱠᱷᱟ ᱛᱮᱸᱫᱩᱞᱟ ᱜᱟᱰᱟ ᱨᱮ ᱵᱮᱱᱟᱣ ᱟᱠᱟᱱ ᱛᱟᱸᱫᱩᱞᱟ ᱟᱨ ᱚᱫᱟᱢᱵᱟᱲ ᱥᱩᱨ ᱵᱟᱨᱭᱟ ᱰᱮᱢ ᱢᱮᱱᱟᱜᱼᱟ ᱾ ᱑ ᱡᱟᱱᱩᱣᱟᱨᱤ ᱓᱐᱑᱒ ᱥᱟᱞᱮ ᱨᱮ ᱱᱤᱭᱟᱹ ᱥᱤᱵᱷᱤᱞ ᱦᱚᱱᱚᱛ ᱞᱮᱠᱟᱛᱮ ᱥᱤᱰᱭᱩᱞ ᱞᱮᱱᱟ ᱛᱟᱦᱮᱸᱫ, ᱟᱫᱚ ᱑᱐ ᱡᱟᱱᱩᱣᱟᱨᱤ ᱒᱐᱑᱒ ᱥᱟᱞ ᱠᱟᱷᱚᱱ ᱨᱟᱡᱽᱥᱣᱟ ᱦᱚᱱᱚᱛ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱵᱟᱞᱚᱫᱽ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱒᱗ ᱟᱱᱟᱜ ᱦᱚᱱᱚᱛ ᱛᱮᱴᱟᱨ ᱮᱱᱟ ᱾ ᱟᱹᱰᱤ ᱜᱟᱱ ᱫᱷᱚᱨᱚᱢ ᱥᱟᱝᱜᱷᱟᱨ ᱢᱚᱱᱫᱤᱨ ᱢᱮᱱᱟᱜᱼᱟ ᱥᱚᱦᱚᱨ ᱥᱩᱨ ᱨᱮ, ᱢᱩᱬ ᱞᱮᱠᱟᱛᱮ ᱜᱟᱝ ᱢᱮᱭᱭᱟ ᱢᱚᱱᱫᱤᱨ ᱟᱨ ᱥᱤᱭᱟᱫᱮᱵᱤ ᱢᱚᱱᱫᱤᱨ ᱱᱚᱜᱚᱨ ᱞᱟᱹᱜᱤᱫ ᱛᱮ ᱢᱟᱨᱟᱝ ᱫᱷᱚᱨᱚᱢ ᱥᱟᱝᱜᱷᱟᱨ ᱜᱚᱱᱚᱝ ᱠᱚ ᱫᱚᱦᱚᱭᱟ ᱾
ᱫᱷᱟᱹᱵᱤᱡ ᱵᱟᱞᱚᱫᱽ ᱨᱤᱱᱤᱡ ᱦᱚᱱᱚᱛ ᱠᱚᱞᱮᱠᱴᱚᱨ ᱥᱨᱤ ᱢᱤᱛᱛᱟᱨ ᱠᱟᱱᱟ ᱾
ᱚᱛᱱᱚᱜ
ᱵᱟᱞᱚᱫᱽ 20.73°N, 81.2°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱒᱔ ᱢᱤᱴᱚᱨ (᱑᱐᱖᱓ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱞᱚᱫᱽ ᱨᱤᱱ ᱦᱚᱲ ᱮᱞ ᱒᱑,᱐᱔᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱑% ᱟᱨ ᱛᱤᱨᱞᱟᱹ ᱟᱜ ᱔᱙% ᱢᱮᱱᱟᱜᱼᱟ ᱾ ᱵᱟᱞᱚᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱓% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱕᱖% ᱟᱨ ᱛᱤᱨᱞᱟᱹ ᱟᱜ ᱔᱔% ᱥᱮᱪᱮᱫ ᱢᱮᱱᱟᱜᱼᱟ ᱾ ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱞᱚᱫᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ
ᱯᱤᱨᱜᱚᱸᱡᱽ ᱩᱯᱚᱡᱮᱞᱟ, ᱨᱚᱝᱯᱩᱨ
ᱯᱤᱨᱜᱚᱸᱡᱽ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱨᱚᱝᱯᱩᱨ ᱦᱚᱱᱚᱛ ᱨᱮᱭᱟᱜ (ᱛᱮᱥᱟᱨ ᱯᱚᱨᱥᱟᱥᱚᱱᱤᱠ ᱤᱭᱩᱱᱤᱴ) ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱱᱚᱣᱟ ᱫᱚ ᱨᱚᱝᱯᱩᱨ ᱠᱷᱚᱸᱰ ᱨᱮᱱᱟᱜ ᱨᱚᱝᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ-ᱟ᱾
ᱱᱟᱜᱟᱢ
ᱯᱤᱨᱜᱚᱸᱡᱽ ᱩᱯᱚᱡᱮᱞᱟ ᱨᱚᱝᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱫᱚᱨ ᱠᱷᱚᱱ ᱔᱕ ᱠᱤᱞᱳᱢᱤᱴᱟᱨ ᱫᱟᱹᱠᱷᱤᱱ ᱨᱮ ᱢᱮᱱᱟᱜ-ᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱢᱤᱴᱷᱟᱯᱩᱠᱷᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮᱱᱟᱜ ᱯᱚᱞᱟᱥᱵᱟᱲᱤ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮᱱᱟᱜ [[ᱥᱟᱫᱩᱞᱞᱟᱯᱩᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱜᱷᱚᱲᱟᱜᱷᱟᱴ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱟᱹᱦᱤᱞ ᱠᱟᱛᱷᱟ
ᱥᱟᱫᱟᱭ ᱫᱚ ᱯᱤᱨᱜᱚᱸᱡᱽ ᱩᱯᱚᱡᱮᱞᱟ ᱠᱟᱢᱨᱩᱯ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱚᱝᱥᱚ ᱛᱟᱦᱮᱸ ᱠᱟᱱᱟ᱾ ᱠᱟᱢᱨᱩᱯ ᱨᱮᱱ ᱱᱚᱨᱚᱠ ᱨᱟᱡᱟᱣᱭᱟᱜ ᱥᱟᱥᱚᱱ ᱚᱠᱛᱚᱨᱮ ᱯᱤᱨᱜᱚᱸᱡᱽ ᱨᱮᱱᱟᱜ ᱠᱚᱨᱚᱛᱚᱣᱟ ᱜᱟᱰᱟ ᱟᱲᱮ ᱫᱷᱟᱹᱵᱤᱡᱽ ᱛᱮ ᱩᱱᱤᱭᱟᱜ ᱥᱟᱥᱚᱱ ᱛᱮᱦᱮᱸ ᱠᱟᱱᱟ᱾ ᱚᱱᱟ ᱚᱠᱛᱚ ᱨᱮ ᱢᱤᱴᱷᱟᱯᱩᱠᱷᱩᱨ ᱩᱯᱚᱡᱮᱞᱟ ᱨᱮᱱᱟᱜ ᱯᱟᱴᱠᱟᱯᱟᱲᱟ ᱟᱨ ᱩᱫᱚᱭᱯᱤᱨ‌, ᱯᱩᱨᱩᱵᱽ ᱫᱚ ᱯᱤᱨᱜᱚᱸᱡᱽ ᱨᱮᱱᱟᱜ ᱵᱟᱜᱫᱩᱭᱟᱨ ᱯᱚᱨᱜᱚᱵᱴᱱᱟ ᱥᱟᱶ ᱛᱟᱦᱮ ᱠᱟᱱᱟ᱾ ᱯᱟᱹᱦᱤᱞ ᱨᱮᱱᱟᱜ ᱛᱟᱞᱟ ᱚᱠᱛᱚ ᱨᱮ ᱯᱤᱨᱜᱚᱸᱡᱽ ᱠᱟᱢᱚᱛᱟ ᱨᱟᱡᱟᱣᱭᱟᱜ ᱥᱟᱥᱚᱱ ᱨᱮ ᱦᱮᱜ ᱮᱱᱟ᱾ ᱟᱨ ᱨᱟᱡᱟ ᱱᱤᱞᱟᱢᱵᱚᱨ ᱯᱤᱨᱜᱚᱸᱡᱽ ᱨᱮᱱᱟᱜ ᱪᱚᱛᱚᱨᱦᱟᱴ ᱨᱮᱱᱟᱜ ᱯᱩᱪᱷᱤᱢ ᱟᱲᱮ ᱢᱤᱴᱴᱟᱝ ᱜᱟᱲ-ᱮ ᱵᱮᱱᱟᱣ ᱞᱮᱫᱟ᱾ ᱡᱟ ᱚᱱᱟ ᱫᱚ ᱱᱤᱞ ᱫᱚᱨᱤᱭᱟᱨ ᱜᱟᱲ ᱧᱩᱛᱩᱢ ᱨᱮᱜᱮ ᱪᱤᱱᱦᱟᱣ ᱛᱟᱦᱮᱱ ᱠᱟᱱᱟ᱾ ᱤᱠᱷᱟᱹᱱ ᱱᱤᱫᱽ ᱫᱚ ᱨᱟᱹᱯᱩᱛ ᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱯᱤᱨᱳᱡᱽᱯᱩᱨ ᱩᱯᱚᱡᱮᱞᱟ ᱨᱮ ᱢᱤᱫᱴᱟᱝ ᱯᱳᱣᱨᱚᱥᱚᱵᱷᱟ ᱚᱱᱟᱫᱚ ᱯᱤᱨᱜᱚᱸᱡᱽ ᱯᱤᱨᱜᱚᱸᱡᱽ, ᱑᱕ ᱜᱚᱴᱟᱝ ᱤᱭᱩᱱᱤᱭᱚᱱ,᱓᱐᱘ ᱜᱚᱴᱟᱝ ᱢᱳᱣᱡᱟ, ᱟᱨ ᱓᱓᱑ ᱜᱚᱴᱟᱝ ᱟᱛᱚ ᱢᱮᱱᱟᱜ-ᱟ᱾
ᱱᱤᱭᱟᱹ ᱨᱮᱱᱟᱜ ᱟᱭᱤᱱ ᱠᱟᱹᱢᱤ ᱠᱚᱫᱚ ᱯᱤᱨᱜᱚᱸᱡᱽ ᱛᱷᱟᱱᱟ ᱯᱩᱞᱤᱥ ᱯᱷᱟᱰᱤ ᱨᱮᱜᱮ᱾ ᱱᱤᱭᱟᱹ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱨᱚᱝᱯᱩᱨ-᱖ ᱱᱚᱝ ᱥᱚᱝᱥᱚᱫᱽ ᱟᱥᱚᱱ ᱠᱟᱱᱟ᱾
ᱦᱚᱲᱠᱚ
ᱯᱤᱨᱜᱚᱸᱡᱽ ᱩᱯᱚᱡᱮᱞᱟ ᱨᱮ ᱟᱹᱰᱤ ᱞᱟᱦᱟ ᱠᱷᱟᱱ ᱜᱮ ᱟᱫᱤᱵᱟᱥᱤ ᱠᱚ ᱱᱚᱸᱰᱮ ᱠᱚ ᱛᱟᱦᱮᱸ ᱦᱟᱹᱡᱩᱜ ᱠᱟᱱᱟ᱾
ᱚᱱᱚᱞᱤᱭᱟᱹ ᱠᱚ
᱒᱐ᱨᱛ ᱥᱮᱨᱢᱟ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮᱱ ᱠᱚ ᱦᱚᱲ ᱔᱕.᱔% ᱚᱱᱚᱞᱤᱭᱟᱹ ᱢᱮᱱᱟᱜ ᱠᱚᱣᱟ᱾  ᱟᱨ ᱒00 ᱥᱮᱨᱢᱟ ᱨᱮᱱᱟᱜ ᱞᱮᱠᱷᱟ ᱨᱮ ᱓᱙.᱐᱗%᱾ ᱚᱱᱟ ᱯᱟᱸᱡᱟ ᱞᱮᱠᱟᱛᱮ ᱠᱩᱲᱤ ᱚᱱᱚᱞᱤᱭᱟᱹ ᱔᱓.᱑%, ᱟᱨ ᱠᱚᱲᱟ ᱚᱱᱚᱞᱤᱭᱟᱹ ᱔᱗.᱗%᱾